
Abonează-te pe un an în lunile 
ianuarie sau februarie 
şi vei primi gratis jocul 

AICI EŞTI PLĂTIT CA SĂ GONEŞTI! 

Speed Busters sparge tiparul jocurilor de curse cu care suntem obişnuiţi cu 
toţii! Poliţaii şi-au pierdut minţile şi îi vor recompensa pe cei mai rapizi 
conducători auto. Cele opt maşini, pe care le veţi avea la dispoziţie pe 
parcursul jocului, au fost create special pentru voi si va trebui să le 
îmbunătăţiţi pe măsura ce câştigaţi bani. Radarele poliţiei sunt acum 
plasate doar pentru a vă ajuta, în cazul în care veţi depăşi viteza legală, 
veţi primi ... bani! Fie că vreţi să-l jucaţi singuri sau în reţea cu încă 
şase prieteni, acum este momentul să treceţi în Zona Liberă de Viteză! 

LEVEL 

HARD 


Numai pentru cei ce se abonează în februarie! 



Folosiţi talonul de abonament de la pagina 76. 





















Scrisoarea redacţiei 
(sau un fel de editorial) 

Dragă cititorule. 

Pe mine m-ai tot auzit în această primă pagină de revistă spunând că aia nu e bună, 
că aia nu e cum trebuie. Ei bine, a venit vremea să auziţi şi ce au de zis colegii mei, în 
afara articolelor scrise de ei, şi aceasta doar din motivul de a nu cădea în păcatul de a ni 
se spune că nu am fost la obiect în rândurile dedicate jocului Ş sau Ţ! 

Eu mă retrag aici, lăsând loc colegilor mei. 


S ă analizăm problemele mele cu Jocul”! 

!\i fi surprins să afli că marea mea pro¬ 
blemă a fost sistemul de acasă. Nu mergea 
nimic pe el până nu l-am schimbat. Acum 
problema e alta: nu am placă video decât 
de-un mega (de, mai trebuie să trag până 
îmi permit una mai acătării). Concluzia e că 
am jucat doar ce nu necesită 3D şi mult mai 
puţin, restul pe la prieteni. 

Apoi, ce mă deranjează la un joc ţine 
de feeling. Puţine jocuri nu-ţi dau impresia 
că-ţi pierzi vremea. Senzaţia asta o am în 
momentul când descopăr mecanismul din 
spatele jocului pe care mizează creatorii 
pentru a-1 face vandabil (exemplu In Cold 
Blood). Creatorii merg pe mecanismele min¬ 
tale deja formate de prejudecăţile societăţii 
în care trăiesc (ruşii sunt băieţii răi, există 
întotdeauna un paranoic care a pus gând 
rău celui bun - reprezentantuluii) sau ero- 
ul(-ii) părţii bune a omenirii, un fel de Bruce 
Willis în acţiune.) Cu simulatoarele e altce¬ 
va. Probabil că n-am să mă urc niciodată 
într-un F22, Mig etc. şi nici n-am să joc pe 
San Siro sau Wembley, dar nu cred că vor 
reuşi vreodată să creeze atmosfera de acolo 
sau măcar să-mi dea un sfert de impresie 
că mă lupt alături de Hagi pe teren împotriva 
lui Ronaldo. Ce mai rămâne - provocarea. 
Dacă nu pot face toate astea în real world, 
atunci de ce să nu încerc în lumea virtuală. 
Nu am picioarele lui Zidane, dar degetele 
mele îl pot mişca mult mai bine decât se 
mişcă el pe teren. E un fel de transfer care 
mă face să mă simt mai bine în „hainele” 
mele. 

Şi apoi am ocazia să îmi bat prietenii 
chiar în bătălia deasupra Londrei, în cursa 
de la Monaco sau pe Parc de Prince. 

Cineva se exprima despre jocuri sau des¬ 
pre net ori chat că nu ar fi decât o masturbare 
intelectuală, o fonnă diferită de perversiune, 
dar, totuşi, un viciu. Altcineva (un profesor 
de logică) zicea că jocurile sunt pentru 
oameni inteligenţi. Inteligenţa e ca un tem¬ 
plu ale cărei uşi trebuie deschise, jocurile 
funcţionând ca nişte chei. 

Citat aproximativ - „Copilul râde: iu¬ 
birea şi înţelepciunea mea sunt jocul.” 
(Blaga). 

Sebah 


Cristian Caşcaval (K’shu) 


P ornesc jocul, cârâie 128 de RAM-ul 
meu ce cârâie, placa grafică execută o 
sforţare şi începe ceea ce s-a prezentat în 
reclame, ştiri şi preview-uri drept cel mai 
tare joc cu cel mai tare engine 3D din câte 
s-au văzut. Acesta este punctul din care 
încep dezamăgirile. Aici îşi au originea 
enervările. Cel mai tare mă deranjează bug- 
urile grafice sau, mai precis, grafica prost 
gândită. Pot spune cu mâna pe atriul drept 
că bug-urile grafice mă enervează chiar mai 
mult decât (şi aici voi primi cu siguranţă 
critici) problemele de AI. Asta e! Pentru 
mine, iluzia grafică este mai importantă 
decât cea a verosimilităţii comportamen¬ 
tului personajelor (deşi nu mă deranjează 
ca şi aceasta din urmă să fie cât mai bine 
realizată). Nu în ultimul rând, mă enervează 
poveştile banale, fără sarea şi piperul pre¬ 
sărate de un scenarist dotat cu inteligenţă 
şi umor. Un joc fără „substanţă” nu stă la 
mine pe harddisk mai mult de câteva 
minute. Mi se poate imputa: „Dom’le, da" 
pretenţios mai eşti!” La asta răspund doar 
atât: un bun cunoscător de vinuri preferă 
să moară de sete decât să bea apă de canal. 

Citat cât de cât exact: „Ştiinţa fără 
conştiinţă este doar ruina sufletului.” 
(Rabelais), care poate fi extrapolat în 
„Grafica, oricât de klumea, fără feeling este 
doar ruina nervilor.” 

Mike 

C e nu îmi place mie la un joc? în ultimul 
timp am avut şansa de a observa mult 
mai atent industria jocului de „dincolo” şi 
pe lângă o fericită „lărgire” a orizonturilor 
mele în acest domeniu m-am pricopsit şi 
cu o obsedantă observaţie care îmi sare în 
gând ori de câte ori intru în contact cu 
mult iubitele noastre jocuri. Nu e greu să îţi 
dai seama că ceea ce vede gamerul de rând 
este doar vârful iceberg-ului, iar cruda 
realitate stă pitită undeva într-un colţ 
întunecat, departe de ochii consumatorilor. 
Industria de jocuri a încetat de mult să mai 
fie o afacere în care pasiunea este pe primul 
plan, un joc însemnând (într-o lume per¬ 
fectă) distracţie de calitate şi poate chiar 
mai mult. Sumele ce au ajuns să se învârtă 


în jurul mult iubitelor noastre jocuri ar 
îmbujora şi obrajii celor mai „bazaţi” 
producători de la Hollywood astfel că era 
doar o chestiune de timp până când jocurile 
să fi devenit produse COMERCIALE, în 
care calitatea este pusă pe locul doi. Deja 
primele victime s-au şi arătat: CaveDog şi 
Looking Glass, case de producţie ce dis¬ 
puneau de nişte echipe de oameni extrem 
de talentaţi şi-au dat obştescul sfârşit din 
cauza dificultăţilor de a se adapta noului 
mediu. 

Dar viaţa merge înainte şi noi, consu¬ 
matorii, nu prea avem ce face... 

Aş mai putea vorbi despre cât de greu 
e să supravieţuieşti ca şi gamer în România 
şi mai ales ca şi revistă de jocuri, dar nu aş 
vrea să vă întristez. în rest, probabil colegii 
mei au amintit şi de celelalte probleme 
zilnice de care ne lovim în munca noastră. 

Citat? Nu am... vreau numai să mă 
întorc la joc! 

Mitza 

A m intrat în lumea jocurilor cu foarte 
mult timp în urmă, pe vremea când 
încă mai rupeam tenişii pe terenurile din 
curtea şcolii. începând cu legendarul CIP 
03, calculator de fabricaţie română, şi 
trecând apoi prin toată pleiada de aparate 
de calcul ce au apărut ulterior (Spectrum, 
AT, XT, 286, 386, 486, Pentium) am avut 
ocazia, şansa, onoarea de a juca aproape 
orice gen de joc... Prin faţa ochilor mi-au 
trecut jocuri precum: Defender of The 
Crown, Dizzy, Mr. PacMan, LHX, Wol- 
fenstein, Civilization, Coloniziation, Maş¬ 
ter of Orion, Italy’90, Footballer of the Year, 
Privateer, Tic Fightcr; ca să amintesc numai 
câteva. Toate acele jocuri, oricât de simple 
şi prăfuite ar părea oricărui gamer din 
generaţia nouă, reuşeau să mă ţină lipit de 
ecranul monitorului (sau al TV-ului) ore în 
şir, chiar zile şi nopţi. Din păcate, nu acelaşi 
lucru pot spune şi despre apariţiile moder¬ 
ne... Orice joc apare acum se instalează se 
joacă o oră-două, poate câteva zile după 
care dispare rapid în neantul impus de 
comanda „delete”. Greu de definit ele¬ 
mentele care au cauzat această problemă, 
poate sunt eu prea pretenţios deja, poate 
sunt suprasaturat cu jocuri, poate m-am 
plictisit să văd aceleaşi idei de jocuri 
îmbrăcate doar în haina 3D sau poate pur şi 
simplu am trecut de vârsta jocului. Da, sunt 
un melancolic... Da, îmi place să privesc în 
unnă spre clipele petrecute alături de acele 
jocuri care mi-au rămas atât de dragi, la fel 
cum mi-au rămas şi cavalerii, prinţesele sau 
dragonii din cărţile de poveşti sau aventuri 
pe care le citeam noaptea la lumina palidă a 
unei veioze. Poate sunt un visător, un sen- 
timentalist, dar, din păcate, aşa cum se 
întâmplă cu orice lucru frumos, durează prea 
puţin, mult prea puţin până când devine 
ceva comercial, ceva monden, ceva lipsit 
de ceea ce americanii numesc „feeling”. 

Pentru citat, m-am gândit să rămân tot 
pe plaiurile mioritice unde umblă o vorbă: 
„Cine nu are bătrâni să şi-i cumpere!” 

Claude 

Probleme cu Diablo II 

Jucătorii on-line de Diablo ii 
au avut parte de o foarte neplă¬ 
cută surpriză cu ocazia intrării 
în noul mileniu: după un foarte 
contestat reset al serverului, un 
mare număr de utilizatori s-au 
trezit că personajele lor fie au 
dispărut, fie au rămas fără obi¬ 
ectele atât de greu adunate. De 
fapt, personajele în discuţie au 
fost şterse de programatori nu 
prea binevoitori cărora reset-ul 
le-a deschis calea de acces la 
fişierele vitale. Pe 8 ianuarie, 
Blizzard a reabilitat personajele 
care au „murit” sau şi-au pier¬ 
dut obiectele şi/sau experienţa 
între 19 decembrie 2000 şi 1 
ianuarie 2001. 

Aces High 1.05 

Hightech Creations a adă¬ 
ugat operaţiuni navale la cele te¬ 
restre şi aeriene din Aces High 
prin lansarea versiunii 1.05. în 
acest simulator de luptă on-line, 
participanţii pot controla armade 
întregi alcătuite din portavioane, 
crucişătoare şi escorte. în afară 
de acestea, jucătorul poate el în¬ 
suşi folosi armele de pe nave 
pentru apărare antiaeriană sau 
bombardarea ţărmului. Versiu¬ 
nea 1.05 aduce în joc noi avioa¬ 
ne, inclusiv un bombardier-tor- 
pilor, care se adaugă la lista, în 
continuă creştere, de avioane, 
vehicule şi bărci. Amatorii de 
Aces High pot obţine un abona¬ 
ment pentru 29,95 USD pe lună. 

Intel nu vinde doar 
cipuri 

Intel se pregăteşte să lan¬ 
seze o serie de unităţi portabile 
de muzică digitală (zise şi MP3 
player). Acestea vor fi însoţite, 
la sfârşitul anului în curs, de alte 
două produse noi: un ChatPad 
(dispozitiv pentru mesagerie 
instantanee şi e-mail) şi o tabletă 
care va permite navigarea Inter- 
netului pe un ecran wireless. 
Această reprofilare a producăto¬ 
rului de procesoare îşi are cau¬ 
zele în scăderea semnificativă a 
vânzărilor computerelor perso¬ 
nale. Intel datorează 80 la sută 
din vânzări şi profituri micro¬ 
procesoarelor şi se aşteaptă ca 
reprofilarea să aducă o creştere 
de 50 la sută a vânzărilor. 


Emperor: Battle for Dune - Westwood (imagini noi) 

Pasionaţii de cărţile lui Frank Herbert se 
vor bucura în curând de un nou joc al seriei 
Dune , de data aceasta cu o grafică complet 
3D. Şi, fiind acest joc produs şi distribuit de 
Westwood, care, în paranteză fie spus, deţine 
studiouri de filmare care tind să rivalizeze cu 
cele de la Hollywood, Emperor: Battle for 
Dune trebuia să aibă şi filme de bună calitate, 
cu actori profesionişti şi cu decoruri impecabil 
realizate. De curând au fost oferite publicităţii 




câteva imagini preluate din cutscene-urile fil¬ 
mate ale jocului. Să sperăm că acestea vor im¬ 
presiona nu doar prin calitatea imaginii, ci şi 
prin conţinut. Dacă vom fi din nou martorii 
unor interminabile discuţii şi briefing-uri, cu 
un umor de multe ori discutabil, Emperor: 
Battle for Dune riscă să preia trista amintire şi 
penibila impresie lăsate urmaşilor de Dune 2000 
şi de Command & Conquer: Tiberian Sun. 


Fate of the Dragon - Eidos 

Produs de Overmax şi distribuit de Eidos 
Interactive, Fate of the Dragon pare a fi AOE: 
Age ofKings cu specific exclusiv chinez. Ac¬ 
ţiunea are loc în secolul al II-lea, într-o Chină 
fragmentată în trei. în urma prăbuşirii dinastiei 
Han, trei nobili rivali preiau controlul asupra 
teritoriilor pe care le primiseră pentru... gos¬ 
podărire şi îşi înfiinţează regate. Jucătorul tre¬ 
buie să-şi aleagă unul din cei trei nobili, să 
pună bazele unei dictaturi solide, să descopere 
noi tehnologii în arta războiului şi să adune o 




Interactive 



armată suficient de puternică pentru a putea 
cuceri întreg teritoriul Chinei. Fiecare din cele 
trei regate deţine unităţi, clădiri şi tehnologii 
unice, toate modelate şi create în conformitate 
cu adevărul istoric. Producătorii afirmă că vic¬ 
toria va putea fi atinsă în moduri diferite: con¬ 
trol militar, la care se ajunge prin contlict annat, 
control economic, prin comerţ şi dezvoltarea 
noilor tehnologii, sau control politic, prin diplo¬ 
maţie şi alianţe strategice. 


Grand Theft Auto 3 - Rockstar (prima imagine) 


Se poate vorbi deja despre fenomenul 
GTA - Grand Theft Auto, un joc care a deschis 
gustul condusului imprudent poate chiar mai 
mult decât Carmageddon. La începutul noului 



mileniu, fanii GTA din lumea întreagă care au 
avut cât de cât curiozitatea de a face un pic de 
browsing pe Internet au avut încântătoarea 
surpriză de a descoperi, cam peste tot, prima 
imagine din GTA3 oferită publicităţii. Al treilea 
joc al seriei Grand Theft Auto diferă esenţial 
de primele două, în primul rând datorită graficii 
3D. Iniţial, imaginea a fost oferită de Rockstar 
revistei oficiale a consolei Playstation 2 din 
Marea Britanie. La scurt timp după aceea ima¬ 
ginea, scanată, a ajuns pe toate fan site-urile 
GTA. Deşi imaginea a apărut într-o revistă pen¬ 
tru PS2, nu e cazul să vă alarmaţi! Va exista şi 
o versiune pentru PC, aşa că ar cam fi cazul să 
vă pregătiţi pentru o nouă porţie de accidente, 
urmăriri şi împuşcături. Şi nu uitaţi să vă puneţi 
centura de siguranţă! 

Tomb Raider: The Movie - Paramount 


Paramount Pictures, sursa atâtor filme 
de mare succes! Eidos Interactive, sursa atâtor 
jocuri de mare succes! Care e legătura dintre 
cele două? Se numeşte „ the Tomb Raider live- 
actionfilm*' şi va avea în rolul principal pe 
(tobele bat în surdină...) ANGELINA JOLIE 
(ta-da!!!). Câştigătoare a premiului Oscar, An¬ 
gelina va demonstra de această dată publicului 
că nu are doar calităţi artistice, ci şi capacităţi 
atletic-seductiv-fatal-voluptoase, fură de care 
Lara Croft are deveni Rayman. Dar amănuntele 
picante nu se opresc aici! Tatăl natural al An- 
gelinăi, nominalizatul la Oscar pe nume Jon 
Voight, va interpreta în Tomb Raider: The 
Movie , rolul lordului Croft, tatăl prea (evident) 
frumoasei Lara Croft. Jocul s-a bucurat de un 
succes furibund mai ales în Germania, unde 
revistele de jocuri (PC/PS/PS2) dovedesc un 
preaplin al articolelor, imaginilor şi copertelor 
dedicate Mormântăriţei. De aceea, filmul are 
şi el şanse mari de a ocupa locul deja rezervat 
în fruntea topurilor. 



Legend of Millennium - Neorean (demo) 


De curând a fost lansată versiunea de¬ 
monstrativă a unui joc produs de un studio 
corean, joc care încă nu se bucură de serviciile 



vitale ale unui distribuitor. în ciuda lipsei unui 
Eidos/EIectronic Arts/Take 2/Sierra/etc. pe 

cutie, Legend of Millenium a fost deja localizat 
în limba engleză şi, mai nou, a fost lansat chiar 
şi un demo. Acţiunea jocului are loc în Corea 


anului 500 î.Chr., la sfârşitul a şase sute de ani 
de lupte duse de trei facţiuni războinice. Jucă¬ 
torul are rolul unui general a cărui datorie de 
onoare este reinstaurarea păcii, desigur, tot 
prin război şi nu orice fel de război, ci unul în 
timp real, cu o grafică interesantă, 20 de misiuni 
în singleplayer, 30 de hărţi pentru multiplayer, 
50 de unităţi aeriene, terestre şi acvatice şi 
efecte meteorologice 3D, cu specific pentru 
fiecare anotimp. Tot acest amalgam va fi dis¬ 
ponibil celor care posedă un procesor cu o 
frecvenţă de ceas de cel puţin 200 MHz, acom¬ 
paniat de 32 MB RAM şi de o placă 3D. 



EverQuest se joacă 
la greu! 

Sony Online Entertain- 
ment a anunţat că a atins un 
nou record al prezenţei on-line 
în noaptea de revelion. La 1 ia¬ 
nuarie 2001 au fost înregistraţi 
81858 de jucători, adică apro¬ 
ximativ un sfert din cei 330000 
de abonaţi. Conform declaraţiei 
lui Greg Rizzer (Sony), nu¬ 
mărul de jucători de EverQuest 
aflaţi simultan on-line a atins 
media de 60000-70000, dar că 
această cifră a crescut sem¬ 
nificativ de când a fost lansat 
Sears of Velious. Pentru a face 
faţă acestei cereri extraordinare, 
compania deţine 38 de servere 
în San Diego, fiecare capabil 
să susţină 3000 de jucători 
simultan. 

3dfx - in memoriam 

în cazul în care aţi dormit 
prea mult luna aceasta, ar cam 
fi timpul să vă treziţi şi să aflaţi 
că 3dfx a fost cumpărată de 
NVIDIA, care a achiziţionat 
totul, inclusiv seria Voodoo , 
toate tehnologiile 3dfx pentru 
fabricarea cipurilor grafice, 
toate patentele şi, integral, 
proprietatea intelectuală. După 
încheierea tranzacţiei, 3dfx a 
anunţat că se pregăteşte pentru 
autodizolvare, în primăvară. 
Totuşi, fanii seriei Voodoo nu 
trebuie să se teamă, pentru că 
vor exista în continuare plăci 
cu acest nume. E poate puţin 
mai greu să ne obişnuim cu 
ideea: NVIDIA Voodod. 

Topuri de topuri 


Operation Flashpoint - Codemasters 


Codemasters ne-au obişnuit cu jocuri de 
calitate, ceea ce este un lucru bun, dar ar putea 
să devină periculos, pentru că toţi se aşteaptă 



ca această tradiţie să continue. Cât de curând 
va fi lansat un joc care are toate şansele să 
confirme regula produselor de calitate lansate 
de Codemasters: Operation Flashpoint este 
produs de compania cehească Bohemia Inte¬ 
ractive Studios şi va fi un joc de tactică şi 
acţiune. Aceasta din urmă arc loc în timpul 
Războiului Rece. Operation Flashpoint oferă, 
pe lângă grafica bine realizată, abilitatea de a 
controla escadroane de câte 12 soldaţi, care 
pot opera o mare varietate de vehicule mobile, 
blindate, aeriene, maritime sau civile. în aceste 
condiţii, Codemasters pare că pregăteşte un 
titlu care îi va cofîrma buna reputaţie o dată 
ajuns pe piaţă, adică cel târziu în aprilie 2001. 


Conform informaţiilor oferite 
de PC Data, în săptămâna 10- 
16 decembrie a fostului mileniu 
topul celor mai bine cotate jocuri 
din Marea Britanie se bucura de 
prezenţa nu a unuia, ci a două 
jocuri Bărbie - Bărbie Magic 
Genie Bott/e şi Bărbie Pet Bes- 
cue. Totuşi, la sfârşitul anului, 
situaţia s-a remediat întrucâtva, 
pentru că unul din ele ( Bărbie 
Magic Genie Bott/d) nu a reuşit 
să se menţină pe poziţie. Pe de 
altă parte, Bărbie PetRescuetâ 
dovadă de o anduranţă greu de 
crezut şi se pregăteşte să în¬ 
frunte competiţia, aşa cum l-a 
înfruntat şi pe temutul Diab/o II 

Outlive — Take 2 Interactive 



EverQuest duce la 
crimă? 

Jocul on-line EverQuest a 
fost implicat într-un caz de cri¬ 
mă. Tony Bragg Sr. este un pa¬ 
sionat jucător de EverQuest. 
într-o zi, fiul său, Tony Bragg Jr., 
şi-a enervat tatăl pentru că nu-l 
lăsa să joace EverQuest\\\ linişte 
şi a fost bătut serios, după care 
a fost lăsat să moară într-o de¬ 
bara. Tony Bragg Sr. a lăsat să 
treacă 24 de ore până a sunat la 
911. La proces inculpatul a pledat 
vinovat şi va executa o pedeapsă 
cu închisoarea pe o perioadă de 
15 ani. Sony Online Entertain- 
ment a refuzat să comenteze 
în vreun fel implicarea jocului în 
acest caz. 


Dacă aveţi senzaţia că din Brazilia nu vin 
decât telenovele, este timpul să vă schimbaţi 
părerile! Mai nou, în Brazilia se produc şi clone 
de Stcircraft. Take 2 consideră totuşi un atu 
faptul că Outlive este primul RTS brazilian, 
produs de Continuum Entertainment. Lăsând 
la o parte grafica „împrumutată” parcă din Star - 
craft , Outlive va oferi jucătorului două rase 
distincte, una cu membri umani, alta formată 
din roboţi. Cele două, desigur, nu mai pot con¬ 
vieţui în acelaşi loc... geometric şi încearcă 
să-şi rezolve problemele şi complexele pe câm¬ 
pul de bătălie. Desigur, un RTS nu e RTS (ci 
RTT) dacă nu există şi puţină construcţie de 
baze, descoperirea unor noi tehnologii, up- 
grade-uri, sustrageri de informaţii de la inamic 
şi, desigur, distrugerea sa. Cei pasionaţi de aşa 
ceva vor avea la dispoziţie, încă din ianuarie 
(afirmă distribuitorul), trei campanii, 40 de hărţi 
şi mai mult de 20 de unităţi. Cei FOARTE pa¬ 
sionaţi de Outlive vor putea încerca şi modul 



multiplayer (un posibil punct forte al jocului), 
cu condiţia să nu fie mai mult de 16 jucători la 
un moment dat. 


Scad vânzările de 
PC-uri 

Conform informaţiilor oferite 
publicităţii prin PC Data, luna 
decembrie a anului 2000 a fost 
martora unei scăderi vertiginoa¬ 
se, de 24 la sută, a volumului 
vânzărilor în domeniul calcu¬ 
latoarelor personale. Decembrie 
a încheiat un şir de cinci luni de 
scădere constantă, la sfârşitul 
anului înregistrându-se aproape 
un milion de computere vându¬ 
te. Per total, anul 2000 a fost 
primul an în care s-a înregistrat 
un declin anual de 0,8 procente. 
S-a înregistrat, totuşi, o creştere 
a vânzărilor în perioada Cră¬ 
ciunului, dar influenţele asupra 
bilanţului au fost nesemnificative. 


The Ward — ODI 

Deja lansat în Statele Unite (unde este 
disponibil în schimbul sumei de doar 19,99 
USD), The Ward , produs de Fragile Bits şi 
distribuit de ODI, este un joc science-fiction 
în care personajul principal, cu un nume extrem 
de original (David Walker, astronaut texan), 



membru al echipei de pe Apollo XIX, pleacă 
spre lună pentru a investiga unele activităţi 
seismice surprinzătoare. Totul merge bine până 
în ultimul moment, când, spre stupoarea lui 
David, extratereştrii îi ucid colegii din echipă 
şi îl caută şi pe el. Cu această ocazie, jucătorul 
pătrunde într-o lume populată de extratereştri 
şi de prizonierii lor pământeni, obţinuţi prin 
răpire (aka alien abduction). Grafica jocului 
constă în peisaje 3D, pre-renderizate, în care 
se mişcă mai mult de 20 de personaje. Spre 
final, David Walker ajunge la profunda con¬ 
cluzie cum că misiunea şi identitatea sa pot fi 
descoperite în propriul său lanţ de ADN şi că, 
de fapt, el se găseşte în această situaţie dis¬ 
perată pentru că forţe din timpuri imemoriale 
au hotărât astfel. Atenţie, deci, la fiecare pas, 
altfel civilizaţia pământeană ar putea dis¬ 
părea... 


Xbox în Ungaria 

Guvernul ungar a anunţat 
la un post naţional de radio că 
şi-a planificat să genereze 5000 
de locuri noi de muncă în ve¬ 
derea producerii noului tip de 
consolă Xbox, care va fi asamblat 
în fabrici sub licenţă Flextronics 
International, fabricant de apa¬ 
ratură electronică din Singapo- 
re. Producţia la scară largă a 
consolei ar putea genera unul 
dintre exporturile cele mai im¬ 
portante ale ţării, în competiţie 
cu automobilele Audi. Fabricile 
vor fi instalate cel mai probabil 
în apropierea graniţei austriece. 
Un purtător de cuvânt al Flex¬ 
tronics a afirmat că cifra de 
5000 de locuri de muncă este 
„puţin exagerată”. 


Global Operations — Crave Entertainment 

Spre sfârşitul sezonului estival 2001, când 
gamerul se întoarce bronzat de razele naturale 
ale soarelui la razele artificiale ale monitorului, 

Crave Entertainment va scoate pe piaţă un 
joc produs de Barking Dog Studios, compania 
canadiană care a produs şi Homeworld Cata- 
clysm. Jocul va purta titlul de Global Opera¬ 
tions şi se va încadra în genul l sl person shoo- 
ter. Printre caracteristicile sale de bază se nu¬ 
mără acţiunea cu specific real, focalizată pe 
cooperarea în echipă, comunicarea vocală între 
jucători, reprezentarea fidelă a armelor folosite 
cu adevărat de trupele speciale şi a mediilor 
diverse în care se dă lupta. Animaţia detaliată 
a scheletului personajelor le va conferi mişcări 
extrem de verosimile, uniformele se vor murdări 
cu noroi şi sânge, iar efectele meteorologice 
vor cuprinde ploaie, ceaţă, zăpadă şi multe al¬ 
tele. Chiar dacă latura de simulare este impor¬ 



tantă, Brian Thalken, Managing Director la 
Barking Dog Studios, nu a omis să menţioneze 
că Global Operations va fi totuşi creat pentru a 
închide gura până 
şi celui mai câr¬ 
cotaş amator de jo¬ 


curi de acţiune. 


LEVEL - februarie 2001 



























Ultima I: a legend is reborn - peroxide 


Nu e cazul să vă alarmaţi! Nimeni nu are 
de gând să arunce pe piaţă un joc vechi de 
peste 8 ani. Totuşi, există o companie nou în¬ 
fiinţată (de entuziaşti) care şi-a propus, 
_ momentan, un singur scop: să re¬ 
facă primul joc al seriei Ultima 
sau, mai precis, să aducă grafica 
şi povestea la standardele 
noului mileniu (o tentă RPG 
| mai puternică). Ceea ce este 
însă cu adevărat fascinant 
este faptul că noul Ultima I 
(se presupune că) va fi com¬ 
plet freeware (ceea ce ar putea 
fi şi neliniştitor, dacă ne amintim 
alte proiecte freeware, cum ar fi 
Battlecruiser 3000 A.D.). Ori¬ 
care va fi forma sa finală (plăti¬ 
tă sau nu), există deja lucruri 
bine stabilite: 4 clase de perso¬ 
naje, 4 rase, 50 de monştri/ 
NPC-uri, 32 de dungeon-uri, 32 
de oraşe, 4 castele şi o lume 
gigantică, ideală pentru explo¬ 



rare. Engine-ul grafic va necesita, desigur, 
accelerare 3D şi va prezenta iluminare colorată 
şi umbre în timp real, sisteme de particule, 
texturi animate şi animaţie scheletală de mare 
fineţe (oare care ar fi fost reacţia lui Lord 
British dacă ar fi auzit asemenea termeni pe 
când lucra la Ultima /?) Nu se cunoaşte încă 
data la care noua variantă de Ultima I va ajun¬ 
ge pe piaţă, dar cu siguranţă cu nu va fi prea 
curând, dat fiind că echipa de lucru mai are 
încă nevoie de membri (în special graficieni). 

Sea Dogs II - Bethesda Software 


Mare bucurie pentru fanii Sea Dogs\ Ei 
ştiu că SD este un joc care merită aplauze... şi 
continuare. Akclla, compania rusă care a pro¬ 
dus Câinii de Mare, a tras aer în piept, s-a luat 



Project Entropia - MindArk 

După Everquest, EQ:Ruins of Kunark şi 
Asherorf s Caii, pasionaţii de jocuri on-line pot 
să îşi facă deja noi planuri de viitor, pentru că 
în curând va fi inaugurată o lume virtuală în 
care vor putea să câştige noi puncte de 
experienţă, să îşi ridice personajul de la un 
nivel la altul şi să se întâlnească cu prieteni de 
peste mări şi ţări la o discuţie în mijlocul pădurii. 
In Project Entropia, jucătorul se găseşte la 
început în New Haven, cel mai mare oraş al 
planetei Calypso. împreună cu mii de alţi 
jucători, va putea să ia parte la crearea unei 
noi civilizaţii şi la menţinerea unei infrastructuri 
sociale în permanentă expansiune. Lupta nu e 
obligatorie: jucătorul poate alege între statutul 
de turist, acela de colonist sau cel de 
aventurier. Dacă oraşul oferă siguranţă, nu se 
poate spune acelaşi lucru despre teritoriul din 
afara sa, care este populat cu animale sălbatice, 


de mână cu Bethesda Software (firma care dis¬ 
tribuie Sea Dogs), a bătut uşurel în microfon 
pentru a atrage atenţia opiniei publice şi a 
anunţat că va lansa Sea Dogs II. Acesta va fi 
tot un RPG/action care va avea loc într-o lume 
asemănătoare cu cea din Sea Dogs (semi-fic- 
tivă, populată de piraţi şi zdruncinată de lupte 
navale nimicitoare). Principalele îmbunătăţiri 
vor fi vizibile în special la nivelul engine-ului 
grafic (căruia, sincer, nu i-ar strica ceva spumă 
pe valuri), iar povestea va lua întorsături neaş¬ 
teptate. (Poate, în loc de personajul principal, 
Nicholas, o Nichole plină de farmec...) Oricum 
va fi Sea Dogs II, nu va duce lipsă de corăbii, 
de furtuni, de tunuri, de lupte corp la corp şi, 
desigur, de aşteptare înfrigurată. 


violente sau nu, dar şi de roboţi veniţi de pe o 
planetă îndepărtată, Akbal-Cimi, al căror unic 
scop este distrugerea întregii rase umane de 
pe Calypso. Pe lângă roboţi şi animale 
sălbatice, în lumea din Project Entropia mişună 
mutanţi, aparent ameninţători. Informaţii 
suplimentare pot fi găsite la www.project- 
entropia.com. 



DreamCatcher pe 
console 

A venit timpul ca jocurile de 
aventură/quest-urile să fie cu 
adevărat disponibile şi poseso¬ 
rilor de Playstation. DreamCat¬ 
cher, companie devenită faimoa¬ 
să atât prin distribuirea unor cu¬ 
noscute jocuri pentru PC (Dra- 
cu/a Resurrectionşi Timescaph) 
cât şi pentru colaborarea cu 
Cryo Interactive, a obţinut per¬ 
misiunea din partea SCEA (So¬ 
ny Computer Entertainment 
America) de a începe produce¬ 
rea de jocuri pentru consolele 
Playstation şi Playstation 2. Noua 
serie de jocuri va include Dracula 
- The Resurrection, care urmea¬ 
ză să fie lansat pentru PS în 
primăvara 2001, precum şi un 
număr de jocuri pentru copii şi 
de acţiune pentru Playstation 2. 

Playstation 2 - succes 
deplin 

Sony Computer Entertain¬ 
ment a anunţat că se aşteaptă 
să vândă 11 milioane de conso¬ 
le PS2 până la jumătatea anului 
în curs. Dacă această cifră va fi 
cu adevărat atinsă, atunci prog¬ 
noza iniţială în legătură cu vân¬ 
zarea noului tip de consolă va fi 
depăşită, deoarece se estima o 
cifră de „doar” 10 milioane de 
unităţi. Doar în septembrie 
2000, SCE a vândut mai mult 
de 3,5 milioane de console în 
Japonia. Lansarea PS2 în S.U.A. 
şi Europa la sfârşitul toamnei a 
adus o cerere care a depăşit cu 
mult aşteptările. 

Oni şi Rune au hărţi noi 

După lansarea demo-ului de 
Oni a apărut prima hartă dedi¬ 
cată acestui 3 rd person action 
(ftp://ooiftp.bungie.org/files/ 
oniJev2.zip). Harta necesită ter¬ 
minarea primei porţiuni a demo- 
ului de Oni. Cei de la Human 
Head Studios au oferit şi ei 
publicului două hărţi noi pentru 
Rune. Una este „Sanctum” 
(hartă întâlnită şi în Unreal Tour- 
nament şi Quake III Arena), iar 
cealaltă, „Rotarena”, este o har¬ 
tă de honor match, 1-on-1, în 
care lupta se dă pe o platformă 
suspendată care se roteşte. 
(http://www.evilcity.co.uk/ 
store/MickMaps.zip). 

Veteranii strâng 
rândurile 

La data de 3 ianuarie 2001, 
trei veterani ai industriei jocurilor 
pentru computer, Gary Grigsby, 
Keith Brors şi Joel Billings au 
anunţat formarea companiei 
2BY3 Games, dedicată produ¬ 
cerii de jocuri de război detaliate. 
Cei trei au o experienţă cumulată 
de peste 50 de ani în domeniu. 
Gary Grigsby este designerul a 
peste 25 de asemenea jocuri, in¬ 
clusiv seria Steel Panthers. Keith 
Brors a fost unul dintre pro¬ 
gramatorii de bază ai SSI, iar Joel 
Billings este cel care a fondat SSI 
în 1979. Primele trei jocuri pro¬ 
duse la 2BY3 Games vor fi axate 
pe al doilea război mondial. 

MYTH III şi Age of 
Wonders II 

Gathering of Developers 

a produs furori lumii întregi prin 
anunţul făcut în calendarul GoD 
pe 2001 în legătură cu lansarea 
a două jocuri majore: Age of 
Wonders II: The Wizards Throne 
(produs de Triumph Studios 
pentru lansare în 2002) şi 
MYTH III: The WolfAge (produs 
de Mumbo Jumbo). Age of 
Wonders II: The Wizards Throne 
va avea un engine Direct 3D foar¬ 
te bine realizat, iar acţiunea din 
MYTH III se petrece cu mai bine 
de un mileniu înainte de cea din 
primul Myth şi urmăreşte viaţa şi 
actele de vitejie ale eroului 
Connacht. Până la apariţia lor în 
calendarul GoD, nu s-a ştiut prac¬ 
tic nimic despre cele două titluri. 

Rune şi F.A.K.K.2 
pentru Linux 

Loki Software, distribuitor 
de jocuri pentru Linux (sub de¬ 
viza „The Games that Linux Peo- 
ple Play”), a semnat un acord 
cu Gathering of Developers, 
care permite adaptarea jocurilor 
de acţiune ffuneşl Heavy Metal: 
F.A.KK2\di Linux în primele luni 
ale anului. La momentul redac¬ 
tării ştirilor, Loki Software căuta 
beta-testeri pentru cele două ti¬ 
tluri. Cerinţele de sistem sunt... 
specifice Linux: cel puţin un Pili 
500 MHz şi 64 MB RAM (reco¬ 
mandat 192). Formularul pen¬ 
tru beta-test se găseşte la http;/ 
/odin. lokigames.com. 


Mafia — TalonSoft 

Illusion Softworks produce un joc dis¬ 
tribuit de TalonSoft care urmează să fie lansat 
în aprilie 2001. Sub titlul de Mafia: The City of 
Lost Heaven, jocul va fi un 3rd person action 
3 D a cărui poveste se desfăşoară în Lost Hea- 
ven, oraş fictiv din America anilor 1930. Rolul 
jucătorului este acela al unui membru fără prea 
mare importanţă al familiei Salieri (pentru detalii 
suplimentare, nu ar strica vizionarea Clanului 
Sicilienilor sau a unui episod din Clanul So¬ 
prano. .. măcar pentru atmosferă). Scopul jocu¬ 
lui este ascensiunea acestui personaj prin asa¬ 
sinate, lupte în baruri, urmăriri spectaculoase, 



Pool of Radiance 

Site-ul oficial al jocului Pool of Radiance 
(jocul cu reguli din a treia ediţie Dungeons & 
Dragons produs de Stormfront Studios) a 
oferit vizitatorilor o serie de imagini noi, un 
update la FAQ (Frequently Asked Questions) 
şi noi detalii referitoare la monştri şi personaje. 
Pool of Radiance: Ruins of Myth Drannor 
este un RPG izometric, în care există fiinţe pu¬ 
ternice sau magice: barbari, călugări, paladini, 
semi-orci, vrăjitori şi clerici. Jucătorul are la 
dispoziţie peste 100 de vrăji pentru a distruge 


totul pentru îndeplinirea obiectivelor vitale 
Familiei. TalonSoft promite 20 de misiuni, care 
acoperă în jur de 20 de kilometri pătraţi din 
Lost Heaven, şi detalii grafice care aduc pe 
monitoare atmosfera anilor ’30. Şi, pentru că 
vor exista şi urmăriri de maşini, Illusion Soft¬ 
works (care mai are la activ şi Hidden & Dan- 
gerous) a încercat să confere maşinilor carac¬ 
teristici dinamice şi mecanice cât mai apropiate 
de realitate. 


— Stormfront Studios (imagini noi) 





un rău ancestral, de nedescris, care transformă 
în monstruozităţi tot ceea ce atinge. Povestea, 
de altfel captivantă, a jocului, devine şi mai 
captivantă prin prezenţa unui Dungeon Maş¬ 
ter, care îl informează pe jucător cu privire la 
toate evenimentele şi descoperirile importante 
din joc. Pool of Radiance: Ruins of Myth 
Drannor se adresează în primul rând marilor 
amatori de RPG-uri (seriile Baldurs Gate , Diablo 
etc.), dar nu numai lor. Informaţii suplimentare 


Modele noi pentru Quake III 

Pe site-ul PlanetQuake.com, fanii... Quake 
(oare?) găsesc săptămânal tot ce este mai nou 
în domeniul... Half-Life. Lăsând gluma la o 
parte, pe acest site se găsesc, printre altele, 
modele mereu noi de personaje, preluate din 
filme, din desene animate sau pur şi simplu 
din imaginaţia creatorilor. De curând au apărut 
două modele care vă 
vor trezi cu siguranţă 
interesul: Rayman şi 
Michelangelo (ţes¬ 
toasa ninja, nu picto¬ 
rul). Amatorii Quake 
III care mai sunt (atâ¬ 
ţia câţi sunt) şi fani ai 
personajului fără 
mâini şi picioare din 

jocurile produse de Ubi Soft, vor putea ex¬ 
ecuta inamicii din postura lui Rayman. La fel, 
cei care mai ştiu cum arătau Ţestoasele Ninja 
(serial interzis la vremea lui pentru că ar fi vio¬ 
lent) vor putea să intre în solzii lui Miche¬ 
langelo şi să-şi stropească verzuia carapace 
cu sânge inamic. Fie- 
care model vine înso¬ 
ţit de sunete specifi¬ 
ce, pentru ca iluzia să 
fie perfectă. Rayman 
şi Michelangelo pot fi 
găsiţi la http://www.- 
pianetq uake.com/po- 


Happy fraggin’! 
(Acum aveţi cu ce!) 


























I n tranziţia de la Mercadia 
Block Constructed la T2 
se părea că Rising Waters 
nu are nici o şansă să treacă 
examenul. Numai în Classic 
Edition existau 7 cărţi „tour- 
ney worthy” care să facă via¬ 
ţa pătrată unui amator de schi 
nautic: cele 5 diamante, birds 
of paradise şi llanowar elves. 

Invasion a adăugat Ca- 
meo-urile şi câţiva elfi foarte 
fericiţi să producă mana. Ce e 
drept, doar primele au stofa de 
constructed, cele din invasion 
fiind mult prea „încete” pen¬ 
tru a face faţă unui test real. în 
mare parte, timpul a dat 
dreptate celor care anunţau 
moartea „apelor”. La protour 
Chicago, între primii 32 clasaţi 
au fost şi jucători care au ales 
un deck mono blue, însă dintre 
aceştia unul singur a avut Ris¬ 
ing Waters main deck. 

După acelaşi protour men¬ 
ţionat mai sus s-au desprins 
şi cele mai importante deck- 
uri ale momentului: Blue- 
White Control, Fires (of 
Yavimaya), Dirty Rebels (well 
nu chiar dirty, dar aşa îi nu¬ 
mesc eu în momentele de du¬ 
ioşie) şi un deck nou apărut 
Counter-Rebels. 

Deci, un deck Waters ca¬ 
re să aibă cât de cât success 
în turnee trebuie să facă varză 
cel puţin 3 dintre aceste deck- 
uri, iar cu al treilea să aibă o 
şansă cel puţin 50-50%. 

Acum ceva vreme citeam 
un articol pe net şi erau men¬ 
ţionate încercările unor jucă¬ 
tori de a face un splash de ne¬ 
gru unui deck Rising Waters 
pentru a putea adăuga... 
well... tatatatata Plague Spit- 
terul (casting cost: 2B, 2/2. în 
fiecare upkeep dă un punct 
de damage la tot ce este pe 
masă şi la toţi jucătorii iar dacă 
ajunge în graveyard, din joc, 
mai dă un punct de damage la 
aceleaşi ţinte). Imediat m-am 
îndrăgostit de idee: îmi place 


mult cartea intitulată Rising 
Waters, iar gogoşarul (dacă 
nu mă credeţi uitaţi-vă la art- 
workul Plague Spitter-ului) 
simt eu că trebuie să aibă o 
viaţă mai bună decât cea pe 
care o are actual. Am deschis 
apprentice-ul şi am înjghebat 
un deck care să conţină aces¬ 
te două cărţi. Dc la început 
au existat 2 probleme: Rising 
Waters nu permite folosirea 
counter-elor fără casting cost 
alternativ ori singurele astfel 
de countere din t2 sunt daze, 
thwart şi foii. Neavând decât 
6-7 sloturi alocate counterelor 
opţinea era clară: foii şi thwart 
însă amândouă cer un număr 



mare de island-uri. Pe de altă 
parte, componenta neagră îşi 
revendică şi ea partea. Aces¬ 
te două lucruri m-au determi¬ 
nat să joc cu 15 island-uri, 4 
salt marsh-uri şi 4 swamp-uri 
(ulterior, un swamp a devenit 
high market din motive pe care 
o să le dezvălui mai încolo). 
Ar putea să pară ciudat că 
include land-uri care intră 
tapate în joc într-un deck care 
conţine rising waters. Până 
acum nu am fost deranjat de 
acest aspect, iar motivul care 
m-a determinat să joc salt 
marsh în defavoarea under- 
ground river-ului a fost faptul 
că ultimul îşi cere partea de 
sânge în momentul în care vrei 
mana colorată; prins între 


gogoşar, river şi afacerile mele 
era destul de probabil să îmi 
fac singur 6-7 puncte de dam¬ 
age ceea ce este destul de 
mult. Problema unei astfel de 
configurări a surselor de mana 
(am uitat să pomenesc despre 
includerea a 4 sky diamond) 
este că nu lasă loc folosirii ce¬ 
lor două bijuterii din Merca- 
dian Masque: Rishadan Port 
şi Dust Bowl, însă problema 
nu este atât de mare cum ar 
părea, având în vedere că 
deck-ul foloseşte diamantele 
şi rising waters. Au fost şi ca¬ 
zuri în care îmi doream un port 
pe masă, însă foarte puţine. 

High market... am inclus 
high market-ul pentru faptul 
că în faţa deck-urilor de beat 
down deck-ul stabilizează 
destul de jos (mă refer la via¬ 
ţă) şi un gogoşar pe masă în¬ 
seamnă moarte. E o modalita¬ 
te de a scăpa de el (momentan 
nu am găsit alta mai bună însă 
cred că nici nu prea există). 
Un alt motiv ar fi că într-un nu¬ 
măr foarte mare de partide lă¬ 
sam adversarul la un punct de 
viaţă, iar el tura următoare 
avea destul fire power încât 
să mă omoare. Sacrificând 
Spitterul pe market mi-aş asi¬ 
gura Victoria. 

De ce este atât de fantas¬ 
tic micul spitter. Pentru că are 
o privire fioroasă care bagă 
în mormânt sergenţi, şoimi ai 
patriei rebeli (defiant falcon), 
birds of paradise, llanowar el¬ 
ves, rishadan airship, spiketail 
hatchling adică exact nucleul 


unor deck-uri cum ar fi rebelii, 
fires şi blue sky. îmi amintesc 
cum pe vremea mercadian 
block constructed jucând ape 
mă gândeam de două ori îna¬ 
inte să las pe masă un vine trel- 
lis. Acum cu noul spitter, masa 
este mai curată şi mai uscată, 
sursele alternative de mana 
neautorizate de Regia Apa 
sunt curăţate şi puse bine la 
păstrare în graveyard. Bine, 
şi acum trebuie să te gândeşti 
dacă să contrezi un trellis sau 
să îl laşi să îşi trăiască viaţa 
patetică însă intervine o pro¬ 
blemă: who tf plays with trel¬ 
lis these days? Cât despre 
rebeli... numai de bine! 

Hai să dăm şi o listă a 
deck-ului: 

Borcanul cu murături - 
version 1.1 

4 Plague Spitter 
4 Chimeric Idol 
4 Troublesome spirit 
1 Air Elemental 

3 Withdraw 
3 Gush 
3 Foii 

3 Thwart 

4 Wash Out 

4 Rising Waters 

4 Sky Diamond 
4 Salt Marsh 
3 Swamp 
1 High Market 
15 Island 

Hmm... cred că o să co¬ 
mentez în numărul viitor 
celelalte cărţi din deck+side- 
board. 


K’Shll 

Un RPG cum îmi place mie... 


A cum câteva numere prezentam un 
joc pe numele său Wizards& 
Warriors , un RPG de modă veche 
care pe mine unul m-a fascinat complet. 
O parte din admiraţia mea pentru acest 
gen de RPG-uri se trage de undeva de la 
Ultima Underworld şi Daggefall,')OQ,wv\ 
cu adevărat bine gândite, cu un univers 
acaparant şi cu un acel, je ne sais qoui” 
care te ţine în faţa monitorului nopţi la 
rând. De atunci RPG-urile au avansat 
foarte mult, poate chiar prea mult uneori, 
jucătorul pierzându-se cu uşurinţă prin¬ 
tre zeci şi sute de skill-uri, magii şi expe- 
rience points, explorarea lumii din joc 


fiind deseori înlocuită cu explorarea 
caracterului ales de jucător. 

Norocul meu este că, din fericire, nu 
sunt singurul care gândeşte astfel (cu 
puţină baftă, mulţi dintre voi, cei care citiţi 
acest articol, mă aprobaţi) iar unii dintre 
cei care îmi împărtăşesc opinia s-au 
nimerit a fi chiar membrii unei nou înfiin¬ 
ţate firme de development numită Ar- 
kane Studios. Chiar dacă firma este nou 
nouţă, membrii săi au trecut prin majori¬ 
tatea firmelor mari de development şi se 
poate spune că au adunat atâta experienţă 
încât să pornească un proiect cu ade¬ 
vărat interesant. 


Unde-i soarele? 

Universul din ARX este unul foarte 
ciudat... In lumea din ARX soarele în¬ 
cepe să dispară treptat şi o iarnă veşnică 
şi necruţătoarea pune stăpânire pe toate 
ţinuturile locuite. Toate fiinţele ce reuşesc 
să scape se refugiază sub pământ şi în¬ 
cearcă să îşi continue viaţa prin peşterile 
subterane ce le vor servi de acum încolo 
drept casă. 

Dacă în timpul construirii lumii sub¬ 
terane toate fiinţele au lucrat cot la cot, 
după ce lucrurile s-au mai calmat şi lumea 
a început să se simtă ca acasă în noul 
mediu, vechiile probleme rasiale au în¬ 
ceput să reapară, iar între oameni, goblini, 
troli şi celelalte rase a început să moc¬ 
nească o ură străveche. Şi cum asta nu 
ar fi fost de ajuns. Zeul Haosului, Akbaa 
decide că lumea subterană îi va servi 
drept casă de acum încolo. Cum demonul 
nu avea destulă energie să îşi pună pla¬ 
nul în aplicare, el recurge la marele său 
preot Iserbius, a cărui misiune este aceea 
de a converti şi de a sacrifica cât mai 
mulţi locuitori ai lumii subterane pentru 
a oferi stăpânului său energia necesară 
transferului. Din fericire, unul dintre magii 
lumii subterane descoperă complotul şi 
reuşeşte să îi anunţe pe ceilalţi zei înainte 
de a fi asasinat în mod misterios. 

Aici intri tu în acţiune... Te trezeşti 
într-o închisoare de-a goblinilor şi, după 
sângele împrăştiat pe pereţi îţi dai seama 
că ţi se pregăteşte ceva nu tocmai fru¬ 
mos. După ce evadezi, Regele lumii sub¬ 
terane ia legătura cu tine şi îţi propune 
să fii trimisul lui într-o întâlnire cu zeii. 

ARX este un RPG în care s-au com¬ 
binat elemente de Ultima Underworld , 
Daggerfall şi un pic de Thief şi în care 
se simte puternic influenţa RPG-urilor 
tradiţionale (pe hârtie). Lumea din ARX 
este una foarte bine construită, fiecare 
obiect întâlnit în joc exista pentru un anu¬ 
mit motiv, nu există obiecte puse la în¬ 
tâmplare sau în plus. De asemenea, puz- 
zle-urile din joc pot fi rezolvate cu ajutorul 
diverselor NPC-uri întâlnite în joc. Adică, 













poţi convinge un NPC să îţi deschidă o 
uşă care, dacă ai fi încercat să o deschizi 
singur te-ar fi „răsplătit” cu un fireball. 
Că tot veni vorba de NPC-uri, producă¬ 
torii jocului au dorit ca jucătorul să nu 
rămână cu impresia că NPC-urile din joc 
sunt acolo doar pentru a interacţiona cu 
jucătorul. Astfel, lumea din ARX va avea 
o viaţă proprie şi fiecare NPC îşi va vedea 



de treburile lui. Ca un exemplu, să zicem 
că la un moment dat treci prin faţa unei 
brutării, arunci un ochi înăuntru şi îl vezi 
pe brutar pregătind o pâine. Treci mai 
departe şi dacă după un timp treci din 
nou prin faţa aceleiaşi brutării, pâinea 
va fi deja ieşită din cuptor sau un client 
se va înfrupta deja din ea. 

Jucătorul va dispune de o libertate 
totală de acţiune în ARX. Chiar dacă îl 
ucizi pe Regele ţinutului (deşi nu este 
recomandat) tot poţi să duci până la 
capăt jocul. 

O idee despre 
gameplay 

Probabil unul dintre lucrurile care m-au 
fascinat la acest joc este tocmai plasarea 
acţiunii într-un mediu subteran. Să nu 
mă înţelegeţi greşit, ideea unui joc în care 
eşti nevoit să alergi tot timpul prin pasaje 
subterane înguste nu mi se pare deloc 
atrăgătoare. Dar cu ARX este altfel... 
Presupun că până acuma v-aţi dat seama 
că în ARX nu vei ieşi la suprafaţă nicio¬ 
dată, deci nu vei avea de-a face cu spaţii 
uriaşe extrerioare. Chiar dacă la prima ve¬ 
dere asta ar părea o imensă greşeală, dacă 
stai să te mai gândeşti un pic îţi dai seama 
că soluţia celor de la Arkane este chiar in¬ 


genioasă. Eliminarea spaţiilor largi ex¬ 
terioare nu înseamnă că nu vor exista 
totuşi spaţii LARGI. Din contră, efectul 
grafic al jocului va fi devastator... imagi- 
naţi-vă întregi oraşe construite în peşteri 
imense, lacuri uriaşe subterane, râuri de 
lavă etc. şi o să vă daţi seama că nu mint. 

De ce ziceam că soluţia asta cu peş¬ 
terile e ingenioasă? Pentru că elimină do¬ 
uă probleme dintr-un foc... sistemul nu 
va mai fi atât de solicitat pentru că nu 
vei mai putea vedea la kilometri depărtare 
şi se elimină problema cu sfârşitul hărţii. 
Probabil că aţi mai întâlnit în jocuri mo¬ 
mente în care harta se termina şi nu mai 
puteai înainta mai departe, deşi vedeai 
că în faţa ta mai e ceva, ei bine, măcar în 
ARX toate acestea vor părea normale... 

In /f&Vjucătorul îşi va controla per¬ 
sonajul dintr-o perspectivă l st person, 



producătorii considerând că este cea mai 
bună perspectivă pentru a putea gusta 
din plin atmosfera jocului. 

Interfaţa jocului va fi una foarte dis¬ 
cretă, jucătorul nefiind nevoit să treacă 
în modul de luptă atunci când e nevoie, 
tot ceea ce trebuie să facă este să îşi 
scoată sabia şi sa dea... Apropo de lupte, 
acestea promit să fie cât mai reale posibil. 
Vei putea lovi cum şi unde vrei, te vei 
putea feri şi îţi vei putea folosi scutul. 

Sistemul de magii din ARX este unul 
bazat pe rune (semne magice inscripţionate 
pe pietre), iar modul de castare a magiilor se 
bazează pe un sistem asemănător cu cel 


din Black&White (foloseşti mouse-ul 
pentru a desena un simbol şi gata e magia). 
Vrăjiile sunt combinaţii între rune, sau mai 
bine zis, combinaţii între semnele înscrise 
pe rune. Astfel, pentru a putea produce o 
vrajă trebuie să ştii în prealabil semnele 
din care este compusă. Asta acordă 
jucătorului posibilitatea de a descoperi 
magii ascunse sau de a produce vrăji chiar 
dacă nu are runele necesare. 

Dezvoltarea personajului ales de 
jucător se va realiza de-a lungul jocului 
în modul clasic. Adică, punctele de ex¬ 
perienţă câştigate vor fi atribuite de ju¬ 
cător acolo unde crede el de cuviinţă. Di¬ 
ferenţa dintre ARX şi alte RPG-uri constă 
în faptul că numărul de skill-uri a fost 
drastic redus. Ca un exemplu, skill-urile 
de lockpick-ing şi repair au fost înlocuite 
de un singur skill, mechanics, etc. De ase¬ 
menea, au fost micşorate „interdicţiile” 
pentru anumite clase. După cum probabil 
ştiţi, cam în orice RPG un mag nu putea 
să poarte o armură mai răsărită (o chestie 
total aiurea); în ARX însă, acest lucru se 
schimbă, vrei să porţi o armură meseriaşă 
chiar dacă eşti mag? Nici o problemă! 

Ca să închei repede, mai e de spus 
că engine-ul grafic al jocului este unul 
dezvoltat de Arkane şi arată foarte bine 
chiar şi în stadiul ăsta, iar multiplayer-ul 
din ARX va fi ceva cu adevărat original, 
un fel de deathmatch combinat cu RPG, 
producătorii nu dau mai multe detalii. 

Când? 

ARX este deocamdată de abia la în¬ 
ceput, de aceea tot ce am prezentat în 
acest articol sunt date preliminarii de¬ 
spre joc şi prezintă jocul aşa cum a fost 
gândit de producători în prima variantă a 
sa. Vă daţi seama că multe se vor schim¬ 
ba până va fi lansat, dar din ceea ce am 
văzut şi citit despre el, nu pot spune 
decât că îl aştept cu nerăbdare. 


Mitza 

Ei sunt convinşi că va avea succes. 


P e Sinclair Spectrum/HC exista un 
simulator de tren, dar nu ştiu pe 
nimeni care să se fii înnebunit 
după el. Totuşi, există oameni (oare câţi?) 
care sunt pasionaţi de „ciu-ciu-uri”, căi 
ferate, impiegaţi şi gări. Totul se leagă, 
cred, de fascinaţia umană pentru călă¬ 
torie. 

Şi mie îmi place, într-o anumită mă¬ 
sură, să mă „dau” cu trenu', dar nu cred 
că mi-aş petrece prea mult timp în faţa 
computerului trăgând de manete şi aş¬ 
teptând câte trei minute în halta Ucea. 
Totuşi, se pare că Microsoft a tăcut un 
contract cu o firmă britanică practic ano¬ 
nimă, Kuju Entertainnicnt (mai bine cu¬ 
noscută sub numele de Siniis), pentru 
că e convinsă că un simulator de tren se 
adresează unei categorii largi de gameri. 
Şi totuşi, ce risc gigantic! 


Trenul de persoane 2101 

Staţi! Nu săriţi! Ştiu cât de mult vă 
doriţi să conduceţi, chiar voi, un tren de 
persoane, emblemă a civilizaţiei şi cură¬ 
ţeniei româneşti! Din nefericire, MSTrain 
Simulator nu oferă audienţei decât tre¬ 
nuri curate, vestice (sau extrem-estice) 
şi deci nu vom avea acces la nici o parcelă 
de plai mioritic. 

Să trecem în interiorul pâinii: Kuju 
Entertainment a mai făcut simulatoare de 
avion (nu pot să specific nume) şi acum 
s-a adaptat la trasee ferate, ceea ce a în¬ 
semnat o schimbare radicală, pentru că 
toată lumea ştie că a face un flight-sim 
înseamnă mai puţin de lucru la sol şi mai 
mult în aer. MS Train Simulator se laudă, 
în schimb, cu o grafică a terenului foarte 
bine realizată. Producătorii au avut de 
ales între multe locaţii nu prea detaliate 


şi doar câteva locaţii, foarte detaliate. Au 
optat pentru varianta a doua şi încă nu 
oricum. Munca la MS Train Simulator 
(cunoscut şi sub titlul de A train) a con¬ 
stat în primul rând din cercetare amănun¬ 
ţită. Cei de la Kuju Entertainment au 
primit lumină verde la baze de date cu 
acces restrâns, aparţinând unor compa- 
nii foarte importante de căi ferate 
(Amtrak, Kyushu Railyway Company 
etc.). Şi, ca să fie siguri că MS Train Simu¬ 
lator va fi cu adevărat un simulator, prin 
birourile Ku ju s-au perindat nenumăraţi 
experţi, istorici şi tehnicieni, care şi-au 
dat cu părerea în privinţa realizării jocului. 

Vorbeam mai devreme de locaţii pu¬ 
ţine dar detaliate. Poate vă voi stârni şi 
mai mult interesul dacă vă voi spune că 
MS Train Simulator ne va purta prin Co¬ 
ridorul de nord-est al Statelor Unite, Ma- 
rias Pass şi Glacier National Park în Moa- 

tana, prin peisaje rustice englezeşti din 
ani 1920, prin peisaje indescriptibil de 
frumoase ale munţilor Hisatsu din Kyu- 
shu, insula sudică a arhipelagului japo¬ 
nez, prin Tokyo sau chiar la poalele mun¬ 
telui Fiji şi, în fine, prin Alpii austrieci, 
unde jucătorul va avea parte de cea mai 
romantică experienţă a călătoriei cu 
locomotiva cu abur din anii 1930. 

Secrete de producţie 

Kuju şi Microsoft nu se grăbesc de¬ 
loc să ofere amănunte despre joc, mai 
ales că produsul este încă în fazele in¬ 
cipiente ale producţiei. Motivul: le e frică, 
puişori cum sunt, să nu le fure cineva ide¬ 
ile (parcă şi văd cum se repede Electronic 
Arts, cu Eidos şi GoD la braţ, să fure idei 
Microsoft şi să facă vreo 15-20 de simu¬ 
latoare de tren, pentru că reiese clar din 
statistici că, în următorii trei ani, gamerii 
nu mai au de gând să joace absolut nimic 
altceva decât train-sim-uri...) Oricum, 
după multă şi obositoare muncă de con¬ 
vingere, s-au obţinut câteva informaţii, 
oferite cu zgârcenie, precauţie şi suflu 
fierbinte al şefi lor de la Microsoft în cea¬ 
fa, de unul din persoanele de frunte în 
Kuju, Ian Baverstock. Acesta, ascuns 
sub pelerină, la colţ de bulevard şi sub 
lumina chioară a unui bec stradal, a 
declarat off-record, după ce s-a asigurat 
că nu l-a urmărit nimeni şi că lunetiştii 
nu au apărut încă pe la geamuri: „[Nu 
pot vorbi mult. Sunt urmărit!] E prea 
devreme să discutăm despre detalii, dar 
va exista în simulator o serie de provocări 
„din lumea reală”, precum şi abilitatea 
utilizatorului de a crea propriile provocări. 
Intenţionăm să creăm un produs cât se 
poate de apropiat de realitate, în care 
evenimentele vor avea consecinţe. Dacă 
un tren se află, de exemplu, în întârziere, 
poate fi din cauza unui număr foarte ma¬ 
re de evenimente: starea vremii, acciden¬ 
te, avarii, iar AI-uljocului le va lua pe toate 
în considerare. Semnalele din diferite te¬ 
ritorii şi epoci sunt modelate integral. De 
asemenea, am modelat un sistem automat 



care se ocupă de trenurile Al-ului şi de 
semnalizarea fiecărei rute în parte. Sis¬ 
temul are în vedere trenurile cu întârziere, 
trenurile cu defecţiuni, semnalele ne¬ 
funcţionale, şine avariate şi, în general, 
factorii care afectează o rută normală. Am 
modelat şi vremea în joc, iar trenurile se 
comportă diferit în funcţie de condiţii, 
ca în realitate. De exemplu, un traseu plo¬ 
ios şi alunecos poate cauza alunecarea 
roţilor şi îl obligă pe jucător să activeze 
nisipelniţele (sic!) pentru tracţiune mai 
bună.” 

Hmmm... nisipelniţe... Dacă tipii de 
la Kuju Entertainment au băgat şi aşa 
ceva în joc, atunci cred că într-adevăr 
avem de-a face cu un simulator în toată 
puterea cuvântului. Mă mir însă că au 
avut curajul să dezvăluie asemenea se¬ 
crete de producţie. Se prea poate ca ide- 
ea nisipelniţelor să fie preluată de con¬ 
curenţă şi să ne trezim cu zeci de jocuri 
în care nisipelniţa să fie elementul forte. 
Mare imprudenţă, domnilor! 

Senzaţia de halta 

S 

Cei care şi-au dorit vreodată o masă 
din aceea gigantică, cu gări, munţi, tu- 
nele şi păduri, vor fi primii care se vor 
bucura de apariţia lui MS Train Simula¬ 
tor. Pe locul doi se vor afla cei pasionaţi 
de realitatea virtuală, care vor şti că în 
train-sim-ul în discuţie toate peisajele 
sunt create cu ajutorul imaginilor din 
satelit şi chiar cu al celor filmate pe tra¬ 
seele cu pricina (probabil că producătorii 
au legat un cameraman de locomotivă şi 
l-au plimbat înainte şi înapoi pe traseele 
reprezentate în joc). Jucătorul va avea 
acces la nouă trenuri diferite, printre care 
locomotive cu aburi, diesel şi TGV-uri. 
Activităţile din joc vor include transpor¬ 
tul de pasageri şi cel de marfa, făcând 
faţă neprevăzutului şi vremii. Interesantă 



va fi perspectiva jocului, care va putea fi 
„văzut” fie prin ochişorii conductorului, 
fie prin cei ai pasagerilor, totul pe un fond 
sonor care s-ar putea dovedi periculos 
de adormitor (toţi cei care au mers cel 
puţin o dată noaptea cu trenul înţeleg la 
ce mă refer). 

Ce îi lipseşte cu desăvârşire lui MS 
Train Simulator este un... review, care 
va putea fi scris abia prin luna martie a 
anului viitor, aşa că până atunci nu strică 
să vă aruncaţi ochii pe o publicaţie din 
domeniul feroviar. 


Mike 

V eni şi vremea asta, şi eu nu am 
fost destul de deştept încât să 
îmi dau seama... Semne peste 
tot: dictatori mici şi mări, de catifea sau 
de pluş, mari şi mici, albi sau negri, cu 
ochelari sau nu. Până la urmă, de ce nu 
şi un joc în care ai posibilitatea să faci ce 
vrea muşchiul tău cu o ţară bananieră 
(... şi ce dacă la noi nu cresc bananele!!!). 

Povestea începe simplu, turistul 
american stă lungit pe şezlong, fumează 
un trabuc şi zbiară la băştinaşa care i-a 
vărsat cafeaua. Şi cum priveliştea unei 
plaje mai mult sau mai puţin virgine îl 
lasă deja rece, îşi împinge pălăria pe nas, 
trage un pui de somn şi (capitalist fiind) 
se gândeşte cum să iasă în câştig din 
situaţia asta. Ah, am uitat să vă spun... 
individul e şeful unei firme de producţie 
care are la activ un joc numit Railroad 
Tycoon 2; păi, vă daţi seama ce somn 


scurt a avut. Aşa că domnul Phil Stein- 
meyer scoate repede celularul, îi comu¬ 
nică un „Evrika!!!” interlocutorului său, 
se suie în primul avion şi, odată ajuns la 
firmă, porneşte lucrul la un joc numit... 
tada! ... Tropico. 

Begin Regime? 

Povestea e simplă: te trezeşti şef pes¬ 
te o insulă bananieră, frumoasă, însorită, 
cu bărbaţi pregătiţi pentru muncă şi cu 
femei multe şi mândre (pregătite şi ele 
pentru muncă). Ce trebuie să faci? Tre¬ 
buie să ai grijă de contul tău aflat undeva 
departe, într-o bancă din Elveţia, pentru 
că, e şi normal, vrei să ai viitorul asigurat. 
Acuma nu vă imaginaţi un joc în care îţi 
pui oamenii să muncească precum nişte 
sclavi, prin plantaţii de coca... nuuu! Ca 
să ne dea o idee despre cât de puţin ştiu 


ei ce e aia „dictatură’’, producătorii 
jocului ne explică bucuroşi cum poţi fi 
un dictator bun şi iubit de popor. Fiind 
practic un simulator, jocul te lasă să îţi 
conduci mica insulă cum vrei tu... A, eşti 
genul de om pentru care jocurile sunt o 
refulare? Probabil că deja te gândeşti 
cum o să chinui bieţii oameni, dar ascultă 
la mine, nu merge aşa. Vezi tu, oamenii 
ăia or fi ei proşti da e... mulţi! Şi la o 
adică, dacă văd că treaba nu merge, s-ar 
putea să te trezeşti cu ei la porţile mon¬ 
struosului palat în care locuieşti. Şi 
atunci singura cale de a scăpa este bu¬ 
tonul ăla din colţ pe care scrie „Exit”. 
Aşa că va trebui să ai grijă ca oamenii tăi 
să aibă la orice oră circ şi pâine şi temerile 
tale vor dispărea. Dar nu dispera prie¬ 
tene, un dictator tot dictator rămâne... 
Până ca poporul să ajungă să se revolte, 
poţi încuraja o organizaţie obscură numită 

Avem de toate, chiar şi o „trotuaristă”. 


„Poliţia Secretă” care va avea grijă ca acei 
câţiva indivizi mai agitaţi să înveţe repede 
să te slujească mai abitir decât cei mai 
devotaţi oameni. 

Apropo de plantaţiile de coca... 
Chiar dacă scopul jocului este unul care, 
pe mine unul mă face să cam strâmb din 
nas, producătorii ţin să-mi amintească 
faptul că situaţia nu e aşa neagră precum 
pare la început. Pe lângă faptul că poţi fi 
un dictator cu înclinaţii pacifiste („Azi 
nu executăm pe nimeni, e Ziua Drepturilor 
Omului!”), de pe mirifica ta insulă vor 
lipsi cu desăvârşire obişnuitele (pentru 
America de Sud, zona din care se inspiră 
jocul) droguri, traficanţi şi fabrici de pre¬ 
lucrare a cocainei. Mă rog, producătorii 
au mai argumentat decizia asta prin faptul 
că, perfecţionişti fiind, nu puteau să re¬ 
constituie prea bine o asemenea in¬ 
dustrie, doar dacă, eventual, un drug- 
lord le-ar fi fost rudă sau ceva... De ase¬ 
menea terorismul (un fenomen des în¬ 
tâlnit în acea zonă) este reprezentat doar 
pe ici şi colo şi doar dacă rata crimina¬ 
lităţii pe insulă este foarte ridicată. 



Gomez, Pepe Gomez 

Jocul este o combinaţie între o strate¬ 
gie economică şi un god game. Vă este 
probabil clar de ce jocul este o strategie 
economică, iar partea de god game vine 
din faptul că ai putere deplină asupra 
poporului tău... 

Astfel, una dintre cele mai impor¬ 
tante aspecte ale jocului o constituie clă¬ 
dirile cu care îţi poţi umple insula. Există 
peste 100 (plus upgrade-urile) de clădiri 
ce pot fi construite de-a lungul jocului, 
fiecare cu scopul său precis, cu cerinţele 
sale şi cu avantajele sale. Vor exista de 
asemenea şi vehicule, pe care însă nu le 
vei putea produce ci doar cumpăra, 
urmând ca mai apoi să ai grijă de ele în 
clădiri speciale (benzinării, ateliere de 
reparaţii etc). Ce e interesant este faptul 
că tot ce am enumerat mai sus generează 
locuri de muncă pentru populaţia insulei, 
incusiv vehiculele. Adică vor apărea taxi- 
metrişti, şoferi profesionişti, instructori 
auto etc. 

Numărul de profesii pe care se vor 
putea axa oamenii tăi sunt în număr de 
45 şi, cum aţi văzut şi mai devreme, sunt 
extrem de variate. Unele profesiuni sunt 


specifice bărbaţilor, iar altele 
sunt numai pentru femei, dar 
majoritatea sunt pentru toată 
lumea (e un regim care ţine la 
drepturile femeilor, ce naiba!). 

Fiecare „lucrător” se 
poate perfecţiona în domeniul 
în care activează prin cursuri 
sau şcoli de specialitate sau 
prin experienţă. Asta va în¬ 
semna că acel „personaj” va 
fi din ce în ce mai mulţumit de 
munca lui şi nu va dori să îşi 
schimbe locul de muncă. Cum 
adică să îşi schimbe locul de 
muncă? Am uitat să vă 
spun... 

Ăsta este probabil unul 
din aspectele jocului care mi-a 
plăcut cel mai mult (fiind un 
fan înrăit al jocurilor cât mai 
reale cu putinţă). Poporul pe 
care îl conduci cu atâta clar¬ 
viziune este format din opor¬ 
tunişti, care ar face practic 
orice să le meargă din ce în ce mai bine. 
Să luăm un exemplu... Presupunem că 
unul dintre umilii tăi supuşi lucrează la o 
mină de cărbune, dar nu este mulţumit de 
nivelul său de viaţă (orice asemănare cu 
realitatea este... s-o lăsăm baltă!). Aflat 
într-o zi în drăguţul bar de strip-tease din 
centrul comunei aude că la plantaţiile de 
bumbac munca e mai uşoară, plata mai 
mare iar butoaiele de lapte şi miere sunt 
păzite de un câine blând cu covrigi în 
coadă. Fără să ezite, îşi aruncă cât colo 
cazmaua şi se angajează pe sus amintitele 
plantaţii. Şi va face asta chiar dacă este 
un bun miner, totul depinde de o groază 
de factori de care tu, ca „şef’ eşti direct 
răspunzător. 

Nu trebuie însă uitat faptul că jocul 
este pe alocuri şi un god game, aşa că tu 
poţi să îl dai afară pe fostul miner de la 
plantaţiile de bumbac sau poţi creşte sa¬ 
lariile minerilor până când individului îi 
va conveni să se întoarcă. 

Populaţia insulei nu rămâne aceeaşi 
pe tot parcursul jocului. Producătorii au 
încercat să facă jocul cât mai real cu 
putinţă aşa că oamenii tăi se vor căsători 
şi, eventual, vor avea copii. Ca să vă dau 
un exemplu cam cât de mult influenţează 
deciziile tale viaţa de zi cu zi a poporului 
am să vă dau un exemplu. Să zicem că 
Biserica, omniprezentă pe insulă, pro¬ 
pune o lege prin care folosirea prezerva¬ 
tivelor să fie interzisă. Dacă eşti de acord, 
vei avea de-a face cu o creştere specta¬ 
culoasă a populaţiei. Dacă însă, în ace¬ 
laşi timp, impui Legea Marţială pe insulă. 


rata natalităţii va scădea drastic, deci 
trebuie să fii atent ce decizii iei pentru că 
fiecare va influenţa în felul ei dezvoltarea 
ţării. 

Hasta la vista! 

(HI be back!) 

Tropico se anunţă a fi un joc cel pu¬ 
ţin interesant pentru cei cărora le-au că¬ 
zut bine un SimCity sau alte sim-uri de 
acelaşi gen. Nu trebuie uitat însă şi faptul 
că jocul are câteva elemente de god game 
foarte, foarte interesante... Ah, plus că 
jocul vine cu o doză serioasă de umor şi 
bine face, având în vedere subiectul 
oarecum delicat pe care îl abordează. 



Pentru cei (cine?!) care deţin un 
Dreamcast vestea bună e că jocul apare 
şi pentru consola lor... veste proastă atât 
pentru ei cât şi pentru cei care preferă 
PC-ul este că jocul, uh, trebuie să apară! 

La treabă muchacos! 

Vi va la revolucion!!! 


Mitza 

Freedom Ridge 


bun, iar savanţii vor reuşi să descifreze 
tainele tehnologiilor extraterestre pentru 
ca în final să ai suficientă forţă ca să eli- 


O nouă pagină glorioasă din istoria 
omenirii se scrie acum ... 


M ythos Games cu Julian Gollop 
la cânnă are o istorie destul de 
lungă în domeniul entertain- 
ment, primele datări fiind făcute încă din 
perioada Spectrum când lansa jocuri 
precum Chaos sau Rebelstar Raiders. 
Pentru cei mai mulţi însă, Mythos Games 
a rămas cunoscut drept creatorul primu¬ 
lui joc X-COM, UFO: Enemy Unknown 
precum şi a jocului Magic & Mavhem. 
Freedom Ridge este rezultatul expe¬ 
rienţei acumulate de Mythos în toţi aceşti 
ani de muncă la jocurile X-COM. 

Miturile se nasc din 
întâmplări reale 

Orice legendă are un grăunte de ade¬ 
văr, spune o vorbă bătrânească şi de la 
această premisă pleacă şi intriga jocului 
Freedom Ridge. Area 51 (Dreaniland), 
Meu in Black sau omuleţii gri sunt doar 
legende deocamdată, însă în Freedom 
Ridge acestea prind viaţă şi se transfor¬ 
mă chiar într-un coşmar pentru umanitate 


odată cu invazia şi cucerirea planetei 
către o civilizaţie extraterestră. Oamenii, 
din motive pe care le vom afla pe parcur¬ 
sul jocului. supravieţuiesc cu greu în en¬ 
clave controlate de armatele aliene. La mo¬ 
mentul apariţiei sale în istorie, jucătorul 
este comandantul unei facţiuni rebele au¬ 
tointitulate „Terran Liberation Army” 
(mai că mă aştept să văd BattleCruisere 
şi Goliaţi). Această gherilă se va apro¬ 
viziona cu armament şi echipament din 
depozitele bazelor militare abandonate 
şi cruţate de Saurieni (rasa invadatoare), 
baze în care se vor găsi de la banalele 
arme de mână până la avioane de vână¬ 
toare sau elicoptere de asalt. Următorul 
pas va fi să recruteze personalul necesar, 
soldaţi, savanţi şi ingineri (exact ca şi în 
UFO), din enclavele supravieţuitoare. 
Spre deosebire de UFO însă, numărul 
recruţilor va fi limitat de numărul de en¬ 
clave controlate de rebeli, grija pentru a-i 
păstra în viaţă fiind cu atât mai mare. Cu 
timpul vor apărea tot mai multe baze de 
operaţiuni, echipament din ce în ce mai 

mini definitiv ameninţarea venită dintre 
stele şi să eliberezi umanitatea. 


Noi nu ne vindem... 
planeta 

încă 
Ridge îşi 

9 

r>i 


încă din faza de concept, Freedom 
Ridge îşi arată apartenenţa la jocurile X- 
COM, deşi producătorii au spus 
clar şi răspicat că nu este un astfel 
de joc. La fel ca şi în UFO jucătorul 
este pus în două ipostaze diferite 
aceea de strateg şi aceea de tacti¬ 
cian. în stadiul strategic va studia cu 
atenţie un glob terestru peste care zilele 
şi nopţile se perindă neîncetat pentru a 
descoperi eventualele puncte de interes ce 
constau în depozite abandonate, enclave 
terestre, locuri de prăbuşire a OZN-urilor, 
iar mai târziu centrale energetice, baze mili¬ 
tare sau centre de teraformare aparţinând 
Saurienilor. De aici controlezi aproape 
întreaga activitate a gherilei al cărei lider eşti, 
construcţiile, cercetarea, recrutarea, 
supravegherea... 

însă în momentul în care trupa de şoc a 
ajuns la un punct de interes jocul te trans¬ 
pune imediat într-un decor 3D (spre 
deosebire de cel izometric folosit în toate 
jocurile X-COM) de unde vei controla fie¬ 
care soldat în parte, tum-based. 

Având în vedere bogăţia de detalii şi 
efecte pe care le va oferi fereastra tactică a 
jocului (în care poţi folosi 3^ person sau l st 
person, după preferinţe) producătorii se 
gândesc serios la numărul maxim de soldaţi 
admişi pentru o misiune, care deocamdată 
este fixat la 12. Soldaţii vor câştiga experienţă 
cu fiecare misiune, din care au supravieţuit, 
fie ea încununată sau nu de succes, 
experienţă ce-i va ajuta să-şi dezvolte 
caracteristicile fizice, psihice, medicale, 
psionice sau cine ştie ce altceva având în 
vedere că vei putea recruta şi delicatesuri 
gen M1B (Men in Black) sau Reticulani. în 
plus, soldaţii vor putea manevra diverse 
vehicule terestre sau aeriene capturate 
(Jeep-uri, tancuri, APC-uri, scutere, 
elicoptere) ceea ce lărgeşte un pic domeniul 
tactic al jocului. 


Altă Mărie aceeaşi 
pălărie 

Pe lângă elementul tatctic, vom reîn¬ 
tâlni cu plăcere partea ştiinţifică a jocului. 
Savanţii tăi, care - apropo - vor avea şi ei 
caracteristici ce îi vor face mai buni sau 
mai proşti, vor lucra din greu în labora¬ 
toare pentru a descifra tainele tehnolo¬ 
giilor extraterestre. 

Odată realizată o descoperire, con¬ 
secinţele acesteia se vor putea vedea 
grafic în designul echipamentelor, 
armelor şi chiar al soldaţilor. Reticulanii 
şi MIB vor suferi cele mai spectaculoase 
transformări din acest punct de vedere, 
poate de aceea au şi fost introduşi în joc 
sau poate chiar ne vor fi extrem de utili. 

Un element care a plăcut foarte mult 
în jocurile X-COM erau caracteristicile 
fizice ale clădirilor, terenului şi naturii. 
Arme puternice (în special cele explozive) 
putea deforma terenul, distruge clădiri 
sau defrişa zone întregi. Un 
lan de grâu putea lua 
foc uşor făcând zile 
negre oricărui necu¬ 
getat care ar fi fost 
surprins în el. Free¬ 
dom Ridge urmează şi 
el acelaşi algoritm, bi¬ 
neînţeles mult mai 
şlefuit, după cum ne 
asigură producătorii. 

Puteam vedea acest lucru în 
exemplul pe care ni l-au şi oferit: 

Poţi slăbi structura unei clădiri 
trăgând câteva proiectile în 
zidurile ei, după care poţi 
lăsa în urmă dinamită 
cu detonator de la 
distanţă. Când 
inamicii intră 
în clădire 
„Boom!” şi 
s-a zis cu ei. Un 
jucător expe¬ 
rimentat poate 
elimina astfel forţe net 
superioare, atât ca număr cat şi ca 


echipament. Sunt curios dacă norocul 
va mai avea o pondere atât de mare în 
Freedom Ridge cum o avea în UFO. Şi 
acum zâmbesc când îmi aduc aminte cum 
reuşeam să omor 3-4 extratereştri când 
un soldat de-al meu era atât de prost 
încât nu putea nimeri un inamic de la 10 
paşi, dar gloanţele trase de el aruncau în 
aer ditamai benzinăria ucigând pe toţi 
care erau în zona respectivă. 

în final, ce este Freedom Ridge ? Este 
un joc ce ne readuce universul X-COM, 
deşi producătorii se încăpăţânează să afir¬ 
me că nu are nici o legătură cu genul 
(probabil deoarece acum licenţa o deţine 
Microprose). 

Va fi 3D, că asta e moda, dar va 
păstra viziunea creatorilor primului UFO, 
va păstra acel farmec, era să zic oriental, 
care ne ţinea lipiţi de monitoare disperaţi 
că nu vom reuşi să respingem invazia 
extraterestră fie că vine 
ea de pe Marte sau din 
adâncuri. 

Claude 

Anii de glorie ai western-urilor se pare că nu au 
fost uitati. 

5 


D acă aţi şti cu câtă plăcere mi-aduc 
aminte de serile târzii când stă¬ 
team cu tatăl meu şi urmăream 
cu sufletul la gură cum John Wayne 
conferea nemurirea vechilor şi temuţilor 
pistolari ai Vestului Sălbatic. Alături de 
celebrele filme chinezeşti cu dragoni zbu¬ 
rători şi fetiţe karatiste, acestea erau fil¬ 
mele care ne încălzeau atmosfera din apar¬ 
tament în acei ani de glorie ai României... 
Şi după cum ştim cu toţii foarte bine, lu¬ 
crurile mărunte care ne-au marcat copi¬ 
lăria nu le vom uita niciodată... De aceea 
Winnetou, Old Shaterhand, Billy the Kid, 
Cat Balou sau Wyatt Earp vor avea un 
loc aparte în inimile generaţiei noastre. 


După o pauză de aproape 30 de ani west- 
em-urile încep încet-încet să reapară pe 
marile ecrane, Tombstone fiind cea mai 
reuşită re-ecranizare a unei poveşti din 
Vestul Sălbatic. Plăcerea reîntâlnirii cu 
Wyatt Earp şi Doc Hollyday a fost imensă. 

Din păcate, dacă pe marile ecrane 
Vestul Sălbatic are un loc de cinste, pe 
monitoarele calculatoarelor nu prea şi-a 
găsit încă locul. Au fost câteva încercări 
sporadice de a instaura dominaţia west¬ 
ern şi pe calculatoare, dar succesul a în¬ 
târziat să apară. Jocuri precum West Bank 
sau Fargo (pentru Spectrum) sau mai re¬ 
centul Outlaws au trecut aproape neob¬ 
servate. Şi uite că acum, la capăt de secol 


şi mileniu avem plăcerea de a descoperi 
două jocuri „sălbatice” ce sunt pe cale 
de apariţie. Despre America , RTS-ul de 
la Data Becker, aţi putut citi în numărul 
trecut. Iată că o altă firmă germană, Spell- 
bound, din a cărei arhivă amintim Air- 
/ine Tycoon prezentat de curând în 
LEVEL, s-a decis să continue mitul cow- 
boy-lor viteji, al bandiţilor mexicani şi al 
frumoaselor cowgirls pentru graţiile 
cărora orice erou e în stare să-şi dea viaţa 
în dueluri pe strada principală sau bătăi 
de Saloon. 

El Paso (doble) 

Undeva, prin El Paso (New Mexico), 
compania de cale ferată The Twinnings 
& Co. suferă din greu din cauza 
atacurilor tot mai dese asupra trenurilor 
sale. Unul din membrii consiliului de con¬ 
ducere, un oarecare Smith, are ideea ge¬ 
nială de a angaja un vânător de recom¬ 
pense pentru a rezolva problema. Pentru 
15.000 de dolari, John Cooper, cel mai 
vestit şi rapid pistolar al Vestului se an¬ 
gajează să rezolve spinoasa problemă. 
Imediat ce a încheiat afacerea, Cooper 
începe să cutreiere preriile şi deşerturile 
Vestului în căutarea unor vechi prieteni 
şi parteneri... Sam Williams - un expert 
în lucrul cu materiale explozive, mai pc 
americăneşte cu TNT, Kate O’Hara - fata 
dură a vestului sălbatic capabilă să mâ¬ 
nuiască cu aceeaşi agilitate atât un Colt 
cât şi cărţile de poker, Sanchez - eternul 



bandit spăşit şi readus pe calea cea 
dreaptă sau Mia Jung - asiatica cu mai¬ 
muţa îşi vor face apariţia treptat şi la timp 

pentru a-1 ajuta pe vajnicul pistolar în 
misiunea sa. De la Sanchez, care jură cu 
mâna pe carabină că nu are nici o legătură 
cu raidurile întreprinse asupra trenurilor, 
Cooper află de misteriosul El Diablo (The 
Bad Guy), care încearcă să adune toate 
bandele din zonă sub conducerea sa 
pentru a crea o armată puternică. întors 
în oraş, Cooper se trezeşte implicat într-o 
crimă şi, culmea, este chiar suspect, şeriful 
oraşului hotărându-se să-l pună un pic la 
păstrare într-o cămăru¬ 
ţă răcoroasă. Dar încă 
nu s-au fabricat gra¬ 
tiile care să-l reţină pe 
Cooper, şi cu ajutorul 
prietenilor săi reuşeş¬ 
te să evadeze şi să por¬ 
nească într-o cruciadă, 
de data asta personală 
împotriva lui El Dia¬ 
blo. Cred că am omis 
să menţionez că toată 
înscenarea cu crima a fost dirijată cu mare 
măiestrie de însuşi infamul, mizerul, săl¬ 
baticul şi neobositul EL Diablo. 

Glonţul de argint 

Ce este Desperadosl Pe lângă o po¬ 
veste frumoasă cu bandiţi (băieţii răi), cu 
cowboy (băieţii buni) şi fetiţe deşuchea¬ 
te (yummy!), este un Commandos cu Colt¬ 
uri şi sombrero. Pentru a-1 putea anihila 
pe El Diablo şi pentru a-şi dovedi nevino¬ 
văţia Cooper are nevoie de nu mai puţin 
de 24 de misiuni desfăşurate în cele mai 
tradiţionale decoruri ale vestului sălbatic: 
canioane, prerii, fortăreţe mexicane, oraşe 
abandonate, mine părăsite, saloon-uri, 
rezervaţii indiene... Vom avea parte de toate 
scenele atât de îndrăgite din filmele cu John 
Wayne sau Clint Eastwood, bătăi în sa¬ 
loon-uri, dueluri pe strada mare, forţarea 
trecătorilor, urmăriri prin prerii, beţii, 
atacuri asupra trenurilor... ce mai, tot 


tacâmul. Cooper şi şleahta sa se vor folosi 
de toate trucurile învăţate pentru a putea 
supravieţui în această lume dură unde 
totul pare să le fie inamic, inclusiv 
autorităţile şi animalele sălbatice. Vor 
trebui să se furişeze, să se caţere, să 
dinamiteze, să înşele, să cuţiteze, să per¬ 
foreze, să călărească, să fugă dacă e ne¬ 
voie. Spre deosebire de Commandos , un¬ 
de la prima abatere se dădea alarma şi im¬ 
plicit reiei misiunea de la capăt, în Des- 
perados dacă eşti vă¬ 
zut nu este chiar atât 
de grav... Mai ales da¬ 
că cea care se arată 
este vreuna din pose¬ 
soarele farmecelor fe¬ 
minine cu care le-a în¬ 
zestrat mama natură. 
De altfel, aceste far¬ 
mece, pulpiţe şi 
ocheade aruncate în¬ 
spre gărzile inamice 
vor fi unele dintre cele mai eficiente meto¬ 
de de distragere a atenţiei, suficient pen¬ 
tru a-i atrage în capcană sau pentru a le 
face cunoştinţă cu tocul Coltului tău. Des- 
perados va încerca să ne uimească nu 
numai cu atmosfera romantică a Vestului 
Sălbatic, dar şi prin câteva realizări tehnice 
de excepţie (şi aici am citat din declaraţiile 
producătorilor). Dacă se vor ridica la nivelul 
de detaliu pe care l-a atins Commandos 
atunci nu pot spune decât: Bravo băieţi! 
De altfel, imaginile puse cu dărnicie la dispo¬ 
ziţia presei întăresc mult declaraţiile produ¬ 
cătorilor. Declaraţii care mai amintesc de tot 
felul de efecte meteorologice, ploaie, vânt, 
ninsoare, de misiuni de noapte, misiuni la 
lumina zilei, misiuni sub soarele arzător, 
misiuni pe râuri agitate (probabil cu eter¬ 
nele cascade când te aştepţi mai puţin)... 

Cu puţinitică răbdare, un pic de un¬ 
soare pe Colt, un pahar de whisky, o pă¬ 
lărie veritabilă şi eterna ţigară de foi vom 
putea poza liniştiţi în postura de pistolari 




Coopef este personajul 
jocului. Fiind de meserie 
recompense, este cel mai experimen¬ 
tat dintre toţi în ceea ce priveşte teh¬ 
nica de luptă. Este cel mai rapid 
pistolar, poate doborî adversarul şi în 
linişte cu ajutorul pumnilor, cuţitului 
(fie prin înjunghiere, fie prin 
aruncare)... Tot el poate căra corpurile 
adversarilor reduşi la tăcere pentru 
a evita să fie descoperiţi. Din arsenalul 
său mai amintim un ceas cu alarmă 
pe care-l poate seta şi aşeza în calea 
inamicilor pentru a le distrage atenţia 
\^a-i putea atrage într-o ambuscadă^/ 


temuţi şi apreciaţi de pe o coastă pe cea¬ 
laltă a Americii. Numai să nu ia foc cum¬ 
va studiourile de la Spellbound sau să le 
scape vreun virus prin calculatoare. 

Claude 

absolut senile şi deranjante pe care ulti¬ 
mele jocuri FIFA (inclusiv FIFA 99) le 
aveau. Este vorba în primul rând de bug- 
ul portarului cretin, care respingea 98% 
din şuturi în propria plasă. în FIFA 2001, 
în cazul în care nu pot prinde balonul, îl 
vor boxa în faţă, iar dacă ghinionul face 
ca mingea să fie respinsă totuşi în spate, 
va reacţiona imediat şi se va arunca du¬ 
pă balon în încercarea disperată de a-1 
împiedica să intre în plasă. Normal că 
acum AI-ul portarului va fi afectat energic 
de nivelul de dificultate pe care joci, însă 
în mod cert nu va mai fi atât de prost 
încât să-şi respingă mingea în poartă. 

Al doilea mare bug exterminat a fost 
cel al „primului jucător la minge’’. După 
cum bine ştiţi cu toţii, jucătorul care ajun¬ 
gea primul la minge pierdea întotdeauna 
posesia balonului. Era absolut stresant 
să vezi cât de inteligent lua fundaşul tău 
faţa atacantului advers pentru a inter¬ 
cepta pasa numai pentru a pierde balonul 
în secunda imediat următoare, tu nea- 
vând timp să reacţionezi absolut deloc. Iar 
acest lucru devenea şi mai stresant dacă se 
întâmpla în interiorul careului tocmai când 
te pregăteai să degajezi, iar adversarul se 
trezeşte brusc cu toată poarta în faţă. 

Am spus cumva că s-au reparat do¬ 
uă bug-uri? Am minţit, de fapt sunt trei. 
S-a rezolvat, în cel mai plăcut mod şi pro¬ 
blema materialităţii jucătorilor. Dacă în 
seriile anterioare mingea trecea prin jucă¬ 
tori ca maşina prin ceaţă, în special la 
şuturile expediate spre buturi, FIFA 2001 
a dat ceva mai multă materialitate jucă¬ 
torilor, suficientă încât atunci când un şut 
violent loveşte un fundaş să-l răstoarne 
cu roatele în sus, iar mingea să fie deviată 
sau respinsă. De altfel, chiar şi pasele au 
acum neobişnuitul tupeu de a se opri în 
primul jucător întâlnit, indiferent dacă e 
cel dorit sau nu. Spre bucuria fanilor spor¬ 
tului rege un jucător căzut la pământ este 
„solid”, mingea lovindu-se de el, la fel 
cum se întâmplă cu tacklingurile efec¬ 
tuate la intercepţie. 


A devenit aproape un stereotip să 
anunţ de fiecare dată: „Aşa cum 
me-am obişnuit, în această peri¬ 
oadă a anului EA Sports lansează una 
după cealaltă versiuni noi ale deja cele¬ 
brelor serii de simulatoare sportive cu ca¬ 
re a cucerit piaţa mondială.” Aproape că 
nici nu-mi mai aduc aminte când am jucat 
pentru prima dată un joc FIFA , aşa de de¬ 
parte pare acea perioadă. Ani la rând EA 
Sports a tot scos câte un joc nou, fiecare 
încercând să aducă cât mai multe îmbu¬ 
nătăţiri predecesorului său. Astfel s-a 
ajuns de la un FIFA 95 complet arcade 
în care golurile de la mijlocul terenului erau 
de notorietate publică până la FIFA 99 
regele neîncoronat al seriei. FIFA 2000 , 


Şi uite aşa ajunge România din 
nou Campioană Mondială 


deşi a fost primul care făcut trecerea la 
3D, a fost o dezamăgire cruntă, nereu¬ 
şind să ajungă nici măcar până la genun¬ 
chiul deja bătrânului FIFA 99. 

FIFA 2001 apare la momentul opor¬ 
tun pentru a şterge gustul amar lăsat de 
predecesorul său şi nu spun acest lucru 
doar aşa ca să am un început promiţător 
de articol. Pe parcurs vă veţi convinge 
singuri la ce mă refeream. 


Cu mingea la picior 


Veteranii seriei 


vor observa ime¬ 


diat dispariţia a 
două bug-uri 


Atenţiune! Planul b se aplică! 


Mă predau! Gata... iartă-mă! 


LEVEL - februarie 2001 














Lucrurile bune de care dispune FIFA 
2001 nu se opresc aici, animaţiile jucă¬ 
torilor sunt din ce în ce mai reale, dacă 
se mai poate spune aşa ceva. Am scăpat 
de echipele de gemeni, cel puţin jucătorii 
mari, grei au faţa „mapată” şi texturată. 
Oricum, diferenţele dintre jucători nu mai 
sunt doar grafice, ci şi fizice. Unii jucători 
aleargă mai repede, alţii sunt mai puter¬ 
nici, pe când alţii au o detentă mai bună, 
şi toate acestea încercând să respecte ca¬ 
lităţile reale ale respectivilor jucători. Gra¬ 
fica în sine este şi ea la cel mai înalt nivel, 
nu mai trebuie, cred, să vă amintesc de 
umbre în timp real, lumini dinamice, tex¬ 
turi detaliate şi alte cele. Pe marginea te¬ 
renului se văd cameramani, fotografi, an¬ 
trenori, spectatori sau jucători de rezervă 
agitându-se încontinuu. 


Fault 


însă cine ar fi crezut că după ce am 
fost cuprins de entuziasm, în primele mi¬ 
nute de joc, voi fi din ce în ce mai deza¬ 
măgit odată cu trecerea timpului 
petrecut în compania FIFA 
2001. De la FIFA 99 seria 
a avut o cădere incredibilă 
spre FIFA 2000 , iar FIFA 
2001 nu reuşeşte nici 
el să se ridice U 
nivelul aş¬ 
teptat, cu 
toate 


această cauză jocul este lent şi previzibil 
permiţând jucătorilor antrenaţi de FIFA 
2001 să omoare în faşă aproape orice 
tentativă de atac, cu atât mai mult cu cât 
s-a introdus şi jocul de umăr la umăr. Ca 
sistem de control al jucătorilor a fost păs¬ 
trat cel din FIFA 2000 , deşi toată comu- 


lucnirile 
bune 
tite mai 
me. în primul 
rând partea 
de sunet este 
execrabilă. 

Soundtrack-ul 
este fad, plicti¬ 
sitor, insipid, in¬ 
color, inodor, lipsit de 
orice esenţă. Manifestările spectatorilor 
ar fi OK pe parcursul meciurilor, dacă nu ar 
interveni fazele în care se înscriu, mo¬ 
mente în care se aud câteva zbierete leşi¬ 
nate de parcă am fi pe Tineretului la un 
meci între FC Braşov şi Foresta Fălticeni, 
unde dacă se strâng 100 de spectatori se 
bate recordul de audienţă. Lucru care nu 


De la stânga la dreapta, cum te poţi răzbuna pe colegul de echipă cu care te 
înşeală nevasta 

m-ar mira având în vedere mono- 
tonismul unui meci. Golurile se 
înscriu în genere cam din trei faze 
clare, cea când rămâi singur cu por¬ 
tarul şi tragi ca înecatul, cea în care 
centrezi de pe aripi după care apeşi 
tasta de şut ca disperatul 


(foarfecă şi gol) sau din cor- 
nere. Deşi acum cu cât ţii mai mult 
timp tasta de şut apăsată cu atât 
va fi şutul mai puternic, golurile din 
afara careului întârzie să apară 
(strânge). în plus, jucătorii se miş¬ 
că fantastic de încet şi au o predis¬ 
poziţie foarte nasoală de a primi 
mereu mingea cu spatele la poartă 
şi numai în poziţii statice. Ba mai 
mult, de cele mai multe ori atunci când 
pasezi, jucătorul face 2-3 paşi în spate 
pentru a prelua mingea (operaţie care şi 
aşa mănâncă prea mult timp). Din 


Ig frfc 1 » 

Ce zici? Nu vorbesc germana. 


Dă pasa aia odată! 

nitatea de fotbalişti virtuali a strigat din 
răsputeri că cel din FIFA 99 a fost de 
departe cel mai bun. 

Ce pot să mai spun. FIFA 2001 urcă 
ştacheta coborâtă rău de tot de către FIFA 

2000 , însă seria de fotbal de la EA Sports 
a avut şi zile mai bune. 

în timp ce NHL şi NBA Live sunt în 
continuă creştere, FIFA oscilează 
nehotărându-se parcă în ce direcţie să 
se îndrepte. Dezamăgirea este cu atât mai 
mare cu cât am jucat mai întâi NHL 2001 , 
un joc excepţional, şi abia apoi FIFA 

2001 . 

Claude 

o vreme mohorâtă, undeva în ceaţă se zăreşte plutind un hover- 
castel de generaţia a patra. Deodată, cerul se luminează şi o navetă 
de salvare este doborâtă de două interceptoare de culoare neagră. 
Din rămăşiţele fumegânde se ridică o siluetă cu o uniformă 
strălucitoare, cu epoleţii lucind, care fuge spre poarta castelului... 


... Orologiu’atomic sună, noaptea 
jumătate 

Cu laser-pistolu ’n poartă, oare cine 
bate? 

Este Gunman, 

cel cu sniper şi viteaz 

Ce-a pus Universu ’ntreg pe grumaz 

Dar deschideţi poarta, 

MOD-uri mă ’nconjor 

Iară eu O CLON A, mi-e frică de mor! 


Mama VALVE din castel privi 
Şi lui Gunman îi spuse cât ai clipi: 

- De tu mi-eşti clonă, şi cu celeaşi 
straie de engine te ’mbraci 
Du ’te la luptă şi învinge ’i, altfel, nu 
ţi s mamă eu!!! 

«transmission interrupted» 

Poezie autohtonă 
culeasă de pe Spica 238.5, braţul stâng 
al cvadrantului Galaxiei 4 


La trecutu-ţi mare, mare viitor? 


«detalii scenice»: 

Efectele speciale ale armelor sunt destul de bine realizate 


A şa se termină poezia lui Gunman 
al nostru. Culegătorul de folclor 
galactic nu a apucat să-şi termi¬ 
ne misiunea sacră, deoarece, în timpul 
luptei care a urmat, dictafonul digital i-a 
fost străpuns de un câmp electromag¬ 
netic prea puternic pentru a mai putea 
recupera ceva de pe flash-cardul în uz. 
Noroc că salvase ce aţi citit mai sus căci 
altfel n-aţi fi avut posibilitatea să citiţi 
această epopee spaţială, dovada vie că 
aceşti oameni se nasc o dată la o distanţă 
de milioane de ani şi decade-lumină şi ei 
au un singur scop nobil: de a ne enerva 
pe noi când jucăm Gunman Chronicles. 

Gata cu poveştile 

Nici nu mai ştiu de când n-am mai 
văzut un mod single-player de Half-Life 
care să fie decent şi să mă ţină cu zilele 
în faţa calculatorului! Deşi la ora actuală 
FPS-ul single este departe de a fi tras pe 
o linie moartă (vezi No One Lives For- 
ever cu frumoasa şi spirituala lui Cate 
Archer). Iată că apare pe piaţă titlul su¬ 
pus atenţiei noastre că mă şi grăbesc cu 
instalarea pentru a-mi petrece minunate 
zile împuşcând din „primă perspectivă” 
tot ce mişcă-n cale. Pare-se că nu prea 
s-au potrivit socotelile mele cu ale jocului 
că după vreo şase ore de jucat a trebuit 
să mă opresc dintr-o cauză foarte gravă 
(pe care o voi dezvălui mai spre sfârşitul 
acestei divagaţii ca să nu fiu criticat că-i 
stric omului cheful de a-mi citi recenzia)! 
Eşti Maiorul Archer al trupelor Gunman, 
o legendă vie printre confraţii tăi şi ul¬ 
tima speranţă şi stavilă în calea cuceririi 
Braţului Vestic al Galaxiei de către Xeno- 
mes, o rasă extraterestră mutată genetic, 
ce se pare a avea o afinitate nemaiîntâl¬ 
nită pentru globulele roşii ale confraţilor 
tăi. Dar domnului Archer nu prea-i mi¬ 
roase a bine şi, intrând la bănuieli, începe 
să caute sursa răului chiar pe planeta 
unde, cu nu prea mult timp în urmă, a 
fost nevoit să sune retragerea lăsându-şi 
superiorul pradă acelor bestii! Şi gata, 
avem acţiune la superlativ... ! 

Good vs. Evil 

Bineînţeles că v-aţi dat seama din 
subtitlu că există un conflict între îngeri 
şi demoni, dar de această dată voi lăsa 
povestea cu iz de cal galactic la o parte 
şi voi încerca o analiză un pic mai la rece 
a titlului în discuţie, mai ales că spaţiul 
mă presează. Pe scurt, Gunman vine cu 
un tutorial interesant (pus sub forma 
unui accident în baza în care tocmai ai 


ajuns), patru lumi diferite (umplute până 
la refuz de texturile aferente, unele din 
ele chiar mi-au trezit nişte neuroni 
adormiţi de ani de zile, deoarece câteva 
imagini erau parcă tocmai din afara lui 
Black Mesa Facility!) pe care eroul nos¬ 
tru le va străbate în trâmbiţe şi surle şi 



Hmm... o armă şi ea pe-acolo. 

un sistem facil de configurare a armelor 
din dotare. O să mă opresc un pic asupra 
acestui ultim aspect şi anume armele şi 
modul lor de folosire. în Gunman Chro¬ 
nicles conceptul de primary fire şi sec- 
ondary fire al armelor, vine un pic schim¬ 
bat, astfel că un clic dreapta va face să 
apară un meniu (caracteristic fiecărei 
arme) din care, din doar două apăsări de 
taste, veţi putea regla distanţa, felul de 
muniţie şi tot ceea ce vă veţi putea dori 
pentru a vă configura arma ca să răs¬ 
pundeţi cât mai bine ameninţării tocmai 
apărute. în cazul în care, şi aici vroiam să 
ajung, veţi vedea la vreun viitor titlu 
apărut te miri de unde o interfaţă facilă 
de ajustare a modului de foc, totuşi, să 
nu uitaţi de Gunman care a fost primul 
care făcea aşa ceva! 


Last famous words 

Lipsa de finisare! Este exact ceea ce 
defineşte acest tilu şi multe altele pe care 
nu o să stau să le enumăr. începând de la 
grafică şi sunete şi ajungând până-n 
străfundul jocului, adică în gameplay. 
Totuşi, este vorba de un engine destul de 
vechi căruia, oricâte i-am face, tot nu o să 
ajungă la nivelul lui Quake. Şi aş putea să 
mai continuu cu texturi care par nelalocul 
lor, skin-urile Xenomilor, care încă nu sunt 
prea hotărât despre cum arată: ciudate şi 
plictisitoare sau deloc înfricoşătoare 
(măcar roboţii, dinozaurul şi colegii 
maiorului Archer sunt acceptabili ca înfă¬ 
ţişare!). Despre voci ce să mai spun, acelaşi 
lucru ca şi despre muzică, când apar, când 
dispar, aşa ca pe valuri! Deşi partea de 



Din seria „mult zgomot pentru nimic”. 

multiplayer există, nu veţi putea accesa 
decât modul deathmatch de vreme ce 
acesta este singurul disponibil. 

Şi, dacă tot v-am promis, să vă spun 
ce era cu acele şase ore, acum pot spune 
că de fapt îl terminasem! Păi, ca un FPS 
single player să dureze şase-şapte ore 
este ceva cu totul inadmisibil! The pros- 
ecution rests, your honor ... 

Shu’Kăritii 

A 


Dacă aţi început să vă obişnuiţi cu condiţiile teribile de pe drumurile 
noastre, avansăm la următoarea etapă. 





Ş i anume la secţiunea off-road, la 
care, dotaţi cu setul de roţi cores¬ 
punzătoare, putem aborda practic 
orice formă de relief posibilă, orice vă¬ 
găună. Nimic nu ne va sta în cale. Doar 
modul în care respectivele obstacole vor 
fi abordate va face diferenţa dintre par¬ 
ticipanţii la diferitele întreceri. Şi, într-o 
foarte mică măsură, maşina la volanul 
căreia ne aflăm. 

într-o altă ordine de idei, Insane este 
una dintre cele mai reuşite producţii ale 
unui gen care nu prea a cunoscut o abor¬ 
dare aşa cum ar fi meritat. Şi cum orice 
lucru are şi un început (că altfel nu ar 
mai avea sfârşit), iată că întrecerile off- 
road au intrat în centrul atenţiei produ¬ 
cătorilor de jocuri. Dacă 4x4 Evolution 
sau Screamer (care, de ce să nu recu¬ 
noaştem, arată extrem de bine) sunt pe 
cale să „lovească” piaţa, iată că cei de la 
Invictus au reuşit să „le ia faţa”, cel puţin 
în ceea ce priveşte data apariţiei, oferin- 


du-ne posibilitatea de a ne face încălzirea 
în domeniu. 

De la mic la mare 

Chiar dacă Insane este un joc ce se 
adresează în special iubitorilor de vehi¬ 
cule 4x4, „ne vom lovi” din când în când 
şi de câte un 8x8. Că doar terenul super- 
accidentat poate fi abordat şi cu astfel 
de mijloace. Cu alte cuvinte, toţi cei care 
privesc cu jind întrecerile desfăşurate 
prin tot felul de râpe şi şanţuri pe canalele 
sportive, au acum la îndemână mijlocul 
de a-şi potoli setea de astfel de chestii. 

Şi ca şi cum asta nu ar fi fost sufici¬ 
ent, pentru fiecare clasă de vehicule pot 
fi abordate mai multe genuri de joc, fie¬ 
care dintre acestea testând atât abilităţile 
şoferului cât şi caracteristicile vehiculu¬ 
lui, fiecare având nume extrem de ciudate. 
Jamboree este doar un exemplu, şi pre¬ 
supune trecerea prin anumite porţi dis¬ 


persate, singurul care punctează fiind cel 
care trece primul. Lucrurile se complică, 
deoarece, de obicei, porţile sunt aşezate 
în direcţii opuse, astfel că cel care trece 
primul printr-o poartă va pomi ultimul 
spre următoarea poartă. 

Alte moduri de joc, la care se punc¬ 
tează chiar şi tamponarea adversarului, 
ar mai fi: capture the flag, destruction 
zone, gatehunt şi altele, care au fiecare 
mici şmecherii ce constituie sarea şi pep- 
per-ul jocului. 

Asigurarea de 
răspundere civilă... 

... este obligatorie. Asta ştie toată 
lumea. Şi nu tuturor le convine acest lu¬ 
cru, mai ales că preţurile sunt destul de 
iuţi. Tocmai de aceea, în joculeţul nostru 
nu există asemenea formalităţi. Nu că 
n-ar fi necesare, mai ales la modul în care 
se poate rostogoli şi îndoi maşina cu care 









concurăm. Dar când îţi poţi repara maşina 
de-o să arate şi o să meargă mai ceva ca 
nouă, cu o simplă apăsare de „becspeis” 
ce rost ar mai avea? Ehe, dac-ar fi şi în 
viaţă tot la fel, ce cascadori ar fi unii! 

Chiar dacă fizica maşinii nu poate 
satisface cele mai exigente gusturi, ea se 
apropie cât de cât de realitate. în schimb, 
„colisionul”, ca să folosesc un termen „de 
specialitate” este extra-super-specta- 
culos, în sensul că nici la producţiile de 
renume din domeniul simulatoarelor auto 
nu am avut plăcerea să observ oglinzile 
sau proiectoarele zburând exact ca-n rea¬ 
litate. De asemenea, impactul cu un copac, 
spre exemplu, va modela caroseria într-un 
mod destul de similar cu realitatea. 

Partea proastă este că, deşi coşco¬ 
vită la maxim şi cu doar trei roţi, maşina 
va continua să meargă. Destul de aiurea, 
ce-i drept, dar de mers merge! Şi când 
sari cu ea de pe un deal cât Evererestu’ 
şi merge mai departe, parcă începi să te 
îngrijorezi un pic. 

Comportamentul maşinii pe diverse 
suprafeţe este destul de apropiat de rea¬ 
litate, lucru care se poate observa cel 
mai bine la micile denivelări din teren, 
care vor influenţa comportamentul ma¬ 
şinii în funcţie de viteza cu care ele sunt 
străbătute. 


Detalii, vâ rog! 

Detaliile grafice, că doar despre ele 
este vorba, sunt destul de bibilite. S-a 
acordat o atenţie deosebită reprezentării 
maşinilor, care, deşi poartă nişte nume 
fictive, seamănă izbitor de mult cu mode¬ 
le reale. Ce să-i faci, scumpe licenţele 
astea! De asemenea, chiar şi cel aflat la 
volanul respectivei maşini este bine lu¬ 
crat. Nu, nu trage de fiare! Dar a fost atent 
creat de către cei de la Invictus, astfel că 
vom putea urmări chiar şi mişcarea mâinii 
care va schimba vitezele. 

Peisajul nu a fost neglijat, şi pot spu¬ 
ne cu mâna pe inimă că nu ducem lipsă 
de nici un element care să dea ceva sa¬ 
voare unui trial off-road. Dealuri, ape, 
munţi, şanţuri, bizoni, antilope (animale 
despre care, dacă tot a venit vorba, tre¬ 
buie să spunem că sunt extrem de rezis¬ 
tente la impactul cu vehiculul), copaci, 
tufişuri, unele foarte rigide, altele extrem 
de „moi”, şi alte asemenea „obecte”, toa¬ 
te într-o grafică destul de reuşită, în care 
chiar şi lumina farurilor este extrem de 
apropiată de realitate. Cele trei perspec¬ 
tive pe care Insane ni le oferă pot satis¬ 
face o gamă largă de gusturi. 

Capitolul sunete este ceva mai să¬ 
răcăcios, în sensul că este compus doar 


... un 4x4... 




... şi un camion. 

din zgomotele maşinilor, adică motoare, 
buşituri şi ceva claxoane rebele. 

Mai putem nota suportul pentru 
multiplayer, care a oferit ocazia unor jam- 
boree-uri acompaniate de răgete şofe- 
reşti şi de înjurături de aceeaşi prove¬ 
nienţă. 

„Să tragem şi o propoziţie de con¬ 
cluzie”: Dacă vreţi 4x4 (8x8 pentru cei 
care ştiu mai multă tabla înmulţirii) alocaţi 
puţin spaţiu pe harddisk-urile voastre şi 
pentru Insane. 

Dr. Pepper 

F 'ie că ne place sau nu, trebuie să 
recunoaştem că sfârşitul de dece¬ 
niu, secol şi mileniu a fost dominat 
categoric de jocurile 3D. Nimic din do¬ 
meniul jocurilor pe calculator nu a mai 
scăpat neatins de flagelul celor trei di¬ 
mensiuni. Avem simulatoare 3D, strategii 
3D, sporturi 3D, curse de maşini 3D, 
lupte 3D, totul, absolut totul e 3D, până 
şi strategiile tum-based (ultimul bastion 
al 2D-ului) au făcut pasul fatal. în această 
epocă stăpânită cu tiranie de 3D, două 
dinastii celebre de jocuri se încăpăţâ¬ 
nează să rămână fidele 2D-ului care le-a 
consacrat. Aceste două serii sunt Cham- 
pionship Manager produs de Sports I n- 
teractive şi distribuit de Eidos Interac¬ 
tive, iar cel de-al doilea este Space Em- 
pires produs de Malfador Machinations. 
Motivele pentru care cele două companii 
producătoare au optat pentru 2D, deşi 
3D-uI le bătea cu insistenţă la uşă, sunt 
diverse. Sports Interactive a renunţat la 
ideea 3D fără nici o strângere de inimă, 
deoarece au considerat că tehnologia exis¬ 


tentă momentan nu le permite să simuleze 
cu precizie un joc atât de complex precum 
Championship Manager. 

Motivul pentru care Malfador Ma¬ 
chinations a renunţat la crearea unui uni¬ 
vers 3D pentru seria sa este, din păcate 
pentru ei, de natură materială. Deşi toate 
jocurile ce au purtat numele de Space 
Empires au fost realizări excepţionale, 
distribuitorii nu s-au înghesuit deloc şi 
în consecinţă vânzările au fost mult sub 
aşteptări, la fel şi încasările. Acest lucru 
deşi descurajant, nu i-a împiedicat pe pro¬ 
ducători să-şi continue cu încăpăţânare 
visul. Acum, la a patra generaţie, se pare 
că în sfârşit norocul le-a surâs, compania 
germană Shrapnel Games s-a decis să 
distribuie Space Empires: IV 

Al patrulea X 

Space Empires:/Veste un joc clasic 
de cucerire spaţială, un 4X în toată pute¬ 
rea cuvântului. Deja sunteţi familiarizaţi 
cu intriga unui astfel de joc, motiv pentru 


care nici nu voi insista prea mult asupra 
ei. Te afli la conducerea unei civilizaţii cos¬ 
mice pe care va trebui, cu sudoare şi sân¬ 
ge, să o duci pe cele mai înalte culmi ale 
gloriei, ceea ce în acest joc se traduce 
prin exterminarea concurenţei şi domi¬ 
nare galactică. Vei avea la dispoziţie mij¬ 
loacele clasice, mai precis cercetarea ştiin¬ 
ţifică, economia, armata şi diplomaţia. 

Prima impresie pe care lasă titlul în 
cauză este aceea a unui joc extraordinar 
de simplist (mai ales datorită graficii 
adoptate, pe bază de bmp-uri), încât şi o 
secretară blondă l-ar înţelege, chiar mai 
uşor decât Windows-ul. însă aparenţele 
înşeală, deoarece Space Empires: IV este 
un joc în care îşi vor prinde urechile, poa¬ 
te, şi unii dintre cei mai înrăiţi strategi şi 
tacticieni ai lumii jocurilor. Această impre¬ 
sie falsă se datorează atât graficii, după 
cum am menţionat anterior, dar şi inter¬ 
feţei user-friendly. întreaga acţiune a 
jocului se petrece într-o singură fereastră, 
cu mici excepţii datorate unor ferestre 
pop-up cum ar fi cele de design sau cer¬ 



cetare. în această fereastră principală poţi 
vedea harta întregii galaxii, precum şi cea 
a sistemului solar curent, cu toate bazele, 
flotele şi coloniile aflate aici. Din maxim 
trei clicuri ai reuşit să efectuezi orice ac¬ 
ţiune asupra flotei sau coloniilor tale, 
ceea ce este un punct mare în favoarea 
jocului. După cum spuneam, grafica jocu¬ 
lui este depăşită cu mult, sunetul - mai 
bine nu comentez; atunci, probabil, staţi 
şi vă întrebaţi cum de au curaj producă¬ 
torii să mai lanseze un astfel de joc (din 
care lipsesc exact elementele de ambient 

cu care jocurile 3D „ne scot ochii”). Răs¬ 
punsul este unul simplu. Aceste lipsuri 
sunt compensate cu ajutorul unui game- 
play de excepţie. însă nu vă sfătuiesc să 
vă repeziţi în vârtejul conflictelor galac¬ 
tice, ci mai degrabă să încercaţi mai întâi 
tutorialul, deoarece (chiar dacă nu este 
cel mai grozav) va reuşi totuşi să vă fami¬ 
liarizeze cu activităţile de bază. SE 4 dis¬ 
pune, de asemenea, de un foarte eficient 
sistem de guvernatori care pot prelua mare S» 
parte din „munca ta regală” lăsându-te să 
te ocupi dc lucruri mai atractive, cum ar 
fi „exterminarea raselor concurente”. în 
timp însă, limitările acestor guvernatori 
vor începe să se facă simţite, mai ales în 
domeniul cercetării şi de aceea e reco¬ 
mandat, ca încetul cu încetul, odată ce 
începeţi să deprindeţi cunoştinţele ne¬ 
cesare, să le preluaţi îndatoririle. 

Sceptrul cel greu 

După cum bine spunea cineva mai 
devreme (oare cine?), impresia de lejeri- 
tate va dispărea rapid, aproape chiar din 
startul jocului, din momentul în care va 
trebui să-ţi alegi rasa pe care să o şlefuieşti. 

Va trebui să-ţi selectezi atâtea atribute 
pentru rasa ta, încât te vei întreba dacă 
nu cumva ai un coşmar în vreun laborator 
de genetică. începând de la tipul planetei 
locuite şi atmosfera acesteia, până la 
trăsăturile genetice, sociale, religioase, 
etnice, psihologice, psihopatice, psihi¬ 
atrice, psihi.toate vor fi desemnate 

de tine. Fiecare civilizaţie va avea la dis¬ 
poziţie un număr de puncte rasiale pe 
care le vei putea distribui astfel încât să 
amplifici sau diminuezi anumite trăsături 
sau chiar să „achiziţionezi” o caracteris¬ 
tică mai specială. Urmează apoi traseul 
binecunoscut: colonizezi, construieşti, 
cercetezi, iar construieşti, explorezi, mai 
dai de vreun extraterestru, mai elimini 
câte un extraterestru şi o iei apoi de la 
capăt până reuşeşti să rămâi de unul sin¬ 
gur în ditamai galaxia. 

Ca în orice joc al genului va trebui 
să colonizezi cât mai repede şi cât mai 
multe planete. Partea interesantă nu con¬ 
stă neapărat în faptul că, datorită trăsă¬ 
turilor genetice ale civilizaţiei tale, nu vei 
putea coloniza orice de la început, ci în 
faptul că, în funcţie de resursele şi dimen¬ 
siuni le planetei-ţintă, vei putea decide 
viitorul coloniei încă de la naştere. Astfel, 
vor putea fi înfiinţate colonii agricole, 
colonii miniere, baze militare, avanpos¬ 
turi sau simple staţii PECO. Bazele de 
realimentare vor avea un impact deosebit 
asupra jocului, mai ales în momentele în 



Dându-ne cu nova pe cometă. 

care plănuieşti o invazie. Navele şi impli¬ 
cit, flotele pot stoca la bord o cantitate 
impresionantă de combustibil, însă pen¬ 
tru a preîntâmpina pericolul unor „rezer¬ 
voare goale” e indicat să fondezi o staţie 
de realimentare, un avanpost chiar în in¬ 
teriorul galaxiei pe care intenţionezi să o 
anexezi. O invazie trebuie susţinută pu¬ 
ternic şi de celelalte două elemente im¬ 
portante ale jocului: industria şi cerce¬ 
tarea. Planetele au trei tipuri de resurse: 
minerale, organice şi energetice. După 
cum am spus, în funcţie de acestea, vei 



determina destinaţia/locul coloniei în 
infrastructura ta economică. Dimensiu¬ 
nile şi condiţiile planetei vor impune, în 
schimb, numărul maxim de facilităţi ce 
pot fi construite pe suprafaţa ei (un nu¬ 
măr destul de mic după părerea mea, lucru 
însă compensat de multitudinea de pla¬ 
nete colonizabile). 

Cercetarea se bucură de prezenţa 
unui arbore tehnologic impresionant de 
stufos, cu o multitudine de domenii şi 
proiecte ce abia aşteaptă să fie cercetate. 
Spre deosebire de alte jocuri poţi aloca 


Aparat pentru eliminat efectele 
nocive ale oxigenului. 

resurse în mai multe domenii deodată, 
ceea ce poate fi benefic în anumite con¬ 
diţii (mai ales când ai proiecte multe ce 
necesită resurse puţine). 

Din păcate, nu toate sunt frumoase 
şi strălucitoare, lipsa fondurilor fiind pro¬ 
babil principala scuză a acestor scăpări. 
După grafică şi sunet, următorul element 
al jocului care mi-a lăsat un gust amar a 
fost diplomaţia. Nu ştiu, poate am avut 
eu ghinion, dar orice încercare a mea de 
a comunica cu civilizaţiile extraterestre 
primeau acelaşi răspuns: „Străbunii 
noştri spun că Sistemul Solar X ne apar¬ 
ţine de drept!” urmat imediat de o de¬ 
claraţie de război. în consecinţă, orice 
încercare de a intra în contact cu alte 
civilizaţii se terminau întotdeauna într-o 
baie de sânge. în schimb, dacă îi lăsam 
în pace şi nu încercam să iau legătura cu 
ei, puteam convieţui liniştiţi şi să împăr- 
ţim chiar acelaşi sistem. 

Ce poţi să mai spui? Atunci când 
eşti invadat din toate părţile dc tot felul 
de clone 3D care de care mai arătoase şi 
denumiri tot mai dubioase, un joc tra¬ 
diţional care să aibă puterea morală de a 
renunţa la toate tertipurile lumii 3D pentru 
a ne aduce o experienţă gameristică dc 
neuitat este mai mult decât binevenit. De 
aceea, în ciuda celor câteva „pete negre" 
Space Empires: IV este un joc de ex¬ 
cepţie, un joc clasic, care, dacă Shrapnel 
Games îşi va face datoria de distribuitor, 
va ajunge cu siguranţă în cartea de aur a 
istoriei jocurilor pe calculator. 

Claude 

Mic îndrumar al ucigaşului profesionist 


H itman... ah, cu siguranţă unul 
dintre cele mai aşteptate jocuri 
în redacţie. Hitman aia, Hitman 
asta, „a apărut bă Hitman ?!”... cu aşa 
ceva am fost eu bătut la cap de când am 
ajuns la LEVEL. Şi apoi a apărut demo- 
ul, şi parcă spiritele s-au mai calmat. 

Ceilalţi butonau tăcuţi la joc, mai 
schimbau câte o vorbă, mai sco¬ 
teau un semn (vocal) de mirare 
şi cam atât... tăceau de parcă era 
vorba de nu ştiu ce secret. 

Aşa că într-o zi, mânat de 
providenţiala curiozitate, am 
tras scaunul mai aproape de 
unul care juca sus numitul titlu 
(cred că Pepper), mi-am pus 
cotul pe masă şi bărbia în pal¬ 
mă şi m-am holbat la ecran... 

Hit me! 

Soarta a făcut ca jocul 
să ajungă în mâinile mele 
în cele din urmă. Şi nu, nu 
terminasem demo-ul... 

Ideea jocului este cel puţin 
admirabilă. Trecând peste accentele 
morbide ale întregii situaţii, nu îi este dat 
oricui să fie un asasin plătit (la naiba, ce 
deplasat sună fraza asta!). Sentimentul ăla 
de „mamă, ce şmecher sunt eu!” pe care îl 
ai din primul moment în care dai de ceafa 
hitman-ului nostru, îmbrăcat înti-un costum 
negru, ras în cap şi cu ochelari de soare pe 
nas este imposibil să nu atragă o mare parte a 
gamerilor (la o adică, ce şanse ai să porţi 
un costum ca ăla şi să fii ras în cap... dacă 
nu eşti fratele Vintilă?). 


Să o luăm de la început, pentru cei 
care nu ştiu cu ce se mănâncă jocul. Păi, 
e simplu... titlul explică totul. Tu, asasin 
plătit, rezolvi tot felul de probleme ce apar 
între diferiţi capi ai lumii interlope inter¬ 
naţionale. Dacă serviciile tale sunt 
cerute de cineva, 


primeşti 



D 


un mesaj 
de la agen¬ 
ţia care are 
grijă de tine, 

arunci un ochi peste plan, studiezi harta, 
te echipezi şi te arunci cu chelia înainte. 
Asta e ceea ce pricepe oricine care citeşte 
numele jocului. Ceea ce nu afli decât 
atunci când începi jocul este faptul că 
tu, super meseriaşul asasin, eşti un fel 
de Nikita cu ceva mai puţin sex-appeal 


(deh, chelia...). Chestia e că te trezeşti 
într-un centru de antrenament unde o 
voce baltică te îndrumă de-a lungul unui 
curs de iniţiere în ale crimei... 

Tot „cursul” ăsta, pâmă la urmă, e 
cam penibil... Adică, urci două scări, tragi 
3 gloanţe şi vocea te felicită că ai ajuns 
aşa de departe pentru că „few have 
reached this far”... hai să fim serioşi! Tre¬ 
buie să fii de-a dreptul văduvit de 
natură la capitolul „aptitudini 


fizice 
şi psihice” 
ca să nu fi în 
stare să faci aşa 
ceva. în rest, de-a 
lungul cursului prinzi 
şi tu gustul sângelui şi îţi cam 
faci o idee despre cum o să fie 
jocul... 

Ok, trecem la misiuni. Jocul 
este împărţit în 5 capitole, to¬ 
talizând 12 misiuni. Locaţiile în 
care va trebui să-ţi desfaşori mi¬ 
siunile te poartă prin Hong 
Kong, Budapesta, Rotterdam şi 
Columbia. Cum am mai zis, pri¬ 
meşti misiunile de la o agenţie 
„specializată” şi odată cu ele 
îţi sunt puse la dispoziţie infor¬ 
maţii detaliate despre ţintă, o hartă 
a locului în care se află aceasta şi 
alte mărunţişuri. 

După ce te informezi despre misiune 
treci la echipament... Lucrurile pe care le 
poţi căra cu tine într-o misiune se împart în 
2 categorii: arme şi echipament „utilitar”, 
în materie de arme oferta este extrem de 
diversificată, fiind disponibile câteva feluri 
de pistoale (inclusiv Desert Eagle), o puşcă 

cu lunetă... plus alte câteva tipuri de puşti 
şi mitraliere (a se observa lipsa armelor de 
distrugere în masă... o grenadă ar fi fost 
chiar recomandată)... ah da, mai există 
desigur şi armele albe, un cuţit şi o coardă 
de pian (pentru orice jugulară...), numai 
bune pentru un kill „curat”. Echipamentul 
„utilitar” este tot ceea ce nu se încadrează 
în categoria de mai sus: binoclu, veste anti- 
glonţ şi alte „nimicuri” specifice anumitor 
misiuni. 

Ce ceafa groasă! 

Hitman: Codename 47 foloseşte o 
perspectivă 3 rd person care îţi oferă po¬ 
sibilitatea să admiri frumoasa podoabă 
capilară a asasinului nostru, dar îţi re¬ 
duce drastic libertatea de mişcare. E ade¬ 
vărat că astfel îţi poţi vedea mai bine per¬ 
sonajul, dar ce rost are să mă holbez eu 
la ceafa lui când nu pot să ţintesc bine?! 
O vedere l sl person ar fi rezolvat proble¬ 
ma asta, zic eu... 

Să luăm ca exemplu Thief... şi nu 
vorbesc aici numai de vederea l sl per¬ 
son a Thief-u\u\, ci şi de structura misiu¬ 
nilor din acest joc comparate cu cele din 
Hitman. De ce fac această comparaţie? 
Pentru că atât în Thief cai şi în Hitman: 
Codename 47 , sarcina ta pricipală este 
să „loveşti” cât mai subtil cu putinţă şi 
să pleci nedetectat de la locul faptei. Şi 
ştim cu toţii că Thief a reuşit cu brio şi 
cred că echipa din spatele Hitman- ului 
ar fi trebuit să ia aminte la câteva detalii 
din acest joc. Probabil că tocmai din 
această cauză Hitman- ul pierde de-a 
lungul misiuniilor mult din feeling-ul cu 
care porneşti în joc. Şi asta se datorează 
în mare parte structurării destul de proas¬ 
te a misiuniilor. Căci, de la un moment dat, 
jocul începe să se transforme dintr-un ac- 
tion, în care accentul se pune pe subtilitate 
şi stealth, într-un shooter destul de ba¬ 
nal. Plus că misiunilor le mai lipseşte acel 
ceva numit varietate. 

intr-adevăr, la capitolul grafic nu poţi 
spune că nu este destul de variat, dar 
obiectivele pe care trebuie să le îndepli- 



Bă... păi, de când m-au împuşcat în Viet¬ 
nam, tot craniul meu e de tablă... aha! 


neşti de-a lungul jocului se rezumă (majo¬ 
ritatea) la eliminarea unui membru al lumii 
interlope şi cam atât. Şi că tot veni vorba 
de lumea interlopă... Zicea cineva pe un 
forum de pe net că prea trebuie să elimini 
toate „gunoaiele” societăţii. Numai gang¬ 
steri şi poliţişti corupţi... ajungi până la 
urmă să te consideri un dar pentru socie¬ 
tate, bleah. 

Cum am mai zis la început, odată ce 
îţi este precizată unnătoarea ţintă primeşti 
câteva informaţii extrem de valoroase 
despre ţintă şi locaţia sa. Chiar dacă până 
la unnă reuşeşti să îţi construieşti un plan 
de atac, nu vei reuşi aproape niciodată să 
termini misiunea din prima. Combinaţi asta 
cu imposibilitatea de a salva în timpul 

Hotel din Budapesta... 


misiunii (misiuni care sunt destul de lungi 
şi complicate) şi vă faceţi o idee despre 
câţi peri albi o să vă scoată jocul. 

Flora si fauna 

i 

... sau câteva cuvinte despre grafică 
şi sunet. 

Eh, ce pot să spun... cu toate că en- 
gine-ul grafic al jocului are câteva bug- 
uri urâte în el, arhitectura nivelelor şi 
atenţia acordată detaliilor fac din Hit¬ 
man: Codename 47 un joc cu adevărat 
plăcut ochiului. Toate acestea vin însă 
cu un preţ, ceea ce înseamnă că trebuie 


să ai un sistem destul de serios ca să 
poţi gusta jocul din plin (vezi sistemul 
recomandat). 



Moment de linişte pentru asasin... 
recităm o poezie? 


Pe de altă parte, tară cerinţe speciale 
sau alte chichiţe, sunetul şi mai ales mu¬ 
zica din joc sunt foarte bine alese... sune¬ 
tul ca sunetul, nu mă aşteptam să fie nimic 
special, dar muzica m-a surprins pe bune... 
ce mai, adaugă o nouă dimensiune jocului. 
Jocul mai dispune de un mic engine fizic, 
dacă îi pot zice aşa, care are părţile lui bune 
şi, desigur, proaste (sau foarte proaste). 
Părţile bune ale acestui engine sar la vedere 
mai ales în morbidele momente când hăcui 
un inamic sau târăşti un cadavru. Părţile 
rele s-ar traduce prin numărul mare de 
gloanţe pe care le poţi încasa direct în cap 
fără să te trezeşti cu creierul pe umeri... 

Merge? 

Una peste alta jocul este chiar dră¬ 
guţ... Păcat numai de ideea absolut bes¬ 
tială care nu este folosită însă la maxim 
şi păcat de micile bug-uri şi minusuri 
întâlnite pe tot parcursul jocului. 

Dacă aţi început să jucaţi Hitman , 
duceţi-1 până la capăt pentru că veţi avea 
o surpriză... o surpriză care începe cu „R” 
şi se termină cu „omania”... gata, nu zic 
mai mult că stric toată surpriza. 

Mitza 

D eşi Claude a scris cunoscutul 
preview la Sea Dogs , cu (zis şi 
Mike), am sărit primul să-l joc în 
momentul în care am simţit miros de sare 
în redacţie. De la început am simţit răul 
de mare şi binele de computer cuprinzând 
întreaga-mi fiinţă, laolaltă cu transpiraţia 
care mi-a survenit în mânuţele cele două 
când m-am gândit la profitul pe care îl 
voi obţine prin COMERŢ. Când spun co¬ 
merţ, nu mă gândesc la Transport Ty- 
coon, Industry Giant sau alte simulări 
din astea, economic-strategice, cu gust 
de dolari şi miros de industrie, ci la High 
Seas Trader, doriana, Elite sau Privateer , 
jocuri care au pus bazele pe care a fost 
construit X- Beyond the Frontier. 

Pe vremuri... 

Personal, m-am săturat de jocuri cu 
„elemente de realism, dar şi magie/SF”. 
A trecut ceva vreme de când n-am mai 
instalat un joc în care să nu fiu nevoit să 
apelez la mana sau la arme cu „lăsări’. 
Sea Dogs mi-a pus un pansament răco¬ 
ritor pe inima revoltată şi, deşi e şi RPG 
(gen după care nu pot spune că sunt înne¬ 
bunit), mi-a lăsat o impresie excelentă. 
Credeam că acum trei ani s-a calmat toată 
agitaţia legată de comerţul şi luptele na¬ 
vale. De la doriana nu am mai jucat ceva 
legat de secolele XVII-XVIII şi care să 
fie cât de cât bine realizat. Sea Dogs este, 
aşadar, un RPG+lupte navale+comerţ pe 
mare. Să le luăm pe rând. 

RPG - Sea Dogs îl are în centru pe 
domnul Nicolas Sharp, un personaj eroic, 
care taie în stânga şi-n dreapta, scapă 
de prin puşcării, are un tată presupus 
mort şi nici că se gândeşte la o relaţie 
stabilă cu o preafrumoasă domnişoară 
(ba mai mult, prin toate oraşele în care 
poposeşte caută companie de o noapte), 
în afară de toate acestea, Nicolas Sharp 
este un capabil căpitan de vas, deşi la 
început poţi jura că abia a trecut de sta¬ 
diul cu mătură, perie şi detergent. Aici 
intervine partea de RPG a jocului. Niculai 
are ceea ce se cheamă experienţă, care 
se obţine fie rezolvând quest-uri pe ici, 
pe colo, fie transformând navele inamice 
în submarine. Cu cât nava scufundată 
este mai marc, cu mai multe tunuri şi încăr¬ 
cătură mai mare, cu atât punctele de ex¬ 
perienţă obţinute sunt mai multe. Desi¬ 
gur, Nicolas arc de trecut anumite praguri 
de experienţă înainte de a se vedea rezul¬ 
tatele concrete ale acţiunilor sale. Aceste 
praguri limitează accesul la clasele supe¬ 
rioare de nave. Dacă la început cpt. Nico- 
lae Ascuţit are sub comandă o navă de 
capacitate foarte mică, cu 20 de oameni 
în echipaj şi doar 9 tunuri, mai încolo, 
dacă este cuminte şi silitor, poate ajunge 
să comande fregate, corvete şi chiar nave 
mult mai mari, cu peste 36 de tunuri (câte 

Sea Dogs, primul joc artistic? 


16 tunuri pc laterale şi patru la pupa) şi 
cu 300 de membri în echipaj. Cu fiecare 
trecere de prag, asemeni miresei care tin¬ 
de să devină gospodină perfecţionată, 
Nicolas Sharp devine şi el un căpitan 
mai destoinic. Virtuozitatea marin-bă- 
sească a personajului nostru se materia¬ 
lizează pe domenii: sailing (dat „meseri¬ 
aş” cu barca), repair (treabă de mântuia¬ 
lă), commerce (escrocherie), gunlaying 
(poziţionarea tunurilor, ca să nu lovească 
doar aerul), reloading (viteza de rcîncăr- 
care cu bumbi a tunurilor), coordination 
(Pentru oameni, împreună cu ei!), board- 
ing (atac echipaj la echipaj, din care su¬ 
pravieţuiesc ăi cu boarding-ul mai mare), 
defence (fereală) şi, în fine, grapling (nave 
la agăţat). La fiecare LEVEL UP, Nicolas 
se trezeşte în buzunar cu trei puncte de 
cheltuit, pe care le poate aloca definitiv 
şi irevocabil la cel mult trei din cele nouă 
atribute enumerate mai sus. Ţine de pre¬ 
ferinţele fiecăruia unde se vor duce preţi¬ 
oasele puncte. La început, recomand o 
axare puternică pe comerţ, pentru că 
navele accesibile sunt foarte slabe în lup¬ 
tă, iar banii şi ofiţerii lipsesc cu desăvâr¬ 
şire. Evident că un căpitan lefter, oricât 
ar fi el de capabil, nu poate să câştige cu 
o bărcuţă lupta împotriva unui galion. 

Cu plugul pe sub 
mare 

Lupte navale - dacă tot am ajuns la 
capitolul ăsta, trebuie spus că Sea Dogs 
excelează la bătăliile pe mare. Se întâmplă 
uneori să se confrunte şase nave, şi atunci 
spectacolul este garantat. închipuiţi-vă un 
apus de august târziu, cu o mare liniştită, 
un vânt bun din pupa, pânzele umflate, 
mirosul sării şi şase nave alergând pe 


luciul apei cu 10-12 noduri pe oră. La un 
moment dat, două dintre ele se întâlnesc 
şi, după două rafale care ucid de ambele 
părţi câte 20 de oameni, se trece la lupta 
corp la coip. 

între timp, celelalte patru se învârt 
una în jurul celeilalte şi îşi trimit mesaje 
înflăcărate de pace şi prietenie. De obicei, 
nimeni nu scapă neatins din asemenea 
întâlniri, mai ales că există patru tipuri de 
muniţie, fiecare cu un rol specific: can- 
non balls (proiectile convenţionale, din 
plumb, foarte ieftine şi eficiente împotriva 
corpului navei), grapes (muniţie de 
calibru mic, eficientă împotriva 
echipajelor inamice), knippels (două 
bombe legate printr-un lanţ, foarte efici¬ 
ente împotriva pânzeturilor de pe catarg) 
şi bombs (cele mai scumpe proiectile; 


eficiente împotriva echipajului, a pânze¬ 
lor şi a navei). Tactica folosită variază în 
funcţie de evenimente, iar AI-ul dă tot 
timpul dovezi că există şi că ştie ce face. 
înainte de abordare se folosesc din plin 
grapes, după care survine lupta corp la 
corp. Aici, Nicolas Sharp pune mâna pe 
săbiuţă şi dă cu ea în căpitanul navei 
inamice, într-un duel foarte artistic care 
are loc între biroul, dulapul şi uşa unei 
foarte elegante cabine. 

Energia celor doi căpitani reprezintă 
numărul de oameni din echipajul fiecăruia. 
Sub energie se desfăşoară o altă bară, cea 
a oboselii. Cu cât skill-ul de boarding este 
mai mare, cu atât oboseala creşte mai greu 
şi loviturile sunt mai puternice. 

Peste tot unde se lasă cu bătălii e 
bine să ai la bord ofiţeri, maxim 6: 

Navă engleză şi fort spaniol. Cineva trebuie să cedeze... 


Haşiş, canabis, marihuana? Sau te interesează ceva mai tare? 




- Boatswain - şef de echipaj: se ocu¬ 
pă de problemele administrativ-educa- 
ţionale ale marinarilor; 

- First Mate - primul ofiţer: tip dur, 
trecut prin viaţă, meşter în toate şi capabil 
să preia comanda unei nave cucerite prin 
abordare; 

- Maşter Purser - zis şi „Omul cu 
bani": are grijă ca orice achiziţie să fie 
făcută la un preţ minim şi orice vânzare 
la un preţ maxim; 

- Maşter Gunner - tunarul-şef: un 
tip scund, îndesat, cu pălărie mare şi 
mâini nu prea fine, care se ocupă cu reîn- 



Cât s-a mai făcut dolaru’? Mă inte¬ 
resează vreo 200 de para... Dau 
reputaţie şi izbăvire la schimb. 


cărcarea tunurilor, poziţionarea lor şi 
coordonarea focului; 

- Surgeon - un mic Hipocrat al mă¬ 
rilor: chirurgul se pricepe la tot ce înseam¬ 
nă amputări, bandajări şi, în principiu, 
refacerea măcar parţială a echipajului 

- Carpenter- tâmplarul navei: se ocu¬ 
pă cu acoperirea găurilor, cârpirea pân¬ 
zelor şi, în general, cu menţinerea navei 
pe linia de plutire. 



Plimbare cu „mamzel” prin faţa 
consiliului municipal. 



Toţi aceşti vajnici ofiţeri pot face viaţa 
lui Nicolas mult mai uşoară, însă nu sunt 
deloc gratis. Dacă la început echipajul 
cere un salariu de maxim 100 de bani de 
aur (o să le zic „gold" de acum înainte), se 
ajunge la un moment dat, când echipajul 
număra 200-300 de marinari şi şase ofiţeri, 
să fie nevoie de 4000 de gold pe lună pen¬ 
tru a nu produce răscoale la bord. Dacă 
plata nu ajunge la timp în buzunarele ma¬ 
rinarilor, reputaţia lui Nicu ajunge într-o 
stare deplorabilă. E bine deci să nu ajungi 
mai jos de „plain fellow" şi dacă se 
întâmplă ca, la reputation, să scrie „good 
matey" sau „hero of the seas", atunci Ni¬ 
colas este un căpitan de succes. 

Dacă se întrunesc condiţiile de avere 
şi echipaj amintite mai sus, luptele navale 
devin o plăcere şi se ajunge chiar să se 
renunţe la comerţ. Ce rost mai are să cari 
cafea sau grâu de colo colo când într-o 
lună poţi captura una-două nave comer¬ 
ciale pline ochi de bunătăţi, care pot fi 
apoi vândute în aproape orice insulă. De¬ 
sigur, nu tot timpul este uşor să câştigi 
prin asemenea metode, mai ales că Al-ul, 
după cum spuneam, nu se lasă cu una, cu 
două. Computerul ştie să se folosească 
de vânt, de pânze şi de punctele slabe 
ale inamicului. O navă urmărită se 
aşază de obicei cu vântul în spate 
şi apoi începe să şerpuiască prin 
faţa urmăritorului, pentru a putea 
folosi toate tunurile (de exemplu, 
după o salvă lansată din gurile de 
foc de la babord, nava virează 
dreapta pentru ca tunurile de la 
tribord şi pupa să nu stea degeaba până 
se încarcă primele). Dacă situaţia devine 
prea complicată, AI-ul dovedeşte că a 
auzit de retragere şi chiar de fugă, ceea ce 
face din Sea Dogs un joc care nu te lasă 
să dormi în faţa monitorului. 

Briza şi tangaj 

Producătorii au făcut ei ce-au făcut 
şi au reuşit să dea jucătorului senzaţia 
că într-adevăr se află undeva, în secolul 



XVIII, între valuri. Feeling-ul puternic din 
joc nu ţine însă doar de mare şi de apu¬ 
suri, ci şi de părţile uscate ale jocului. Ni¬ 
colas Sharp se plimbă cu corabia într-un 
arhipelag în care spaniolii, francezii, 
englezii şi piraţii se luptă pentru supre¬ 
maţie. N.S. îşi poate oferi serviciile oricui 
sau poate să lupte pe cont propriu (dar 
nici piraţii nu sunt de capul lor, ci au un 
„Brotherhood", o frăţie care se ghi¬ 
dează după reguli la fel dc dure ca 
şi legile imperiale). Povestea înce¬ 
pe cu Nicolae pe insula britani¬ 
că Highrock, de unde pleacă 
în căutare de aventuri, de 
comori şi de tată. Pe 
parcursul jocului, 
vor interveni 


tentative 




de asasinat, intrigi economico-mi- 
litare, bârfe etc. Căpitanul nostru se 
plimbă pe o hartă la început necunos¬ 
cută, dar, pe măsură ce trece timpul, tot 
mai multe insule îşi deschid porturile. 
Interesant este că jocul nu te limitează 
doar la bordul navelor, pentru că Nicolas 
Sharp se poate plimba liniştit şi prin ora¬ 
şele de pe insulă. Acolo poate vizita ma¬ 
gazinul (Store, Almacen sau Magazin, 
în funţie de naţiunea dominantă în in- 

Punctu’ de-observaţie!!! LA MASĂ!!! 



A se observa liniile aerodinamice ale caroseriei. 




sula cu pricina), taverna (Tavem, Taber- 
na. Taverne) şi şantierul naval (în engleză 
Shipyard; în franceză şi spaniolă trimiteţi 
pe adresa redacţiei). Pe străzi umblă de 
bezmetici tot felul de personaje dubioase, 
printre care se numără şi foarte gingaşe 
don'şoare. Dacă pe Highrock tinerele cu 
pricina sunt la limita depravării (îi propun 
lui Nicolas un joc de-a „cioara-n gaură” 
şi alte asemenea... drăgălăşenii interzise 
minorilor), pe celelalte insule eventualele 
reprezentante ale sexului frumos 
sunt ultrapudice şi parcă stau să-l 
pleznească pe atrăgătorul dar 
vulgarul căpitan când îndrăz¬ 
neşte să propună şi el câte un 
joc... de societate. 

E plăcut să ajungi în port 
noaptea pe la unu şi să vezi 
că în oraş zboară licuricii şi 
un câine latră trist la lună 
(un bitmap foarte reuşit, 
de altfel), dar e ciudat că 
nimic nu s-a schimbat în 
termeni de activitate. 
Toată lumea se învârte 
neobosit prin oraş, fie 
noapte, fie zi, de 
parcă Sea 
Dogs ar 


Problema e că modelul 3D al lui Nicolas 
este realizat puţin ciudat, de parcă ar pur¬ 
ta o pereche de Pampers cam plini de... 
probleme şi, dacă se mai pune şi time 
compression-ul, căpitanul nostru ajunge 
să arate şi să se mişte ca într-un episod 
din Benny Hill. Modelele domnişoarelor 
sunt în schimb foarte bine realizate, ca 
de altfel mai toate personajele şi decoru¬ 
rile din joc. 

Navele din joc sunt construite după 
modele istorice, aşa că cei care au un 
ochi pentru asemenea detalii pot să 
aprecieze acest lucru. Aştept opinii cu 
privire la această chestiune (a apropierii 
de realitate), deoarece nu pot spune că 
sunt un mare cunoscător în materie. 

Vorbeam despre decoruri... Sea Dogs 
aduce pe monitoare ceea ce mulţi îşi do¬ 
resc să vadă. Un fort puternic şi un oraş 
pitoresc, pe fondul unui apus idilic sau 
al unei nopţi înstelate, se întâlnesc la fie¬ 
care pas. 

Există şi insule pustii, care nu ţin de 
nici una dintre puteri şi unde pot fi găsite 
turnuri părăsite şi peşteri ascunse. Per 
total, grafica din Sea Dogs este atât de 
bine realizată, încât se poate spune că 
este unul din cele mai frumoase jocuri 
realizate vreodată (opinie unanimă în 
redacţie). în plus, bug-uri nu există decât 
pe alocuri şi atunci nu sunt enervante. 



fi populat cu somnambuli şi huhurezi. 

Uneori, a ajunge dintr-un loc în altul 
ar lua o veşnicie şi de aceea a fost imple¬ 
mentată o hartă a arhipelagului, care per¬ 
mite traversarea spaţiilor largi în câteva 
secunde. Time compression-ul se poate 
aplica şi în timpul luptelor sau în oraşe. 


Calamităţi 

i 

Există, inevitabil, probleme în Sea 
Dogs. Se poate întâmpla ca nava condusă 
de domnul Ascuţit să intre cu toate pân¬ 
zele sus, la vreo 9 noduri pe oră. direct în 
peretele de stâncă. Totuşi, scufundarea 
nu se produce decât atunci când energia 
ajunge la zero, ceea ce este clar o aberaţie. 
O navă de lemn nu poate sub nici o formă 
supravieţui unui asemenea contact cu 

piatra (asta o ştiu toţi cei care au citit 
ceva Jules Veme). 

O altă bâlbă este absenţa curenţilor 
marini, singurii care ar fi putut explica 
cum navele pot merge cu 1 nod pe oră 
împotriva vântului. Alte minusuri nu-mi 
vin acum în minte, poate pentru că nu 
prea am văzut. Da, ar mai fi ceva: absenţa 
grafică a echipajului, care există doar ca 
cifră şi salariu. Dar, dacă mă gândesc mai 
bine, nici nu ar fi fost posibil să fie 
reprezentaţi 3D, în timp real, 300 de 
oameni şi toată vânzoleala de pe navă, aşa 
că Akella are scuza limitării hardware. în 



Opreşte un pic, să mă duc după ţigări! 


plus, engine-ul grafic recreează atât de 
fidel marea, încât nu pot decât să-i dau 
nota maximă. Nici la sunet nu stă rău 
această rusească producţie, care aduce 
în boxe ţipăt de pescăruş, scârţâit de 
parâmă şi murmur de val, care se aud 
foarte clar dacă nu sunt acoperite de stri¬ 
gătele de bătălie şi clinchetul oţelit al 
săbiilor. 

Cam atât despre Sea Dogs , un joc 
ce trebuie neapărat jucat şi terminat. Sco¬ 
pul lui poate părea unora incert, dar se 
prea poate să apară surprize (un tată nu 
chiar mort, o comoară nu chiar mică), aşa 
că nu mai pierdeţi vremea şi apucaţi-vă 
de piraterie, dar nu de orice fel... 

Star Trek: The Fallen 

Trei jocuri într-unul singur... şi nu este vorba despre orice fel de joc, ci 
despre unul din seria Star Trek. 



C ând am pus prima dată mâna pe 
joc îmi era teamă că voi avea de-a 
face cu un 1 st person shooter, cu 
un joc care se chinuie să declaseze 
Quake -ul şi Unreal-xA. Mă gândeam la 
vreo casă de jocuri care, neavând inspi¬ 
raţie pentru shooter-ul lor de doi bani au 
cumpărat drepturile de a se folosi de uni¬ 
versul Star Trek şi, în cele din urmă, că 
serialul şi imaginea sa vor avea din nou 
de suferit de pe urma unui joc slab. în 
plus, îmi mai era frică să nu crape jocul 
pe calculatorul meu, caz în care ar cere 
mai ştiu eu ce resurse. 

Dar... ţeapă. Şi probabil cea mai plăcută 
ţeapă din ultima vreme în ceea ce priveşte 
jocurile. Am instalat jocul. L-am pornit. A 
crăpat. Când era să apăs pe Shiff+Delete 
înjurându-mi sistemul, m-am oprit şi m-am 
gândit să-i mai dau o şansă. Evident, ca în 
toate poveştile cu proşti, a mers. 


Poveste 

în primul rând vreau să vă spun că 
jocul este publicat sub sigla casei de jo¬ 
curi Simon and Schuster Interactive, 
care printre altele a făcut şi nişte quest- 
uri pe cât se poate de bune. în sfârşit... 
gândul îmi era la faptul că este un shooter 
şi că - tot printre altele - DS9 nu a fost 
tocmai cea mai reuşită serie Star Trek. 
Dar se pare că toate gândurile negre 
s-au risipit de îndată ce a început să 
ruleze jocul. Partea cea mai interesantă 
este că aveţi de ales între trei personaje 
principale pentru a începe jocul, şi 
anume: Sisko, Kira sau Worf. Ştirea bună 
în ce priveşte această alegere este că finii 
epic diferă de la un personaj la altul. Şi 
nu vreau să spun că diferă pe alocuri, ci 
că se deosebeşte radical, fundamental, 
absolut şi categoric. Cu toate acestea 


există şi o poveste generală de fundal, 
în principiu, se pare că o rasă numită Pah- 
wraiths - nişte extratereştri daţi dracului 
şi supăraţi pe lume - au nevoie de trei 
sfere care le-ar conferi puterea necesară 
pentru îndeplinirea planurilor de cucerire. 
Scopul jocului este acela de a găsi voi 
primii, înaintea celor răi, cele trei sfere. 

Dincolo de această poveste se re¬ 
găsesc cele trei ale personajelor voastre. 

Pe scurt, acest sistem de poveste 
este destul de revoluţionar, cu atât mai 
mult cu cât este foarte bine pus la punct. 
Dar pentru că acesta este unul din punc¬ 
tele cheie ale jocului, nu vă voi dezvălui 
prea multe despre întâmplări. Vă spun 
doar că puteţi juca în paralel cu toate 
cele trei personaje... numai să nu con¬ 
fundaţi prea tare misiunile pe care trebuie 
să le faceţi. Vă mai spun doar cum începe 
jocul şi cam atât despre poveste. Nava 



Peisaj desprins parcă din episoadele pentru TV. 



Ca să vedeţi că există şi dialoguri. 

spaţială U.S.S. Defiant primeşte un sem¬ 
nal de urgenţă de la o navă de cercetare 
Bajor-iană. Răspunde apelului şi începe 
distracţia. Dacă joci cu Sisko, te vei tele- 



... şi nu strică nici nişte filmuleţe 
făcute cu engine-ul jocului! 

porta pe nava străină şi vei avea anumite 
misiuni de îndeplinit. Dacă joci cu Worf 
vei rămâne pe Defiant şi vei avea alte 
treburi de îndeplinit. Dacă începeţi jocul 
cu Kira, povestea diferă de la bun înce¬ 
put, ea fiind implicată într-o serie de 
conflicte politice şi religioase pe planeta 
Bajor care degenerează până la vărsare 
de sânge (părere personală: misiunea 
Kirei este cea mai palpitantă). 

Tech Data 

Jocul se bucură de o grafică de ex¬ 
cepţie, ceea ce nu este decât de lăudat. 
DS9: The Fallen este construit pe un 
engine de Unreal Tournament , modificat 
pentru a fi la nivel cu standardele de azi. 
Jocul se desfăşoară la persoana a treia 
dar fără a pune probleme de manevra¬ 
bilitate. Mişcările personajelor, armele, 
decorurile, inamicii, toate la un loc creează 


unul dintre cele mai bune feeling-uri de 
Star Trek din ultimul timp. Ceea ce este 
foarte plăcut este că, de îndată ce termini 
o misiune cu unul din personaje, vei avea 
ocazia să te plimbi pe staţia orbitală DS9. 
Astfel că te vei întâlni şi vei vorbi cu mai 
toate personajele principale din serial. Cu 
Dax, Odo, O'Brian, Quark etc. Evident, 
fiecare îţi va mai spune câte ceva despre 
o misiune sau alta. După ce te vei plimba 
pe Promenadă şi te vei desfăta pe DS9 
trebuie să continui misiunile. Celelalte 
locaţii, cele diferite de staţie şi de nava 
Defiant sunt şi ele foarte bine realizate şi 
par într-adevăr parte integrantă din 
universul Star Trek. în ceea ce priveşte 
sunetele, acestea sunt şi ele bine făcute, 
în definitiv de-a dreptul copiate din serial. 



Worf îmbrăcat în „ţoale” de luptă. 


Partea proastă însă este că producătorii 
nu au avut, probabil, fonduri pentru a plăti 
actorii din film să dea glas personajelor 
din joc. Astfel, dialogurile, cu toate că 
sunt destul de bunicele, nu sunt inter¬ 
pretate tocmai actoriceşte... pentru că una 
este să spună adevăratul Sisko: „We are 
on Deep Space Nine" şi alta este să zică 


un oarecare altul: „We are in Deep Shit 9. 
Out." sau poate mă înşel. Dar toate 
acestea pot fi trecute cu vederea, căci nu 
vei apuca să-i auzi pe respectivii vorbind 
prea mult. Vei fi adesea cu ochii holbaţi 
către ecran cu sufletul la gură şi cu un 
fundal sonor de nota 10... acum se aud 
scârţâituri, acum se aud uşi deschizându-se 
şi te gândeşti doar de unde ar putea să 
mai sară vreo lighioană pe tine. Partea 
bună la inamici este că aceştia nu sunt 
foarte mulţi, dar au prostul obicei să se 
teleporteze pe ici pe colo unde te aştepţi 
mai puţin. Dar asta contribuie la atmosferă. 

Pentru a reuşi, totuşi, să ţii piept ce¬ 
lor răi, ai la dispoziţie de-a lungul jocului 
vreo 10 arme: de la pumni şi picioare până 
la Polaron Puise Rifle şi EMP Cannon. 
Armele sunt şi ele de provenienţă diferită 
(de pe Bajor, Cardassia, Klingon), aveţi 
la dispoziţie chiar şi „Sabia de Onoare" a 
lui Worf - Baf leth. Iar pentru a vă orienta 
prin locaţiile în care vă veţi regăsi, puteţi 
avea încredere în vechiul tricorder. Ina¬ 
micii pe care-i veţi „kill-ări" sunt şi ci fie 
Cardasieni, Bajor-ieni, fie aparţinând 
unei noi rase numită Grigari. 

Engage! 

Cam atât ar fi de spus despre un joc 
care merită neapărat încercat. în ceea ce 
priveşte resursele, jocul nu este foarte 
pretenţios, un Pil 233 fiind suficient. De¬ 
sigur, cu multe neajunsuri în ceea ce pri¬ 
veşte calitatea imaginii şi a sunetului. 
Este recomandabil să aveţi o placă video 
cu peste 8 MB şi 128 MB RAM. Baftă şi 
Happy Gaming! 

Populara serie Battle Isle revine după 5 ani 


I n 1991, Blue Byte Software a lansat 
primul său titlu de strategie purtând 
numele de Battle Isle. Elementele 
definitorii ale jocului, considerate ino- 
vative la vremea lor, urmau să pună ba¬ 
zele unui nou gen de strategie, specific 
seriei, o combinaţie de strategie în timp 
real şi luptă tactică, susţinute de o po¬ 
veste bine realizată, o grafică de ultimă 
oră şi un gameplay bine pus la punct. în 
locul clişeelor întâlnite în mai toate jocu¬ 
rile la acea vreme, povestea din Battle 
Isle oferea caractere cu o personalitate 
foarte bine conturată şi extrem de com¬ 
plexă, uşurând procesul de identificare 
a jucătorului cu personajul (sau tabăra) 
ales. 

Succesul jocului a fost inevitabil şi 
imediat au urmat continuăriile: Battle Isle 
2 (1993), Battle Isle 3 (1995) şi Incuba- 
tion (1997). Incubation a fost primul joc 



Grafica e de-a dreptul pur şi simplu! 



din serie definit exclusiv prin bătălii turn 
based şi de asemenea, primul joc din 
serie complet ce folosea un engine 
complet 3 D. 

Povestea 

Suntem pe Chromos, în anul 345 al 
Noii Ere. Vechile bătălii sunt de acum doar 
legende iar catastrofa de la Scyara o 
simplă amintire. 

Sub conducerea unei misterioase 
figuri, secta „Children of Haris” trăieşte 
primele zile de glorie pe Merth. Motoul 
său: Pace prin Război! Ţelul său: dis¬ 
tingerea sistemului politic corupt de pe 
Chromos şi stabilirea unei dictaturi sub 
conducerea carismaticei preotese a 
sectei. 

Activităţiile sectei par concentrate 
asupra producerii unei substanţe miste¬ 
rioase numite Andosia. încetul cu înce¬ 
tul, secta câştigă din ce în ce mai mulţi 
susţinători şi reuşeşte să pună bazele 
unui important centru militar. Conducerea 
planetei refuză să accepte pericolul pe 
care îl reprezintă tot mai puternica sectă 
şi este luată prin surprindere de declaraţia 
de război ce urmează în scurt timp. 

Planeta rămâne repede fără apărare, 
iar dacă nu va contracara rapid şi fără 
drept de apel invazia, sfârşitul este ca şi 
sigur... 


The Andosia War 

Cel mai important aspect al jocului îl 
reprezintă cu siguranţă combinaţia de 
real-time şi turn-based strategy propusă 
de producători. Să fiu mai explicit... 

Jocul se împarte în două mari cate¬ 
gorii: construirea bazei plus întreţinerea 
trupelor şi lupta propriu-zisă. Tot ceea 
ce este legat de bază: construirea noilor 
unităţi şi clădiri, upgradarea unităţilor 
deja existente se petrece în real time. De 
cealaltă parte, lupta propriu-zisă precum 
şi mişcarea trupelor se face pe ture. Odată 
pornit jocul, ai la dispoziţie aproximativ 
7 minute (după care adversarul are drep¬ 
tul la o tură) în care trebuie să te ocupi în 
special de trupele tale. în orice moment 
al jocului (adică atât în timpul turei tale 
cât şi în timpul turei inamicului) tot ceea 
ce înseamnă producţie (clădiri, unităţi 



Nivelul de detaliu este impresionant. 

etc.) se poate realiza în timp real. Pentru 
a-ţi asigura succesul în misiune, trebuie 
pentru început să îţi construieşti o bază 
cât mai bine dotată. Centrul fiecărei baze 
îl reprezintă HQ-ul, sursa de energie 
pentru toate clădirile şi unităţile tale. 
Extinderea bazei se realizează cu ajutorul 
unor Energy Relay Posts, care vor furniza 
energia produsă de HQ celorlalte clădiri. 
Fiecare unitate şi clădire are nevoie, 
pentru a fi construită, de anumite resurse 
ce sunt produse de clădiri specializate. 
De menţionat este faptul că numărul 
resurselor din acest joc se ridică la 6, 
ceea ce măreşte complexitatea misiu¬ 
nilor şi dă bătăi de cap suplimentare 
jucătorului. 

Un lucru trebuie reţinut însă, îna¬ 
inte de a te avânta în joc, şi acesta este 
faptul că fiecare misiune durează mult 
prea mult. Timpul de aşteptare între ture 
este deseori redus la minimum datorită 
atenţiei pe care trebuie să o acorzi păliii 
de strategie economică a jocului, dar la 
un moment dat devine exasperant să vezi 
că după 3 ore abia ai reuşit să cucereşti 
plaja uneia dintre insule. 

Partea de tum-based strategy este 
foarte bine realizată, succesul unei mi¬ 
siuni depinzând de foarte mulţi factori. 
Astfel, unităţile tale se vor mişca mai greu 
pe ploaie sau zăpadă, vizibilitatea le va fi 
redusă în timpul nopţii, ocuparea unor 
poziţii cât mai avantajoase se va dovedi 
crucială pentru soarta războiului iar 
mareea va influenţa deplasarea unităţilor 
navale. Păcat doar de faptul că la capito¬ 
lul AI, inamicii stau foarte prost. Cum s-ar 
zice, au idei puţine da’ fixe... Inamicii fo¬ 
losesc stilul kamikaze, atacându-te ori¬ 
când şi oricum, fără să ţină cont de supe¬ 
rioritate numerică sau alte asemenea... 
mici detalii. Ţintele principale ale adver¬ 
sarilor vor fi întotdeauna unităţile de re¬ 
paraţii (o idee bună dar repetitivă) şi cu 
toate că reuşeşte să te surprindă din când 
în când, tactica inamicilor pare să nu ţină 
cont de mulţimea de factori enumeraţi 
mai sus. Cu toate acestea, jocul are un oare¬ 
care grad de dificultate care este suficient 
pentru a te ţine în priză. 

Jocul are şi o foarte interesantă op¬ 
ţiune de multiplayer care, mai presus de 
toate, cere „răbdare şi tutun”... De ce? 
Pentru că în modul single player, deşi 
adversarul are la dispoziţie un tur de 7 
minute, rar vei întâlni momente în care 
se foloseşte de mai mult de 2-3 dintre 
ele. în multiplayer, situaţia se schimbă 
dramatic. Având în faţă un oponent 
uman, e şi normal ca el să se folosească 
din plin de minutele oferite pe fiecare tur. 


au rezolvat problema asta introducând 
opţiunea de „Save” în mijlocul unui joc 
multiplayer, indiferent dacă este online 
sau nu. 


WOW! 


Cel mai impresionant 
aspect al jocului îl reprezintă cu 
siguranţă engine-ul grafic. Dezvoltat de 
nişte băieţi din Bratislava, engine-ul 
(numit „Medusa”) este de departe cel mai 
inimos şi mai bine făcut din câte am văzut 
eu la o strategie (da, asta include şi 
EcitlJi2150\). Claritatea graficii, calitatea 
texturilor, efectele de vreme excelent 
implementate, nivelul dc detalii precum 
şi trecerea subtilă de la zi la noapte repre¬ 
zintă unul dintre principalele atuuri ale 
jocului şi motivul pentru care ţi-e şi greu 
să-l laşi din mână. 

Un alt aspect la fel de impresionant al 
jocului îl reprezintă sunetul şi muzica ce 
se fac auzite în Bcittle Isle: The Andosia 
War. Sunetele ca sunetele, îşi fac treaba cu 
brio, dar muzica dă clasă la orice «-a auzit 
până acuma într-un joc. De obicei nu sunt 
prea impresionat de soundtrack-ul unui joc 
şi prefer să ascult un CD mai răsărit decât 
să las muzica jocului, dar la Andosia War 
muzica merită dată la maxim şi ascultată cu 
atenţie... ce mai, face cât un sfert din joc! 

Ca să închei cu o concluzie, Bat de 
Isle: The Andosia War a fost gândit ca un 
joc extrem de complex, dar în acelaşi timp 
şi foarte FUN dejucat. Reuşeşte să-şi atin¬ 
gă multe dintre scopurile pe care şi le-a 
propus, dar are, din păcate, câteva minu¬ 
suri la unele dintre părţile cele mai im¬ 
portante ale sale. în rest, nota spune 
totul... 

Mitza 


deci modul multiplayer al lui Andosia War 
nu este unul care să poată fi jucat în 5 mi¬ 
nute, un joc disputat putând dura chiar 
mai multe ore. Faptul că Battle Isle: The 
Andosia War se poate juca şi online adu¬ 
ce în discuţie următoarea problemă. Dacă 
în timpul unui joc online, legătura unuia 
dintre „combatanţi” cade? Producătorii 

Sau despre cum ar fi dacă ar fi când nu este 
dar se există... 


F raţi şi surori în ale iubirii noastre 
comune şi fatale (când uităm să 
dăm „save”)! Ca orice înrăiţi în ale 
jocurilor, cu siguranţă cunoaşteţi noţiu¬ 
nea ce se ascunde în spatele iniţialelor 
A.I.. Este vorba, fireşte, despre Anton 
Ionescu. In rândurile care urmează vreau 
să vă vorbesc despre o himeră, ce şi-a 
început cariera ca o Fata Morgana şi şi-o 
va termina cu certitudine ca o minciună 
confirmată, ce are ca subiect atitudinea 
producătorilor de jocuri faţă de numita 
Alberta Islamova. Dar să începem cu un 
recurs la istorie. 

Era o vreme pe când puricele şi cele 
99 de oca de fer legate de picerele sale 
erau perfect descrişi în 48k de memorie. 
Ba, încă mai rămânea spaţiu şi pentru 
ursul păcălit de vulpe, banana furată de 
Suzana şi restul lucrurilor importante din 
Univers. Pe vremea când Sinclair şi Com- 
modore erau singurele nume asociabile 
cu ideea de joc pe calculator, jur pe barba 
nepoţeilor mei că nici măcar nu se punea 
problema lui Augustus Impcrator. Produ¬ 
cătorii de jocuri tăceau ei ce tăceau, şi 
oponenţii artificiali păreau să aibă o 
excelentă dispoziţie pentru a te face să 
te simţi prost. Adică, mai prost decât ei. 

Şi nu ştiu cum s-a întâmplat că, abia 
dacă li s-a dilatat megaherţu' şi crengile, 
calculatoarele i-au predispus în sfârşit 
pe producătorii de jocuri la a introduce 
fatidicele iniţiale A. I. în reclamele despre 
propriile odrasle virtuale. Şi îi tot auzim 
de câţiva ani buni: că Aşteptaţiunpic In- 
canuegata este mult îmbunătăţit, că Aka- 
kaolu Intombe prezintă nu’ş’ce caracte¬ 
ristici nemaivăzute până atunci, că asta, 
că aia, că măgăoaia, dar măgăoaia mergea, 
şi merge în continuare ca vai de mama ci. 
Sau mama A. I.. 

Numai că, oricât dc puternice au de¬ 
venit computadoarele noastre, oponenţii 
artificiali sunt în continuare la fel de im¬ 
becili. In ciuda evidenţelor, producătorii 
de jocuri îşi umflă în continuare muşchii 


limbii către noi, afirmând că de aia avem 
nevoie dc acceleratoare grafice perfor¬ 
mante, cu T&L hardware şi mai ştiu eu 
ce, ca să lăsăm procesoarele noastre ca¬ 
re trag la gigaherţ să se ocupe de Armata 
Implozivă. Cu toate acestea, bietul Afa- 
nasi Ivanovici rămâne mai degrabă o 
pensionară dislexică blândă, inertă, 
incertă şi inexistentă. Pentru că toate efor¬ 
turile producătorilor se îndreaptă spre 
partea care fură ochiul, şi ochiul dracului 
mai ales. Cu cât devin calculatoarele mai 
puternice, cu atât mai mult se dezvoltă 
engine-uri grafice care se grăbesc să ne 
consume plusul de CPU obţinut în urma 
celui mai recent upgrade. Iar noi, naivii, 
ne grăbim să ne căscăm „oaaaaa!” gurile, 
umectate de admiraţie în faţa imaginilor 
tot mai fotorealiste (apropo, aştept cu ar¬ 
doare Virtual Valerie 3, 4 şi 5). 

în tot acest timp, biata Alinuţa- 
Iubeşte_uţa@iuhuu.cuom rămâne de iz¬ 
belişte, mulţumită că măcar este lăsată 
în pace, şi nu vine nimeni să-i dea pe şes- 
tache un brânci decisiv în genunea On¬ 
line. Pentru că, hai să recunoaştem, toată 
nemulţumirea mea de mai sus este spe¬ 
cifică zonelor de pe glob ocupate de 
populaţii barbare, la care costul comu¬ 


nicaţiilor se exprimă în pâini luate de la 
gura utilizatorilor. Dacă am avea o legă¬ 
tură convenabilă la Net, totul ar fi OK. 
Serverele dedicate jocurilor online abia 
aşteaptă să ne demonstreze ce inteli¬ 
genţă de oponenţi arată semenii noştri 
întru genom. Şi dacă nici deşteptăciunea 
dânşilor nu ne va convinge, ne rămâne 
doar oblojirea nemulţumirilor cu o de¬ 
misie din omenire. 

Dar, măcar în jocurile care zău că nu 
papă resurse grafice, cum ar fi sivilaizei- 
şănurile, ar trebui ca evoluţia procesoa¬ 
relor să te facă să te înflori în faţa iniţia¬ 
tivelor isteţe şi curajoase ale Asociaţiei 
Insemina(to)riştilor. Nţ, n-ai să vezi, pros¬ 
tia rămâne în continuare în floare, dar de 
data aceasta nu mai păcăleşte albinuţele 
dornice de polenizări. Iar versiunea a do¬ 
ua a Caii To Power m-a convins că nimeni 
pe lumea asta nu mai are interesul să dez¬ 
volte inteligenţa oponenţilor artificiali, 
atâta timp cât se scot bani mai buni prin 
existenţa mutiplayer-ului online. Zău, io 
ere' că bunul nostru Anton Ionescu este 
deja mort şi îngropat, cu o antenă de sa¬ 
telit la căpătâi. 


... înseamnă a suferi. Dacă nu aş fi 
atât de mult atras de genul Civilization , 
poate că aş lăsa revolta deoparte. Şi nu 
aş fi atât de lovit de dovezile de crasă 
tâmpenie pe care mi le oferă AI-ul în Czv- 
uri, fie că este vorba de C/v-ul clasic, de 
Alpha Centauri sau de Caii To Power II, 
dacă nu ar exista motive pe bune, din 
care vă voi prezenta o parte aşa, pentru 
delectare aproape sado-maso. 

în primul rând, m-am săturat ca ni¬ 
velul de dificultate al jocului să fie reglat 
în cea mai mare măsură prin creşterea 
artificială a capacităţilor de producţie şi 
ştiinţă ale civilizaţiilor AI. Adică, în loc 
ca AI-ul să devină mai deştept, el doar 
devine mai gras, până când, din lipsă de 
spaţiu, se întoarce pe partea pe care te 
afli tu şi te striveşte sub greutatea sa 



A Iubi... 

sufocantă. Cam aşa aş putea descrie mo¬ 
dul în care C/V-urile devin mai încuie¬ 
toare odată cu abordarea unor nivele de 
dificultate mai ridicată. 

în al doilea rând, oricât de dezvoltat 
pare AI-ul, nu o să-l vezi niciodată ata¬ 
când concentrat. Nu, întâi vine cu două- 
trei trupe şi dă cu toponf în porţile ora¬ 
şelor tale, aşa, de control, poate-poate. 
Apoi mai vine cu două-trei trupe şi arun¬ 
că buzdugane spre feţele amuzate ale 
locuitorilor rotofei ai oraşelor tale pros¬ 
pere, ce privesc relaxaţi de sus, de pe 
metereze, la prostanii care fac discotecă 
sub zidurile burgului lor. Şi, chiar dacă 
va continua să arunce trupe spre civili¬ 
zaţia ta, o va face dezlânat, parcă doar 
pentru a-şi face datoria de AI, şi nu pen¬ 
tru a-ţi lua oraşele, unul câte unul. Pentru 
că, şi aici este o problemă, AI-ul ştie nu¬ 
mai două şi bune. Ori îţi atacă la infinit 
acelaşi oraş, fără să încerce să te loveas¬ 
că pe unde eşti mai slab, ori trimite indecis 
trupe către mai multe oraşe, tară a cauza 
vreo pagubă cu adevărat vreunuia dintre 
ele. Şi nici nu te pipăie cu ceva spioni sau 
avocaţi, intercalaţi la momente potrivite 
printre valurile de atacatori, şi care ar avea 
menirea să-ţi mai „slăbească ţâţânile” 
porţilor sau economiei oraşelor tale. 

Apoi, nici în ceea ce priveşte studiul, 
nu se dovedeşte AI-ul mai ocoş în aceas¬ 
tă nouă versiune de Caii To Power . Geaba 
dai tu cu bombardiere peste dânsul, de-i 
macini până şi cenuşa din ruinele fostelor 
oraşe. AI-ul nu se grăbeşte să studieze 
acea ramură ştiinţifică ce l-ar ajuta să pro¬ 
ducă Fighter-e, cu care să facă frumoase 
oale şi ulcele de aluminiu din bombar¬ 
dierele tale. Dar, probabil că AI-ul este 
ocupat cu studiul artei abstracte, sau pur 
şi simplu are o jenă academică în a recu¬ 
noaşte posibilitatea zborului cu aparate 
mai grele decât aerul. 

însă, exemplul de A.S. (Artificiali 
Stupidity) cel mai terifiant l-am văzut acu’ 
două ore, în timp ce mă dădeam huţa- 
huţa prin Caii To Power II. Deci, AI-ul 
se apropie de o insulă a mea cu o navă 
transportoare de trupe, cu intenţia de a 
debarca pe pământul meu. O primă ob¬ 
servaţie: transportorul lui nu era protejat 
de nici o navă de luptă, eventual escor¬ 
tată de submarine, deşi avea ştiinţa nece¬ 
sară. Aşa că am interceptat de departe 
transportorul inamic, încă de când era 
chiar lângă coasta continentului. Am tri¬ 
mis un cuirasat care a executat un bom¬ 
bardament devastator asupra navei Ai¬ 
ului. Aceasta a rezistat însă, deşi la limita 
scufundării. Un jucător uman, chiar nu 
tocmai deştept, ar fi încercat apoi, după 


ce eu îmi terminam tum-ul, să debarce 
rapid trupele din transportor, pentru a le 
salva măcar pe ele, căci transportorul era 
clar pierdut. Ba chiar, un jucător şi mai 
inteligent ar fi debarcat trupele în pătră¬ 
ţele diferite, adiacente, pentru a nu putea 
fi toate bombardate de cuirasatul meu, 
care le-ar fi găsit drept o ţintă mai atrac¬ 
tivă. Dar AI-ul, aşa cum bănuiţi deja, a 
încercat să fugă cu transportorul aproa¬ 
pe distrus, ce nu putea ajunge prea de¬ 
parte în halul în care era. Buuuummm! 

Unde-s doi... 

... deja se poate pune de un multi- 
player. Pentru că acesta este modul în 
care Caii To Power II îşi dezvăluie for¬ 
mele armonioase, căpătate în urma unor 
îmbunătăţiri entuziasmante faţă de ver¬ 
siunea anterioară. în primul rând, a fost 
reconfigurată structura arborelui tehno¬ 
logic, în aşa fel încât aberaţia cu minunile 
lumii Edison’s Lab şi Internet să dispară. 
Până la urmă, a rămas numai Intemetul, 
dar construcţia sa nu aduce 10 avansuri 
tehnologice gratis, ci echivalează cu con¬ 
strucţia câte unui Computer Center în 
fiecare oraş propriu. De altfel, minunile 
care aduc 10 avansuri tehnologice nu 
mai există, accentul se pune acum mai 
mult pe aplicaţii realiste ale acestor „Won- 
ders of the World”. 

O singură nemulţumire am în ceea ce 
priveşte una din minuni. Mă refer la „ob- 
solence”-ul său, adică acel moment în care 
îşi pierde efectul. „Chichen Itza”, reduce 
cu 30% criminalitatea din imperiu, fără 
a-şi pierde vreodată valabilitatea, deşi este 
una din primele minuni construibile. în 
rest, nu am nici o obiecţie, producătorii 
CTP II au configurat extraordinar de bine 
aceste minuni, atât ca aşezare în timp cât 
şi ca bonus pe care îl oferă. 

De fapt, acesta este marele pas înain¬ 
te făcut de Caii To Power II: echilibrarea, 
armonizarea parametrilor, în aşa fel încât 
conceptele absolut revoluţionare pentru 
un C/v pe care le-a adus primul CTP să 
fie puse în valoare şi de proporţiile bine 
potrivite ale parametrilor din joc, fie că 
este vorba de caracteristicile trupelor, ale 
resurselor sau ale clădirilor. Iar posibili¬ 
tatea ca aria controlată de oraşe să se ex¬ 
tindă dinamic, odată cu creşterea popu¬ 
laţiei acestora, este o reuşită totală. în pri¬ 
mul rând, poţi avea venituri mari de pe 
urma unei populaţii mari, dar costurile 
construcţiilor rămân mici, căci ai tot atâ¬ 
tea clădiri în oraş, dar la un număr mult 
mai mare de locuitori aducători de profit. 
Poate că nu ar fi tocmai realist acest as- 


Fereastra de control a oraşului a 
devenit mai complexă, dar şi mai 
ergonomică. 



Diplomaţii empatici pot organiza 
recepţii! 


pect, dar ştiţi cât de bine prinde la dina¬ 
mica unui joc în multiplayer? Oricum, văd 
în această îmbunătăţire a jocului o ex¬ 
celentă soluţie la problema exploatării 
unei cât mai mari suprafeţe din spaţiul 
disponibil, ce nu îşi găsea rezolvarea în 
schema statică a mai vechilor Civ-uri. 

Deşi există multe elemente noi şi în 
sectorul trupe şi construcţii, notabile mi 
se par adaosurile aduse de producători 
în ceea ce priveşte aşa-numitele „tile-im- 
provements”. 

Există acum seria Trading Post - 
Shopping Mall - Nature Preserve, care 
îţi permite îmbunătăţirea output-ului 
comercial al tile-ului pe care sunt con¬ 
struite. Apoi, tot în acest scop se pot con¬ 
strui Port sau Drilling Platform, dar de 
data aceasta pe mare. 

Deşi prezentul articol începe cu o 
filipică (sau o catilinică caterincă) la adre¬ 
sa Al-ului, dacă judec CTP II din punctul 
de vedere al modului multiplayer, trebuie 
să mă declar mulţumit, lucru care se re¬ 
flectă şi în nota mare pe care i-o voi acor¬ 
da. Caii To Power II este o reuşită, chiar 
dacă la modul de combat s-ar mai putea 
aduce îmbunătăţiri, scop în care reco¬ 
mand producătorilor furtul cu neruşinare 
din Imperialism II. Dar important este 
că CTP II în multiplayer a devenit mai 
palpitant, mai încins, mai complex şi mult 
mai efectiv în mijloace de atac şi apărare 
ce îţi solicită neuronul strategic. Pot spu¬ 
ne din nou, şi de data aceasta mai ferm: 

„Da, avem C/v!”. 


Marius Ghinea 

Să fii preşedintele Statelor Unite e imposibil, dar să devii Dumnezeul 
vikingilor? 


N oua apariţie în rândul jocurilor 
de strategie în timp real este Cul- 
tures: The Discovery of Vini and, 
o simbioză între Settlers şi Sims. Vi s-a 
părut cumva că Settlers conţine prea mul¬ 
tă bătaie oarbă, fără nimic care să-i ofere 
savoarea unui preludiu, sau că Sims nu 
are sarea şi piperul unei „acţiuni” ade¬ 
vărate. Ei, iată un joc care vă oferă toate 
acestea. 

împătimiţilor după Settlers jocul le 
oferă noi provocări fiind orientat mai 
mult asupra dezvoltării comunităţii vi- 
kinge, a familiei, cât şi asupra persona¬ 
lităţii indivizilor, pe când adepţii Sims- 
ului descoperă alternativa acestuia care 
le oferă o acţiune mult mai bogată prin 
includerea altor comunităţi ce se dezvoltă 



paralel, implicând relaţii diplomatice, de¬ 
clanşarea războiului sau menţinerea păcii. 

Adam şi Eva în 
varianta vikingâ 

Din cauza suprapopulării şi a condi¬ 
ţiilor vitrege din Greenland precum şi a 
binecunoscutului spirit războinic, aven¬ 
turos, o corabie a vikingilor ia drumul 
apelor oprindu-se tocmai în America. 
Aici vor încerca să pună bazele unui nou 
ţinut: The Land of Vikings. Misiunea noas¬ 
tră: să facem dintr-o naţiune barbară o 
forţă colonizatoare pe tărâmul apaşilor. 
Jocul ne oferă multiple acţiuni, dar vă 
sfătuiesc să parcurgeţi primii paşi prin 
tutorial, pentru a vă obişnui cu meniul 



Un sătuc la începuturi. 


încărcat, cu dezvoltarea greoaie a per¬ 
sonajelor şi etapele care trebuie parcurse 
pentru a le dezvolta personalitatea. 
Adam şi Eva „la pătrat”, abia sosiţi pe 
continent, cu o brumă de resurse, vor 
trebui să treacă la treabă şi să-şi constru¬ 
iască o casă, să strângă resurse sufici¬ 
ente pentru a întemeia o familie, doar 
după aceea putând trece la chestiuni mai 
serioase (copiii). Creatorii s-au gândit şi 
la faptul că omenirii i-au trebuit mii de 
ani pentru a ajunge de la doi oameni la 
miliardele de astăzi, de aceea, probabil, 
ne-au facilitat existenţa prin includerea 
mai multor personaje la începutul singu¬ 
rei campanii a jocului, pe lângă cele câ¬ 
teva misiuni single şi tutorial (nu de alta, 
dar viaţa-i scurtă). 



Mia casa! 


1 

I 


\ 

Adam şi Eva „la pătrat”! 

Dacă te joci cu „inimioarele”... suporţi consecinţele! 


Explozie demografica 

Campania de bază a jocului (că doar 
tot am adus vorba despre ea) va începe 
din Greenland, un colţişor uitat de hartă, 
de unde bravii noştri nordici sunt obli¬ 
gaţi să-şi umple valizele cu toate cele ne¬ 
cesare pentru a putea traversa oceanul 
către un ţinut total necunoscut. De aici 
şi până la cucerirea treptată a unui întreg 
continent, nu va mai fi decât „un pas”. 
Un pas prin care cei de la Funathics ne 
oferă posibilitatea de a ne etala abilităţile 
de călăuzitori ai destinelor unei naţiuni, 
dar mai ales, şi aici intervine elementul 
care diferenţiază Cultures de alte pro¬ 
ducţii ale genului, de călăuzitori ai desti¬ 
nelor individuale ale fiecărui personaj. 

Jocul reuşeşte să îmbine foarte bine 
dezvoltarea individuală a personajelor 
(la fiecare trebuie urmăriţi mai mulţi indi¬ 
catori: entertainment, food, sleep etc.) 
cu dezvoltarea comunităţii ca infrastruc¬ 
tură, care se va desfăşură pe etape bine 
structurate, printr-o dezvoltare logică, de 
la cele mai rudimentare activităţi cum ar 
fi vânătoarea şi agricultura, până la 
meşteşuguri, administraţie, politică, 
diplomaţie, mai că-ţi vine să faci din Cul¬ 
tures un manual de istorie alternativ (că 
parcă n-ar fi destule!). 

Playing God! 

Nu există noţiunea de discreţie 
în acest joc. Gamerul poate hotărî 
cu de la sine putere dacă doreşte 
ca unul dintre vikingi să-i poarte 
numele, unde anume să locu¬ 
iască şi cine să-i fie consoartă, 
dacă a sosit sau nu momentul 
„hai să facem un copil”. în 
funcţie de necesităţi va putea 
alege sexul ţâncului, meseria pe 
care o va avea acesta şi cariera 
pe care o va urma. Această pu¬ 
tere discreţionară creează o 
atmosferă familială, o anumită 
afecţiune pentru personaje. Un 
lucru bun, de altfel, dar care se va 
dovedi a fi o sabie cu două tăişuri în 
clipa în care vom avea de memorat câ¬ 
teva zeci de caractere, fiecare cu pro¬ 
blemele sale. 

Creatorii au încercat să ne ajute prin 
introducerea unor mini-ferestre în partea 
de sus a ecranului prin care ne atenţio¬ 
nează asupra gradului de dezvoltare la 
care au ajuns unele personaje. De aseme¬ 
nea, e de ajuns să dăm un clic-stânga pes¬ 
te unul dintre vikingi pentru ca o fereas¬ 
tră să se deschidă în partea dreaptă şi să 


ne prezinte starea în care se află acesta: 
nevoia de somn sau mâncare, de distrac¬ 
ţie sau conversaţie, gradul de training la 
care a ajuns în activitatea sa. Clic-dreapta 
va accesa meniul privind comenzile posi¬ 
bile pentru meseria şi experienţa perso¬ 
najelor. Grafica 2D şi poziţionarea izo- 
metrică a camerei oferă o perspectivă 
bună a jocului, cu o aplecare fidelă pe 
detalii. Putem urmări urşii mergând după 
fructe prin pădure, iepurii alergând 
printre corturi, berze zburând cu bebeluşi 


în cioc, fluturi peste tot, ce mai!... e ca în 
paradis. Un punct în minus este faptul 
că îi putem pierde pe vikingi prin spatele 
unei case, prin pădure (oare ce fac ei 
acolo?) sau după o fereastră rămasă 
deschisă. Sunetul ne duce într-un colţ de 
ţară cu păsărele, cântecele, plânsete ale 


sugarilor, clănţănituri ale foarfecelor de 
tuns oile, o diversitate de zgomote real¬ 
ist create. O singură excepţie ar fi engleza 
colonizatorilor care e destul de greu de 
descifrat, deşi un „what” iritat al unei 
doamne recalcitrante e foarte uşor de 
înţeles. Aveţi grijă să nu-i obosiţi prea 
mult şi nici să nu-i enervaţi, pentru că 
există pericolul să nu vă mai asculte. 

în cazul că v-aţi hotărât să încercaţi 
Cultures pregătiţi-vă pentru ore bune de 
joc (mai bine spus zile). Vă recomand să 
începeţi direct în opţiunea „fast”, deoa¬ 
rece evoluţia este lentă, întemeierea unei 
familii durează minute bune, dragostea 
se înfiripă greoi (când n-ai celular 
şi maşină străină). Urmează 
câteva minute de zbenguială 
în cort (fără celular şi maşină 
străină?!?), alte minute 
bune până apare barza, 
maturizarea ţâncului şi 
training-ul adultului mai 
consumă şi ele ceva 
timp, astfel încât dez¬ 
voltarea unei comunităţi 
necesită răbdare. Misiu¬ 
nea devine mai „uşoară” 
când apar alte triburi, de 
sentimentele cărora trebuie 
să ţii cont. Aveţi ocazia de a 
vă demonstra calităţile de di¬ 
plomat sau cele de strateg în 
cazul în care nu aţi putut evita 
războiul sau îl consideraţi cea mai 
potrivită cale de rezolvare a neînţe¬ 
legerilor. Personal, echilibrul diplomatic 
mi s-a părut cel mai provocator. 

Aşadar, fani ai strategiei, veţi găsi un 
joc bine gândit, bine realizat. Aşezaţi-vă 
confortabil pe scaun şi nu vă speriaţi 
dacă dimineţile tot acolo vă găsesc. 

SebaH 





GEN: RTS PRODUCĂTOR: Funathics 
DISTRIBUITOR: THQ 

SISTEM RECOMANDAT: Pil 233MHz, 64 MB RAM 
ACCELERARE 3D: Nu MULTIPLAYER: Da 


|jj^ Grafică: 

15/20 Feeling: 

15/20 

NOTA 

Sunet: 

12/15 Multiplayer: 

05/05 

74 

r Gameplay: 

20/30 Impresie: 

07/10 





3 


Review 












Review 


... şi nu e vorba de un basm 



P e cei mai „vechi" dintre voi. Alice 
îi duce cu gândul la desenul animat 
produs acum ceva timp de Dis¬ 
ney, cei mai „versaţi" se vor gândi ime¬ 
diat la cartea scrisă de Lewis Carroll, iar 
cei mai tineri, cei care nu au auzit nici de 
desen şi nici de caile şi stau toată ziua la 
calculator, trebuie să ţină minte de acum 
înainte titlul American McGees Alice 
(sau cum să zic... the game!). 



Mult prea zâmbăreaţă pisică, acum cu 
tatuaje şi cercel în ureche. 



Alice? 

Eu unul am văzut desenul şi am citit 
şi cartea... Imaginaţi-vă deci surpriza ce 
mi-a produs-o acest joc. Sceptic din fire, 
nu am putut să nu îmi rezerv o oarecare 
îndoială în legătură cu acest joc. Ideea 
de a transforma o carte atât de intere¬ 
santă într-un ,,3’rd person action game" 
mi se părea de-a dreptul insipidă, inco¬ 
loră, inodoră şi ce mai vreţi voi. 

Situaţia nu s-a schimbat nici când 
am primit jocul. Odată ce l-am pornit, 
nişte voci din redacţie s-au îndreptat deja 
spre mine cu sarcasm... „Uite-o şi pe Lara 
Croft în şorţuleţ", „Ăsta e joc cu Alinuţa 
Sadică?", urmate bine-nţeles de râsete 
înfundate şi chicoteli înăbuşite. Ceva însă 
m-a oprit să ma alătur „vocilor", şi oricât 
de ciudat ar părea, acel ceva era logo-ul 
EA prezentat la începutul jocului. Nu, nu 
m-a dat gata faptul că jocul este distribuit 
de EA, ci felul în care era realizat acel 
logo. Poate că o să râdeţi de mine, dar 
din acel moment mi-am pus căştile pe 
urechi şi am aşteptat înfrigurat să văd 
de ce e în stare jocul... 

Who the... is Alice?! 

Povestea cărţii o urmăreşte pe Alice 
într-o lume fantastică, îmbârligată, con¬ 
dusă de cărţi de joc, o lume în care ani¬ 
malele vorbesc şi se comportă ca oame¬ 


nii. Alice realizează până la urmă că totul 
este un vis, reuşeşte să se trezească în 
cele din urmă şi totul se termină cu bine. 
Jocul nu urmează firul epic al cărţii, ci 
încearcă să îl continue. La câţiva ani după 
evenimentele din carte. Alice îşi pierde 
familia şi ajunge într-un orfelinat. Şi chiar 
dacă toată povestea cu Ţara Minunilor 
ar fi trebuit să fie doar un vis, iată că 
Alice a noastră ajunge iarăşi pe acel tă¬ 
râm fantastic. De data asta însă, are o 
misiune... La rugăminţiile vechilor ei pri¬ 
eteni, Alice se decide să-i ajute în lupta 
împotriva Damei de Pică. 

Până acum, nimic deosebit... o po¬ 
veste cam lipsită de sare şi piper, tipică 
pentru un action de jucat în momentele 
de plictiseală. 

Ceea ce urmează este însă de-a drep¬ 
tul frumos... Cam tot ce ţineam eu minte 
din „Alice inWonderland" înainte de a 
pune mâna pe acest joc erau nişte peisaje 



Alice, varianta 666. 


LEVEL -februarie 2001 












Fază din culisele unui concert Andre. 


suprarealiste şi o poveste îmbârligată. 
Şi fiţi atenţi la partea cu „peisaje supra¬ 
realiste”. Nu ştiu cum gândiţi voi, dar eu 
mi-am dorit dintotdeauna un joc în care 
nivelele să treacă de obişnuitele culoare, 
scări, holuri, scări etc... Şi exact asta reu¬ 
şeşte să facă American McGee’s Alice. 
Nu ştiu cât timp au lucrat la designul ni¬ 
velelor şi cu câţi oameni, dar rezultatul 
este de-a dreptul... magnific! Camere ce 
nu sunt ceea ce par a fi, poduri suspen¬ 
date, o podea care se mişcă, mobilă care 
zboară la câţiva metri de capul tău, uşi 
imense ce plutesc deasupra ta, şi aş pu¬ 
tea să o ţin tot aşa până umplu două pa¬ 
gini, dar prefer să nu vă stric surpriza. 
Chiar şi numai prin designul nivelelor, 
American McGee’s Alice reuşeşte să 
iasă din banalul unui action obişnuit şi 
să dea cu tifla câtorva jocuri de acelaşi 
gen (vezi Rime sau FAKK2). De multe 
ori m-am surprins aşteptând cu nerăb¬ 
dare surprizele din următorul nivel, ui¬ 
tând de foame, sete şi alte vicii, ceea ce 
la Rime nu se prea întâmpla. 

Povestea jocului te va purta prin mai 
toate locaţiile întâlnite şi în carte, dar care 



Ce înseamnă să ai un designer de 
nivele un pic „dus”. 


mai de care mai schimbate. De asemenea, 
personajele din povestea originală se 
regăsesc şi în joc dar îmbătrânite, schim¬ 
bate ici şi colo, dar până la urmă aceleaşi. 
Deşi am fost puţin sceptic la început în 
ceea ce priveşte acurateţea cu care jocul 
va reuşi să recreeze locurile şi atmosfera 
din cartea lui Lewis Carroll, am fost sur¬ 
prins plăcut când am întâlnit mai toate 



Engine-ul de QuakeIII a fost modificat 
de cei de la Rogue (producătorii jocului) 
care au reuşit să-l ducă până la limită. 
Texturile excelent realizate, personajele 
foarte bine create, inamicii bine gândiţi, 
culorile foarte bine alese... toate acestea 
fac din American McGee ’s Alice dovada 
„vie” a ceea ce se poate face cu un engi- 
ne potent şi o echipă care să ştie cum să 
îl folosească. 

Partea sonoră a jocului reuşeşte să 
se ridice la nivelul engine-ului grafic, vo¬ 
cile bine alese ale personajelor (toţi 
vorbesc o engleză cum numai prin Lon¬ 
dra auzi) şi soundtrack-ul foarte bine fă¬ 
cut se îmbină armonios cu story-line-ul 
şi reuşeşte să recreeze atmosfera din 
carte. Adunând toate plusurile şi minusu¬ 
rile prezente în acest joc, ajung la concluzia 
că American McGee s Alice nu numai că 
este un joc ce trebuie neapărat jucat, 
ci şi unul care impune noi standarde 
în domeniul său. 

Mitza 

P.S. Probabil mulţi se întreabă 
cine este American McGee şi ce 
legătură are el cu Alice. Ei bine, 

American McGee este omul 
din spatele proiectului 
Alice, fost la id Soft¬ 
ware, în prezent 
Game Designer la 
Electronic 
Arts. 


Engine-ul de QuakeIII la treabă. 


personajele şi locurile din povestea 
originală. 

Apropo de poveste, e de re¬ 
marcat faptul că de-a lungul jocului 
nu ţi se explică clar ce trebuie să faci 
şi de ce. American McGee’s Alice nu 
se foloseşte de o poveste clară, susţinută 
de-a lungul jocului (cum se întâlneşte la 
majoritatea celorlalte titluri de acelaşi 
gen), ci preferă să ofere jucătorului indicii 
şi mici bucăţi din poveste de-a lungul 
jocului. 



Uşile se închid la ora 9, vă mulţumim 
pentru vizită... 

Jocul este până la urmă unul de plat¬ 
formă (oricât de mult mă doare pe mine 
când îl cataloghez astfel) şi asta presu¬ 
pune o groază de sărituri, împuşcături şi 
povver-ups. Nu mă înţelegeţi greşit, jocul 
este unul dintre cele mai bune din cate¬ 
goria sa, dar asta înseamnă că accentul 
s-a pus mai mult pe acţiune, pe gameplay. 
Asta atrage de la sine diminuarea atenţiei 
acordată celorlalte părţi ale jocului. Ast¬ 
fel, pe lângă liniaritatea dusă la extrem. 
American McGee’s Alice duce lipsă şi 
de ceva puzzle-uri mai inteligente şi asta 
se simte. 

Wonderland 

Dacă vă uitaţi atenţi la screenshot- 
urile din acest articol, o să fiţi de acord 
cu mine când spun că American McGee ’s 
Alice este unul dintre cele mai „arătoase” 
jocuri apărute în ultimul timp. Şi asta se 
datorează în principal engine-ului de 
QuakeIII folosit în joc, dar nu numai lui. 

James Bond e mic copil pe lângă John Cord. 


A gentul 007 s-a născut pe lume 
cu un singur scop: salvarea lumii 
de la orice catastrofa. Aţi visat 
vreodată să fiţi în locul lui, să luptaţi îm¬ 
potriva minţilor malefice care îşi doresc 
cu disperare puterea şi controlul asupra 
întregii omeniri? Ei bine. Software Revo- 
lution ne oferă ocazia să încercăm emoţia 
unei aventuri printr-o lume, mai mult sau 
mai puţin actuală, plină de teroare şi de 
pericole. Dacă credeţi că lumea trăieşte în 
linişte şi pace după căderea zidului Ber¬ 
linului, vă înşelaţi amarnic. în viziunea 
creatorilor lumea se împarte încă în două 
tabere: pe de o parte cei buni. Statele Unite 
aliate cu Marea Britanie, şi, pe de cealaltă 
parte, Republica Populară Chineză. La 
toate astea se mai adaugă şi ceea ce a mai 
rămas din fosta URSS, respectiv Volgia 
(undeva pe malurile Volgăi bănuiesc), care 
ţine tară nici o îndoială de tabăra celor răi 
(că doar nu ar deveni ruşii băieţi buni 
peste noapte). De acum încolo, greul 
acţiunii cade pe umerii noştri. 


Cum am devenit 
spion! 

In coldblood este un joc cu o acţiune 
foarte captivantă, un third-person pe 
care nu poţi să-l părăseşti până nu afli 
care-i următoarea misiune, ce trebuie să 
faci ca să treci mai departe şi cum se ter¬ 
mină întreaga poveste. Este exact ca un 
film de super-acţiune amestecat cu un 
pic de thriller, un pic de spionaj, un pic 
de adventure etc. Subiectul are toate cele 
necesare pentru a da naştere unui nou 
episod din seria James Bond. Scenariul, 
bine gândit de producători, se dezvoltă 
pe parcursul celor trei CD-uri, oferind mi¬ 
siuni tot mai provocatoare, mai dificile, 
dar bine legate în acelaşi fir epic. John 
Cord, spion al serviciului britanic de in¬ 
formaţii MI6, se trezeşte cu ceafa bine 
ţintuită de o mână de fier, care încearcă 
prin cele mai „blânde" mijloace posibile 
(scufundări în bazinul cu apă) să obţină 
informaţii de la el. Din nefericire pentru 


el (şi noroc pentru noi), John a cam uitat 
ce s-a întâmplat cu el. îşi mai aminteşte 
doar că a fost trădat, însă nu ştie de cine. 
Va trebui să retrăiască ultimele zile pentru 
a afla cum a ajuns în situaţia aceasta, dar 
acum paşii săi prin tenebrele Volgiei vor 
fi acompaniaţi de abilitatea noastră de a 
dezlega mistere, de a răspunde rapid la 
capcanele care îi sunt întinse şi nu în 
ultimul rând de „sângele rece" cu care 
ne-a înzestrat mama natură. Astfel, pri¬ 
mele misiuni se petrec într-un timp trecut, 
finalitatea lor o cunoaştem (în mare parte, 
mai puţin trădătorul), dar urmează altele 
care nu se poate să nu ne ţină curiozitatea 
trează. 

La solicitarea CIA, serviciul britanic 
de informaţii trimite unul dintre agenţii 
săi în Volgia, stat condus de Dmitri Na- 
garov, un tiran ce preluase puterea nu 
cu mult timp în urmă. Misiunea lui este 
să găsească un alt agent infiltrat într-o 
mină de material radioactiv, camuflată 
într-o veche fabrică părăsită. John Cord 



Arta impresionismului coboară în jocurile americane Comunication established! 


LEVEL - februarie 2001 












va fi ajutat în încercarea sa de mai multe 
persoane care au intersul ca el să reu¬ 
şească: şeful luptătorilor din rezistenţa 
rusă, un agent bine dotat (de sex feminin) 
al serviciilor speciale chinezeşti, savanţi 
care sunt obligaţi să lucreze pentru pla¬ 
nurile diabolice ale lui Nagarov. Dar în 
nici unul dintre ei nu poţi să ai completă 
încredere, John realizând că numai cineva 
apropiat l-a putut trăda. Jocul ne oferă 
identitatea trădătorului exact la momentul 
potrivit pentru a exploata foarte bine ten¬ 
siunea acumulată. Ultimele misiuni, după 
ce reuşeşte să scape din mâinile Cerbe¬ 
rului, sunt o cumplită confruntare pentru 
a salva lumea de la dezastrul unui război 
nuclear, pe care Nagarov îl visa zi şi 
noapte. 

Armele secrete! 

Pentru a ajunge până aici, trebuie să 
ştiţi că armele nu ajută întotdeauna. Să 
împuşti tot ce mişună prin jur nu este 
deloc o soluţie, ba chiar dimpotrivă, alar¬ 
ma se declanşează la un zgomot mai pu¬ 
ternic, determinându-i pe paznici să de¬ 
vină mult mai vigilenţi şi mai puţin îngă¬ 
duitori. Ca orice spion, John are o serie 
întreagă de abilităţi. în primul rând are o 


condiţie fizică de invidiat. Poate să alerge 
(deşi e o modalitate prea zgomotoasă de 
deplasare, orice paznic care este în calea 
ta te împuşcă tară să mai stea pe gânduri), 
să meargă normal, lateral sau să se 
târască. Posedă solide cunoştinţe de arte 
marţiale (e de ajuns o lovitură din apro¬ 
piere pentru ca un paznic să „adoarmă” 
bine de tot). Are un buzunar larg în care 
se adună destule lucruri necesare, atât 
de la cadavrele pe care le cercetează, cât 



Vulcanul cu plasmă 

şi de pe drum (toate obiectele care scli¬ 
pesc sau ies în evidenţă vor fi necesare 
la un moment dat). Interacţionează foarte 
bine cu celelalte caractere ale jocului, 
purtând discuţii despre ceea ce-1 
interesează (trebuie să le urmăriţi atenţi 
pentru că altfel nu veţi şti ce 
aveţi de făcut, iar dacă vreţi 
să-i mai întrebaţi o dată, s-ar 
putea să nu mai înţeleagă). 
Are o modalitate foarte bu¬ 
nă de a îndupleca persoanele 
încăpăţânate să-i răspundă 
(le ameninţă cu pistolul). Po¬ 
sedă tehnologie înaltă - 
REMORA, care îi oferă infor- 
maţii vitale privind zona 
unde se află, îl conectează la 
sateliţi, la computerele duş¬ 
manilor spărgând baza de 


date a acestora, îl ajută să menţină legă¬ 
tura cu partenerii lui primind şi transmi¬ 
ţând mesaje. Intr-un cuvânt, un adevărat 
arsenal de spion. Doar două lucruri ar 
mai lipsi: un BMW Z3 şi o blondă în 
dreapta (asta dacă volanul ar fi pe stân¬ 
ga!). în mod sigur în asemenea condiţii 
n-am mai fi tremurat cu gândul la miliarde 
de vieţi care depind de noi. 

Originalitatea jocului constă în sto- 
ryline-ul prezentat prin scurte filmuleţe 
care ne introduc în trecut. Filmuleţele sunt 
foarte bine realizate, au o imagine şi un 
sunet perfect coordonate cu stările prin 
care trece personajul. Discuţiile se poartă 
într-o engleză clară care ne permite să dis¬ 
tingem până şi diferenţele de pronunţie 
dintre un englez adevărat şi un rus ame¬ 
ricanizat. Toate acestea dau o puternică 
notă de realism jocului, anulând latura 
fictivă a scenariului. Un pic mai greu va fi 
cu mişcarea camerei. Ea va rămâne fixată 
într-un colţ al decorului, până când acesta 
se schimbă şi ne va lăsa un pic în ceaţă 
referitor la direcţiile pe care trebuie să 
apăsăm ca să mergem înainte, la stânga 
sau la dreapta. Pentru a interacţiona cu 
celelalte personaje ale jocului avem la 
dispoziţie un mic meniu cu subiectele 
despre care am putea discuta, iar con¬ 
trolul apăsat în dreptul vreunui obiect ne 
va face părtaşi la gândurile lui John Cord 
despre natura chestiunii în cauza. 

Cam asta ar fi tot. N-am să vă spun 
nimic despre dezlegările unora dintre în¬ 
cercările la care veţi fi supuşi, pentru că 
nici mie nu-mi place ca cineva să-mi strice 
tot cheful şi să-mi povestească de la în¬ 
ceput sfârşitul unui joc. Şi apoi, care ar 
mai ti bucuria gamerului, dacă tot ce ar 
avea de făcut ar fi să asculte de sfaturile 
altora şi să nu mai facă nimic cu de la 
sine putere. 

Sebah 



Un om în viziunea androidă. 

Frate cu Delta Force, văr de-al lui Commandos 


D upă DF3 , febra împuşcăturilor 
cu iz de realitate nu prea pare a 
se fi domolit. Dimpotrivă, alţi 
producători/distribuitori au abordat şi ei 
tema soldatului amcrican/NATO care, de 
unul singur (deşi în unele misiuni se zice 
că ar avea ceva suport din partea băieţilor 
ălora, Alpha şi Charlie), face praf şi pul¬ 
bere din planuri de dominaţie mondială, 
din carteluri de droguri şi din dictatori. 
Eidos, împreună cu Innerloop Studios, 
au anunţat cu ceva timp în urmă (fapt 
atestat şi la News) că vor lansa un joc de 
luptă solo vs. mulţi, că va fi extrem de bine 
făcut, că grafica va fi nemaipomenită etc. 
Acum, că l-am văzut, pot spune că s-au 
spus unele adevăruri, dar s-a turnat şi 
zeamă de gogoşi. Cu litrul! 

Mă duc înăuntru! 

Şi uite aşa începe o nouă încercare 
de a salva lumea din ghearele nuclear- 




atomice ale unui nebun de colonel rus 
(Jach Priboi), care arc la dispoziţie tot ce 
îşi poate dori un psihopat preocupat de 
aplatizarea mapamondului. Personagiul 
principal, prin ai cărui globi oculari se 
percepe acţiunea, porneşte împotriva lui 
Priboi şi luptă plin de vitejie, dar curând 
realizează că nu merge să intri în baze 
militare inamice cu armele înflăcărate şi 
că este mult mai bine să te strecori, să 
sniper-ezi şi să „cuţit-ezi” inamicul tot 
astfel cum măcelarul doboară în liniştea 
abatorului de la Codlea un candid gui- 
ţător. 

Misiunile sunt după tipic: intri, rezolvi 
problema, ieşi. Desigur, a reduce jocul la 
atât ar fi o nedreptate, aşa că pregătiţi-vă 
să pătrundeţi pe tărâmul detaliilor. 

Primo: inamicii „e mulţi da’ proşti” şi 
sunt posesori de simţuri remarcabile prin 
absenţă. Poate reuşeşte cineva să-mi ex¬ 
plice şi mie cum se face că o explozie 
serioasă nu este auzită de nici un soldat 



El pleacă, eu rămân să fac plajă. 


inamic, chiar dacă stă chiar sub ea, dar 
un foc de pistol poate aduce pe capul 
jucătorului o bază întreagă. Tot aşa, poate 
ştie cineva motivul pentru care o baracă 
cu un conţinut sărac în adversari (înjur 
de trei) poate genera la un moment dat 
un număr infinit de bărbaţi în kaki, bine 
înarmaţi. Şi dacă problemele s-ar opri 
doar aici... Pomeneam mai devreme de 
simţurile inexistente ale inamicilor. Să vă 
dau un exemplu: doi duri (să zicem luri şi 
Boris), identici ca două borcane de smân¬ 
tână, stau de vorbă într-o cameră cu ve¬ 
dere la munte. Amândoi au părul blond, 
(sus)tin carabine arătoase şi poartă oche¬ 
lari de soare (deşi atmosfera pare mai 
mult ploioasă, dar, deh, ce-ar fi mafia şi 
terorismul fără mănuşi, ochelari şi par- 
desie), în timp ce discută aprins ceva in- 
audibil. Problema e că între timp nu stau 
să citească LEVEL, ci sunt permanent 
atenţi la cele înconjurătoare, gata oricând 
să apese un fatal buton de alarmă. Obiec- 



Hai, tataie, că ai băut destul astăzi! 

tivul este simplu: asasinarea celor doi, 
fără ca unul să vadă sfârşitul dramatic al 
celuilalt, şi evitarea alarmei. Totul pare 
firesc până când îl împuşti pe unul în 
cap, prin geamul biroului, cât timp celălalt 
stă cu spatele. Respectivul împuşcat dă 
un ţipăt, care acompaniază armonios gă¬ 
lăgioasa spargere a geamului. Staţi liniş¬ 
tiţi, nu e cazul să transpiraţi! Arma fatală 
a avut amortizor şi celălalt inamic, deşi 
aflat la trei metri distanţă de victimă, nu 
a auzit ABSOLUT NIMIC! însă partea 
cu adevărat ciudată abia începe: în 7G7, 
cadavrele dispar foarte repede (nimeni 
nu ştie unde) şi, în plus, inamicii nu par 
afectaţi de soarta crudă a camarazilor de 
arme, căzuţi la doar câteva zeci de metri 
depărtare de ei, ci continuă să patruleze 
liniştiţi. Tot aşa se întâmplă şi în cazul 
celor doi eroi est-europeni amintiţi mai 
sus: după ce primul moare, 
al doilea nu aude nici stri- 
găte, nimic, şi, culmea, con¬ 
tinuă să vorbească singur. 

O greşeală de programare, 
desigur, dar ce greşeală! Cu 
toate acestea, nu pot spune 
că Al-ul este complet idiot 
(deşi trebuie să forez adânc 
în puţul memoriei pentru 
a-mi aminti ceva care să sus¬ 
ţină afirmaţia asta). Se întâm- 
plă uneori să te vadă un ina- Rusia, deci 
mic şi, fugind după tine, să 
îi adune pe traseu pe toţi camarazii 
întâlniţi. Şi tot AI-ul ştie că dacă îi şuieră 
un glonte pe la ureche, trebuie să se 
arunce pe jos, pentru a evita şuierătura 
succedentă. Şi bine ar fi dacă acest 
comportament s-ar menţine, dar după 
cinci secunde soldatul vizat îşi reia liniştit 
patrula, de parcă adineaori nu s-ar fi aflat 
la un pas de moarte (deşi ar avea destule 
locuri unde ar putea să se ascundă şi să 
te caute!). 

Secundo: totuşi, misiunile sunt struc¬ 
turate destul de bine. Project IGI mi-a 
adus aminte de vremurile Commandos , 
când stăteam câte o jumătate de oră doar 
pentru stabilirea traseului de urmat şi a 
victimelor de trimis cu mesaje la forul su¬ 
perior. Eidos ne oferă de toate: tiptilări 
pe urma unor dovezi incriminatorii, sal¬ 
vări din închisoare a unor persoane care, 
de fapt, se află cu totul altundeva, dis¬ 
trugerea unor amplasamente de baterii 
antiaeriene, introducerea în sperieţi a lui 
Priboi, pentru ca acesta să fugă cu limu¬ 
zina şi să cadă în... custodia soldaţilor 
americani precum porumbiţa în plasa 
crudului vânător de... urşi etc. Asemenea 
scenarii, din care am mai văzut/auzit cu 


zecile, rămân proaspete. Nu mă întrebaţi 
cum se face că lumea încă nu s-a plictisit 
de clişeul IGI , ba dimpotrivă, că are tot 
mai mult succes. Ideea de bază este că 
Project IGI e o briză proaspătă care aduce 
arome clasice. 

Imersiune Grafica 
Inexacta 

Mă simt atras din nou în vârtejul ex¬ 
primărilor criticabile, aşa că mă autocla- 
rific şi vă spun că grafica din Project IGI 
nu se ridică la nivelul standardelor impu¬ 
se în ultima vreme de engine-uri care mai 
de care mai sofisticate. Copacii, compa¬ 
raţi cu cei din DF: Land Warrior , de pildă, 
arată absolut penibil (două sprite-uri aşe¬ 
zate perpendicular unul pe cealălalt şi 
solide ca betonul). Dacă se apelează har- 



Su-27 

ta „satelitică” (cu tasta C, copiat după 
DF) şi se dă zoom pe unul din copaci, nu 
se vede nimic altceva decât o cruce. To¬ 
tuşi, terenul este foarte bine realizat şi 
un GeForce (preferabil 2) ajută mult la 
îmbunătăţirea calităţii pietrelor şi munţilor. 
Şi dacă tot veni vorba de munţi, trebuie 
spus că, în Project IGI , te plimbi pe tot 
ce vezi. îţi place o creastă semeaţă? Nici 
o problemă! Oricând se poate părăsi pu¬ 
ţin misiunea pentru o mică excursie până 
pe vârf. Ciudat este că personajul nu pare 
a avea probleme cu alunecatul, ci urcă 
constant chiar şi la unghiuri în realitate 
imposibil de abordat fără echipament de 
specialitate/intervenţie medicală. Plaiuri¬ 
le montane din Project IGI sunt foarte 
frumos şi colorat realizate şi pot spune 
cu falangele pe miocard că seamănă leit 
cu imaginea crestei dinţate a falnicilor 
munţi Făgăraş: albaştri, misterioşi şi înalţi. 

Dacă unele efecte grafice sunt mai 
prejos decât cele din DF3, Project IGI 
stă însă foarte bine în ceea ce priveşte 
reprezentarea armelor, faţă de care cele 
din Land Warrior par a fi modele 2D lip¬ 
site de gust. în plus, armele nu sunt doar 
arătoase, dar se remarcă şi prin număr: 



Cum doriţi să vă tund? Drept? Pierdut? 


tradiţionalul cuţit Rambo, pistoalele Colt 
şi Desert Eagle, automata AK-47, cara¬ 
bina Jackhammer, puşca cu lunetă Dra- 
gunov, grenadele şi minele sunt doar câ¬ 
teva din jucăriile întâlnite în Project IGI. 

Un ultim exemplu în legătură cu gra¬ 
fica şi efectele: într-o şură gigantică, câţi¬ 
va soldaţi se joacă de-a poligonul de tra¬ 
gere şi ciuruiesc trei ţinte cu mitralierele. 
Dacă vă veţi plimba prin spatele ware- 
house-ului unde are loc exerciţiul de tra¬ 
gere, veţi vedea cum gloanţele care nu 
lovesc ţintele ies prin perete şi se izbesc 
în zidul exterior. în caz de neatenţie, puteţi 
chiar gusta un pic de plumb zburător, 
dar nu vă recomand. 

Marea problemă a Proiectului „Mă 
Duc înăuntru” este lipsa multiplaycr- 
ului. E ca şi cum producătorii nu ar fi 
normali: e posibil să lansezi un joc care 
se doreşte capabil să lupte împotriva con¬ 
curenţei acerbe a Delta Force- ului fâră 
să implementezi modul multiplayer? Lu¬ 
crul acesta trage foarte greu în talerul cu 



Misiunea a doua. Trei baterii antiae¬ 
riene îşi aşteaptă porţia de explozibil. 


erori copilăreşti din balanţa 7G7-ului şi, 
drept să vă spun, îmi pare rău. 

Acesta ar fi Project IGI (mă rog, ceea 
ce a putut intra pe două pagini...) în ciuda 
lipsurilor evidente, îl recomand chiar şi 
celor nu prea pasionaţi de FPS-uri, măcar 
de dragul experienţei. Oricine vrea să mai 
stoarcă puţină adrenalină în vene poate 
liniştit să apeleze la produsul descris în 
prezentul articol. Tensiune şi enervare 
garantate! 

Mike 

U neori mă întreb ce s-ar fi întâm¬ 
plat cu industria jocurilor pentru 
PC dacă nu ar fi avut loc WWH-ul. 
Este o temă atât de prolifică, încât nici 
nu se concepe ca un an să treacă fără cel 
puţin cinci jocuri despre al doilea război 
mondial. Domeniul simulatoarelor avia¬ 
tice a profitat cel mai mult de conflagraţie 
şi aşa au apărut zecile de flight-sim-uri 
în care P-51, P-47, P-38, Bf 109 şi restul 
parcului aviatic au fost actori principali: 
World War 11 Fighters, Fighter Squad- 
ron. European Air War, Combat Flight 
Simulator, Wings ofDes ti hy. 

Microprose s-a afumat pe piaţă prin 


jocuri de calitate. UFO , seria GP, Mech- 
warrior 3 sunt doar câteva din cele mai 
importante. Imaginea impecabilă de până 
acum trebuie însă menţinută, şi ce altă 
metodă este mai bună decât lansarea 
unui nou joc de calitate cu ştampila 
Microprose pe cutie. 

B-17 Flying Fortress - The Mighty 
Eight este ultimul răcnet în materie de 
simulatoare de zbor. Deşi Combat Flight 
Simulator 2 se plimbă deja în libertate pe 
plaiuri americane, B-l 7 are toate şansele 
să devină cel mai bun flight-sim al anului. 
Spun asta pentru că jocul în discuţie re- 
defineşte termenul de „simulator”. După 


ce am jucat Flying Fortress , am ajuns la 
concluzia că, practic, toate flight-sim-uri le 
pe care le-am jucat până acum sunt, de 
fapt, devieri de la arcade. Nu mi s-a 
întâmplat niciodată să stau o jumătate 
de zi doar pentru a pricepe cum se por¬ 
nesc motoarele avionului. Cu manualul 
şi cu planşa de 40/30 de cm pe care sunt 
tipărite tastele, sub o gigantică şi de¬ 
taliată imagine a bordului unui B-17 (de 
fapt, un screenshot din joc), o zi înche¬ 
iată m-am luptat cu manetele, butoanele, 
comutatoarele, flapsurile, harta şi siste¬ 
mul de navigaţie, până le-am dat de ca¬ 
păt. Concluzia: nu e deloc uşor să fii pi- 



Gigi, tu câte gloanţe mai ai, că eu deja trag în avioanele 
astea cu Carpaţi-ul din dotare? 



întrebare de clasa a treia primară: Unde-or fi izvoarele 
Mureşului? 


5i 


LEVEL -februarie 2001 



















lot, mai ales când te „dai” cu avionul pe 
un covor de proiectile anti-aeriene, care 
explodează peste tot împrejurul şi în inte¬ 
riorul bombardierului. Totuşi, elementul- 
surpriză din B-17 Flying Fortress nu 
este nici fizica modelelor aviatice, extrem 
de fidel reprodusă, nici calitatea graficii, 
nici sunetul şi nici detaliul istoric, ci fap¬ 
tul că, în realitate, B-17 nu este un flight- 
sim tradiţional. Jucătorul are mult mai 
multă treabă decât simpla pornire a 
motorului, zborul misiunii şi întoarcerea 
acasă. Bombardierul american, cel mai 
mare din întreg războiul, purta între aripi 
10 bărbaţi viteji, fiecare cu un rol bine 
stabilit. In B-17 avem ocazia/datoria să îl 
„interpretăm” pe fiecare. Cei zece mag¬ 
nifici sunt: bombardierul, pilotul, co-pi- 
lotul, operatorul radio, navigatorul şi 
cinci mitraliori. Fiecare are propria per¬ 
sonalitate, poate fi rănit sau poate panica. 
Şi, fiind un joc despre americani, spiritul 
de echipă este esenţial. 

Un rezervor prea plin 

Primul lucru care te izbeşte, frontal, 
este căsuţa cu cerinţele tehnice ale jo¬ 
cului, care, de fapt, e mai mult o „vilă” 
care ocupă toată partea inferioară a cutiei 
şi care conţine o compunere al cărei 
rezumat prescurtat ar fi: „Iubite -A- 
cumpărător, îţi mulţumim că ai 
achiziţionat produsul nostru, dar asta nu 
îţi dă dreptul să îţi închipui că îl vei putea 
juca. B-17 este un joc supradotat, care 
are nevoie de spaţiu hardware pentru a 
se manifesta, aşa că fără un Pentium III 
cu 256 MB RAM nici să nu-ţi închipui 
că vei avea cât de cât o senzaţie de 
zbor.” Citind eu 
o atât de îngro¬ 
zitoare sentinţă, 
am instalat jocul, 
cu inima strânsă. 

După un sfert de 
oră în care am fost 
obligat (spre bine¬ 
le meu...) să citesc 
confesiunile unui 
fost membru de echipaj de pe un B-17, 
timp în care jocul s-a împrăştiat pe 700 
MB de HDD, am văzut intro în faţa 
ochilor, şi încă unul făcut cu engine-ul 
jocului. Imediat după aceea am fost 
cuprins de febra training-ului, pentru ca 
peste încă cinci minute să caut cu 
disperare în manual cum se joacă train- 
ing-ul, pentru că nu fusesem în stare nici 
măcar să mişc avionul de pe loc şi nu există 
nici un fel de voce părintească (aşa cum 
există în aproape orice training de simu¬ 


lator), voce care să-mi şoptească domol, 
pe ton militar: „Puiule, apasă cele patru 
manete din centru, întoarce butoanele 
de pe panoul din stânga, apasă switch- 
urile de lângă manşă, coboară flapsurile 
de la maneta din dreapta-jos, ţine apăsat 
întrerupătorul de deasupra intercooler- 
ului timp de zece secunde, după care 
apasă-1 pe cel de lângă el timp de şase 
secunde. Bravo! Tocmai ai pornit 
motorul 1 (din patru).” Şi uite aşa, încetul 
cu încetul, am reuşit să ridic avionul în 
aer. Problemele nu au încetat însă aici. 
Deşi grafica este destul de bine realizată 
(fără prea mult 3D, dar cu modele de 
avioane extrem de fidel reproduse), în B- 
17 nu prea e timp să admiri peisajul. 
Există două campanii, una cu un singur 
bombardier, alta cu o escadrilă de avioa¬ 
ne B-17. Misiunile sunt tipice: bombar¬ 
dare, aplatizare şi distrugere a unor 
obiective. După cum spuneam, proble¬ 
mele nu au încetat o dată cu pornirea 
avionului, pentru că m-am trezit că nu 
reuşesc să ajung la obiectivul misiunii, 
încă două ore au fost necesare pentru a 
descoperi secretele navigaţiei şi ale 
comunicaţiilor radio. Fără aceste două 
elemente cheie, B-17 q de nejucat. Toată 
această tevatură nu ţine doar de 
complexitatea jocului, ci şi de modul 
prost în care a fost alcătuit manualul. 

100 de pagini 




conţin destul de multă informaţie, dar 
manualul de B-17 e foarte prost struc¬ 
turat, ceea ce face jocul mult mai greu 
decât e în realitate. 

La absolvire 

După ce, în sfârşit, am învăţat să 
zbor, jocul a început să-şi arate şi părţile 
bune. în primul rând, zborul în sine. B-17 
nu este un avion de agrement şi asta se 
vede din perspectiva chinuită a pilotului, 


Franz observă că Joe s-a apucat de 
fumat. 


care se „bucură” de un gemuleţ din care 
nici pista nu o vede. Totuşi, zborul în B- 
17 este plăcut (preferabilă o vedere din 
afara avionului), mai ales că solul arată 
foarte bine de la altitudini mai mari de 
1500 de metri (mai jos se vede prea tare 
platitudinea). 

Se prea poate ca, la un moment dat, 
să vă plictisiţi de bombardier. Nici o pro¬ 
blemă! în B-17 Flying Fortress se poate 
zbura şi cu Bf 109, FW 190, Me 262, P- 
38 Lightning, P-51 Mustang şi P-47 
Thunderbolt. Dacă, de exemplu, 
escadrila de B-17 care zboară liniştită 
spre Brest pentru a bombarda portul 
este atacată de o escadrilă de Bf 
I 109, jucătorul are dreptul de a se 
plictisi de americani şi 
poate oricând să 
„trădeze” şi să trea¬ 
că în şosetele ori¬ 
cărui pilot ger¬ 
man din 


zonă (vă spun sigur că sunt 

germani pentru că mesajele radio trec din 

engleză în altă Sprache). 

Per total, B-17 se vrea un joc revolu¬ 
ţionar, dar avântul i se cam împleticeşte 
în cerinţele de sistem. Peste o jumătate 
de an, când cerinţele acestui joc vor ajun¬ 
ge standard, B-l 7 va fi un venerabil buni- 
cuţ, cam doct şi complex, dar tot bunicuţ. 
Atât. 

Mike 

Resident Evil 3 


D in negura vremii apar doi moş¬ 
negi ţinându-se de mână. Erau 
numai ci şi întreg pământul era 
al lor... Cel puţin aşa credeau ei, căci în 
spatele lor apar o gaşcă de vreo... să tot 
11 fost cam 15-16 zombie? 

Compendiu: zombie = fiinţă necu¬ 
vântătoare dar care grohăie, nu mestecă 
dar înghite, nu e în viaţă dar trăieşte 
(D-zeu ştie cum), nu-1 cunoşti dar el ar 
vrea. Fiinţă certată cu legea ce trăieşte 
pe spinarea concetăţenilor mai paşnici 
ce îşi câştigă pâinea în mod onest frec¬ 
ventând zi de zi fabrici şi uzine, buticuri 
şi tarabe, trolee şi tramvaie. 

După cum spuneam, cei doi buni pri¬ 
eteni se îndreptau agale spre casa lor 
când din pământ şi iarbă verde tam-nesam 
zombilicii sar şi le cam dăomoruf 

Ţie, o bună fatucă din popor, îţi cam 
sare muştaru’, te saturi de nelegiuirile ce 
le făceau aceşti paraziţi inumani şi începi 
să îi eradichezi. 



Emanciparea femeilor, pe bune! 



Te-a înşelat soţul? 


Zombie, versiunea 3.0 

Povestea din RE3 este o continuare 
a lui RE2 (vă aduceţi aminte de Claire şi 
Leon care au pus capăt fabricii de non- 
sferaţi?, dacă nu, vă reamintesc eu!), te 
trezeşti în pielea unui nou personaj care 
îşi dă seama că viaţa în oraşul distins nu 
îşi are nici un rost. Umbrella, firma ce a 
produs toate aceste rebuturi ale socie¬ 
tăţii,, este totalmente rasă de pe faţa pă¬ 
mântului, lucru de mirare, căci, de fapt, 
locaţiile cele mai de efect în RE2 erau în 
interiorul ei. Nu mai vezi aparate care mai 
de care mai sofisticate, gadgeturi pe care 
să le pui în funcţiune sunt mai puţine şi 
relativ mai simple. Tot jocul suferă din 
pricina lipsei de efect a quest-urilor puse 
la dispoziţie, din cauza lacunelor în difi¬ 
cultate şi limitării spaţiului pe care trebuie 
să-l parcurgi pentru a le rezolva. 

Toate lucrurile pe care te aşteptai să 
le găseşti îmbunătăţite lipsesc cu desă¬ 
vârşire. Aceleaşi peisaje 2D, sunete şi per¬ 
sonaje pătrăţoase cu care ne-am obişnuit 
din RE2. Şi, în plus, bug-uri peste bug- 
uri la capitolul grafică. Te pocnesc din 
primele secunde ale jocului dungile ce 
apar pe tot ecranul şi îţi creează o ciudată 
senzaţie de puzzle. Ei bine, aceste dun- 
guliţe sunt omniprezente doar în modul 
full-screen, căci în mod window ele nu 
apar. Şi normal că nu te încântă acest 
lucru, căci ce farmec are când tu îndrepţi 
arma spre Recycle-Bin? 



Te-a lăsat prietenul? 


Se pare că nu s-a lucrat deloc la ca¬ 
pitolul grafică, deoarece în timpul nume¬ 
roaselor filmuleţe ce îţi captivează atenţia 
(?!) observi cum i se dislocă un umăr per¬ 
sonajului tău, sau cotul, cu care de altfel 
face nişte mişcări extrem de expresive 
(yeah right!), pluteşte cam cu 5 cm de 
locul unde ar trebui să fie legat de restul 
structurii braţului. 

Sunt o grămadă de carenţe la capi¬ 
tolul grafică, dar poate că eu aşteptam 
mult mai mult de la un RE3 faţă de vechiul 
şi demult expiratul RE2\ Imaginaţi-vă cum 
ar fi arătat un personaj 3D într-o locaţie 
3D, sau cum ar fi fost ca în loc de două 
braţe total inexpresive ce se mişcă bez¬ 
metic pentru a crea o ciudată şi extrem 
de „disconfortantă” senzaţie de thrill să 
fie o mână acoperită de o mânecă ce lasă 
umbre după lumină sau flutură în funcţie 
direcţia de mişcare a braţului. Sau, altă 
chestie deranjantă: personajul tău are un 
damage de de-abia poate să-l ducă, îşi 
târăşte un picior după el, mâna îi atârnă 
la gât ca un cartof şi ajunge la o scară... 
toate bune şi frumoase până se apucă 
să o urce; să vezi atunci cu ce voioşie şi 
poftă de viaţă urcă de parcă nu s-ar duce 
să-şi dea duhul la marginea primului 
perete ce e în stare să o susţină, ci urcă 
spre Poarta Raiului unde îl aşteaptă Sf. 
Duh cu pâine şi ceapă gata să-i cedeze 
locul său de privilegiat şef. 

Vrem schimbare!!! 

Chestiuni noi? Are şi d-alea. De 
exemplu apare o chestie deşteaptă care 
se cheamă Reloading Kit şi în prezenţă 
de Gun Powder A, B sau C face să mai 
apară nişte muniţie. Adică, dacă ai rămas 
fără gloanţe pentru H. Gun, bagi nişte 
pudră de praf de puşcă marca A şi auto¬ 
mat beneficiezi de o nouă cutie de gloan¬ 
ţe. Care este chestia cu schcpsis... dacă 
faci chestiunea asta de mai multe ori, 
înveţi să faci şi altceva, adică alt tip de 
muniţie cu care faci mai multă „mizerie” 
în jurul tău. 

Lucru fain şi nu prea... dacă îţi faci 
tipuri noi de muniţie, în schimb nu îţi mai 
poţi upgrada armele, şi mai ţii minte ce 
bine te-ai simţit în RE2 când ai găsit nişte 
bucăţi de ceva care combinate cu shot 



Pune mâna pe armă şi trage!!! 

gun-ul dădea ceva de echivalentul unui 
tun de pe un T-34 personalizat special 
pentru tine? Ehe, dar unde sunt timpurile 
alea?! 

Aaa, era să uit! în meniul tău multi¬ 
funcţional şi complet acelaşi, apare un 
Magnum ce seamănă perfect cu un Colt 
38, iar la tine în mână se prezintă sub o 
formă ciudat de suspectă şi de asemă¬ 
nătoare cu a unui Desert Eagle. Extrem 
de paranormală şi de suspectă această 
metamorfoză a unui instrument de li¬ 
niştire a maselor. 

încă o chestie: sunt extrem de multe 
şi de stresante filmele din timpul jocului, 
care bine-nţeles că unele dintre ele au 
rost de a-ţi mai da nişte vagi indicii, dar a 
căror mare majoritate sunt făcute exact 
pentru a te debusola pe tine şi de a face 
jocul să piardă din cursivitate. Şi totuşi, 
nu ăsta e lucrul ăl nasol, ci faptul că nu 
poţi sări peste ele. 

De exemplu, chiar în primele două 
minute din joc am nimerit în mijlocul unui 
puhoi de fiinţe reprezentative pentru joc 
(aka zombii) ce doreau să facă un pic de 
conversaţie cu je, iar eu, băiat de comitet, 
mă pregăteam să îi primesc cu o salată 
asezonată de A. Gun (probabil Auto¬ 
matic Gun), când... stupoare... probabil că 
ţinând foarte mult la pielea lui, caracterul 
preia comanda şi o ia la goană. Normal că 
io m-am supărat şi pe el şi pe zombie şi 
m-am hotărât să nu salvez şi să o las pe 
gagică să moară cu prima ocazie cu un 
amărât de boschetar de gât. 

Salvările nu mai sunt aşa de impor¬ 
tante ca în RE2, aici ai un infinit dc ink 
ribon-uri pe care poţi să le foloseşti de 
fiecare dată când dai de o maşină de scris. 
Nu mai contează de câte ori salvezi pe 
parcursul jocului, ci doar timpul în care 
termini jocul (maxim 2 ore) pentru a be¬ 
neficia de unele avantaje. Avantaje cum ar 
fi muniţie infinită sau una-două arme noi. 

Dacă nu ai chef să te chinui să ter¬ 
mini rapid, şi vrei să stai să linişteşti orice 
băieţaş, dar totuşi vrei să ai muniţie in¬ 
finită poţi face altfel. Şi anume: există un 
mod auxiliar de a juca, se cheamă Mer- 


cenaries (n.a. a se citi cum se scrie). Aci¬ 
lea poţi să joci şi cu un tip şi efectiv să 
pleci la stârpit prostia din ţară. După o ast¬ 
fel de sesiune într-o grădiniţă cu program 
prelungit bagi de seamă că eşti în posesia 
unei fabuloase sume de bani cu care îţi 
poţi cumpăra o cantitate infinită de muniţie 
pentru o armă la alegere, armă pe care o vei 
folosi în timpul jocului normal. 

în timpul peregrinărilor spre des¬ 
coperirea eului tău interior, te vei împie¬ 
dica de un număr de personaje stupefiant 
de ilogice care te vor şoca prin lipsa lor 
de participare la desfăşurarea jocului şi 
prin efectiva lor incapabilitate de a reac¬ 
ţiona în mod real la acţiunile ce au loc în 
jurul lor. 

Un nou exemplu ce îl dau este un 
bărbat cu o proeminenţă în zona stoma¬ 
cală extrem de vizibilă ce îţi explică printre 
sughiţuri cum că pe fii-sa ar fi răpit-o 
vârcolacii, iar apoi fuge şi se ascunde 
într-un dulap fără a manifesta nici cea 
mai mică intenţie de a o salva. Ia să i se fi 
întâmplat asta lu’ ţaţa Floarea din deal, 
că pleca ea să se bată şi cu rechinu' alb 
nu numai cu o adunătură dc nespălaţi la 
care le-a tot spus să nu mai fumeze în 
scară că-i urechează de le merg fulgii. 

Taste?! Avem şi d-alea. Aceleaşi... 
cu mici modificări. Adică a mai apărut 
una: S-ul, cu care ţinteşti automat. Un 
lucru foarte util de care te foloseşti frec¬ 
vent mai ales când auzi un zgomot sus¬ 
pect printr-un loc în care camera nu îţi 
permite să priveşti, căci view-ul 3 rd per- 
son prin care faci cunoştinţă cu perso¬ 
najul şi cu mediul înconjurător este aşa 
de bine pus la punct încât sunt momente 
în care tot ce vezi este un perete cu un 
grafitti extrem de grăitor, sau îţi vezi per¬ 
sonajul prin prisma unui şoarec ce suferă 
de strabism şi bleg de piciorul stâng. 

Prin combinaţii de taste se mai pot 
face nişte mişcări ce te ajută mai ales în 
close combat, cum ar fi o întoarcere la 
180 de grade atât de rapidă încât nu poa¬ 
te fi observată cu ochiul liber şi pe mo¬ 
ment te crezi Jackie Chan, sau dacă eşti 
surprins de o haită de zombie la loc 



... şi se serveşte cald! 



O zi normală la serviciu. 


strâmt acum ai posibilitatea de a le da un 
brânci şi de a sări în lături la loc larg unde 
poţi să le explici mai bine cum stă treaba 
în Irak şi de ce nu mai ai apă caldă după 
12 noaptea. 

Pânâ data viitoare... 

Cam atât despre super-bestialul, ex¬ 
trem de specialul, magnific de reziden¬ 
ţialul Resident Evil 3. îl recomand celor 
care duc dorul fratelui mai mic dar mai 
spornic, celor care nu au jucat RE 2, celor 
care trăiesc o viaţă echilibrată (dar doresc 
o schimbare) trăită în armonie cu natura 
şi cu semenii lor, dar mai ales aş vrea să-i 
aduc mulţumiri speciale mamei mele care 
m-a sprijinit dc când am fost mic, veci¬ 
nului de sub mine că mă suportă şi nu în 
ultimul rând câinelui alb cu negru ce mă 
aşteaptă plin de grijă şi iubire noapte de 
noapte în faţa scării şi de cum mă vede 
sare la mine ca la o ciosvârtă apetisantă. 

Miahi 

Walkthrough 


■ 


Melee Island 



Ghidul piratului cutezător... Harta către 
comoara ascunsă 


D acă tot suntem la rubrica walk¬ 
through, am să vă prezint în con¬ 
tinuare soluţia unuia dintre cele 
mai aşteptate jocuri adventure ale aces¬ 
tui an. Sfatul meu este însă să încercaţi 
să-l terminaţi tară să vă aruncaţi ochii 
peste aceste pagini, va fi mult mai dis¬ 
tractiv. Oricum, înainte de a începe, mai 
vreau să vă dau două sfaturi mici, discu¬ 
taţi cu toate personajele până nu mai au 
nimic de spus, examinaţi totul şi culegeţi 
absolut orice se poate lua. Dacă nici aşa 
nu veţi reuşi să daţi de capătul jocului, 
atunci citiţi mai departe... 


Intro 

Povestea începe cu tine legat de ca¬ 
targul vasului, în timp ce Elaine se chi- 
nuie să ţină piept unei armate de piraţi, 
întoarce-te până ajungi cu faţa în drep¬ 
tului suportului cu cărbuni încinşi. Lo- 
veşte-1 cu piciorul şi apoi culege unul 
din cărbunii aprinşi... întoarce-te rapid 
către tunul încărcat şi aruncă bucata de 
cărbune în fitil.. Urmăreşte secvenţa ci¬ 
nematică în urma căreia vasul piraţilor 
este scufundat, iar tu şi logodnica debar¬ 
caţi tară probleme pe Melee Island. 


Imediat ce ai debarcat afli de proble¬ 
mele apărute şi fugi repede acasă. La timp 
pentru a vedea un pirat cum încearcă să 
ţi-o distrugă cu catapulta. Vorbeşte cu el 
şi afli că pentru a se opri arc nevoie de 
ordin scris. Mergi în oraş şi intră în 
SCUMM Bar. Vorbeşte cu barmanul 
pentru a afla că ai nevoie de un coş pen¬ 
tru covrigei. Du-te în colţ la beţiv şi exa¬ 
minează balonul. Vorbeşte apoi cu cei doi 
jucători de darts şi provoacă-i... Când îţi 
cer ce ţintă să lovească îndrumă-i spre 
balonul de lângă beţiv. Acum poţi să iei 
coşul cu covrigei de pe masa beţivului. 
Mergi către celălalt pirat ce stă la masă. 
In treabă-1 dacă vrea să intre în echipajul 
tău şi apoi provocă-1 la un Insult Wres- 
tling. în tabelul alăturat sunt răspunsurile 
pe care trebuie să le dai. (v. Tabelul 1) 

Odată învins, acesta se va alătura 
echipajului tău. E momentul să faci rost 
şi de o corabie, aşa că fuga în port. în 
port afli că nu ai autoritatea să închiriezi 
un vas, aşa că nu-ţi rămâne de făcut 
decât să culegi banda de cauciuc de 
lângă automatul de grog şi să te întorci 
la casa ta. Foloseşte cauciucul pe 
cactusul din faţa vilei şi apoi vorbeşte 
din nou cu piratul. Oferă-i nişte covrigei 
pentru a-1 îndepărta de catapultă şi 
joacă-te un pic la instrumentele de ghi¬ 
dare ale acesteia. Priveşte cum se dis¬ 
truge o catapultă. După ce faci cunoş¬ 
tinţă cu Charles L. Charles, fugi din nou 
în oraş şi vorbeşte cu cele două perso¬ 
naje care stau în faţa primăriei. Vorbeşte 
cu ei până afli că sunt doi foşti compo¬ 
nenţi ai echipajului tău şi că nu sunt 
încântaţi de ideea de a ţi se alătura din 
nou. Promisiunea unor slujbe guvema- 
toriale călduţe le va înmuia însă îndârji¬ 
rea. întoarce-te acasă unde o vei găsi pe 
Elaine. Pe dulăpiorul cu chinezării al lui 
Elaine vei găsi un contract de slujbe gu- 
vernatoriale. Dă-i-1 lui Elaine pentru a-1 
semna. întreab-o de vapor şi ea îţi va da 




Melee Island... 


Lucre Island... 

Insulta Răspunsul 


Your knuckles 1 will grind into a 
splintery paste. 

1 thought the bean dip had a strânge 
taste. 

I've got muscles in places you've 
never even heard of. 

It's too bad none of them are in your 
arms. 

Hey, look over there! 

Yeah, yeah, 1 know. 

My 98-year-old grandmother has 
bigger arms than you. 

Yeah, but we both got better bladder 
control than you. 

I m going to put your arm in a sling. 

Why, are you studying to be a 
nurse? 

Do 1 see quivers of agony dance 
on your lips? 

It's laughter that's caused by your 
feathery grip. 

My stupefying strength will shatter 
your ulna into a million pieces! 

I'm surprised you can count that 
high! 

Give up now, or 1 will crush you 
like a grape. 

1 would like it if you would stop your 
WINE-ing. 

Your arms are no bigger than fleas 1 
have met. 

So that's why you're scratching. 

I'd go set a vet. 

People consider my fists lethal 
weapons. 

Sadly, your breath should be 
equally reckoned. 

Only once have 1 met such a 
coward! 

He must have taught you everything 
you know. 

You're the ugliest creature I've seen 
in my life! 

I'm shocked that you never have 
gazed at your wife. 

Today, by myself, twelve people 

I've beaten. 

From the size of your gut, I'd 
guess they were eaten. 

I've out-wrestled octopi with these 
arms! 

I'm sure that spineless creatures 
everywhere are humbled by your 
might. 

My forearms have been mistaken 
for tree trunks. 

An over-the-counter defoliant 
could help with that problem. 


un Gubematorial Symbol. întoarce-te la 
cei doi şi dă-le contractul semnat. Acum 
ai un echipaj complet. Mergi în port 
arată-i Gubematorial Symbol-ul ma¬ 
troanei de acolo şi ai primit o corabie cu 
care să pleci spre Lucre Island. 

Lucre Island 

Odată ajuns pe insulă, urcă scările 
şi culege raţa. Apoi mergi spre Biroul 
Avocaţilor. în drum vei întâlni un fost 
pirat care s-a dedicat comerţului cu par¬ 
fum. Ia de pe stand o sticluţă de Cologne 
şi de lângă un recipient gol. Acum intră 
în clădirea avocaţilor. Aceştia îţi vor da 
o scrisoare de la Grandpa Marley. Citeş¬ 
te-o şi vei afla de existenţa unei moşteniri 
ferecată bine în seifurile Băncii de pe 
Lucre Island, moştenire legată de un arte¬ 
fact misterios denumit The Ultimate In¬ 
sult. Mergi la bancă, ascultă conversaţia 
dintre Britany şi afaceristul australian, 
apoi vorbeşte şi tu cu Britany. Arată-i 
Guberatorial Symbol-ul şi te vor introdu¬ 
ce în seif pentru a-ţi înmâna moştenirea, 
în timp ce examinezi conţinutul lăzii, un 
bandit atacă banca, îţi fură moştenirea şi 
pleacă, singurul indiciu pe care ţi-1 lasă 
este faptul că nu are nas. Uşa seifului 
fiind acum blocată, va trebui să ieşi cum¬ 
va din seif. Adună toate obiectele din 
încăpere: sabia, cei trei bureţi, batista, 
sticla de grog şi cutia muzicală (unele 
dintre aceste obiecte le vei găsi în safe- 
box). Foloseşte sabia pe balamaua de jos 
a uşii. în crăpătura formată îndeasă mâ¬ 
nerul săbiei, apoi pe rând buretele mic 
(udă-1 cu grog), buretele mijlociu (udă-1 



O corabie roz pentru un pirat romantic. 


cu grog) şi buretele mare (udă-1 cu grog). 
Uşa sare din ţâţâni iar tu poţi ieşi numai 
bine pentru a fi arestat şi acuzat de spar¬ 
gerea efectuată la bancă. Ţi se va pune 
la gleznă un dispozitiv care să te împie¬ 
dice să părăseşti Lucre Island şi ţi se dă 
voie să pleci pentru a-ţi putea dovedi 
nevinovăţia. Culege conserva cu untură 
de pui şi vorbeşte cu Otis. Mergi la ban¬ 
că şi îndreaptă-te spre gura de canal. Fo¬ 
loseşte mânerul săbiei pe gura de canal. 
Uită-te pe capacul de canal şi reţine nu¬ 
mele scrise acolo. Acum mergi la Palace 
of Prostheses, vorbeşte cu Deadeye 
Dave până îţi apare opţiunea de „free 


gift”. îţi va spune o poveste la care va 
trebui să răspunzi cu numele înscrise pe 
capacul de canal. îţi va da o membrană 
ce se vrea a fi piele artificială. Dă-i batista 
culeasă din bancă pentru a o mirosi. Fo¬ 
loseşte cutiuţa muzicală cu Dave. Cât 
timp aceasta cântă, fugi repede la coşul 



Kazaciok în variantă caraibiană. 


de lângă uşă şi fură una din mâinile arti¬ 
ficiale. întoarce-te la gura de canal şi fo¬ 
loseşte pielea obţinută pe aceasta. Cu 
ajutorul trambulinei realizate poţi intra 
în bancă... pe geam. Odată intrat, coboară 
pe scară şi trage de firul din stânga. Se 
va aprinde lumina, mergi spre masă şi 
culege Scupper Ware container de pe 
masă. Urcă înapoi pe scară şi examinează 
umbra ciudată de pe perete. Vei găsi un 


nas artificial pe care bineînţeles îl va 
reţine inspectorul ca dovadă. Miroase 
la rândul tău batista pentru a obţine 
câteva detalii referitoare la „aromele” sale. 
Acum mergi la House of Sticks, vorbeşte 
cu proprietarul şi apoi culege rumeguşul 
de lângă standul cu bastoane. Acum mergi 
la magazinul de momeli. Chiar în dreapta 
se află un container cu momeli gratuite. 
Culege una şi pune-o în Scupper Ware 
container, apoi foloseşte recipientul gol 
pentru a mai lua nişte momeală. Tot acolo 
se află şi un circ de termite, foloseşte mâna 
artificială pentru a le fura. 

Acum ieşi din oraş. Mergi la mlaştină 
şi foloseşte recipientul gol pentru a lua 



Veştile rele se află întotdeauna 
primele. 

O scenă familiară într-un bar... 


nişte apâ. Mergi apoi acasă la Ozzie şi 
culege floarea care se află lângă fântâna 
arteziană. Intră înăuntru, vorbeşte cu Oz¬ 
zie şi foloseşte sticluţa de cologne pe 
unul din trofeele apropiate de Ozzie. Fo¬ 
loseşte floarea şi rumeguşul pe recipientul 
cu parfum creat de tine. întoarce-te la 
House of Stick. Acolo vei găsi noul bas¬ 
ton al lui Ozzie şi foloseşte mâna infes¬ 
tată cu termite pe el. Lasă-1 pe Ozzie să- 
şi recupereze bastonul şi mergi la Pal- 
ace of Prostheses să te întâlneşti din nou 
cu Deadeye Dave. Foloseşte parfumul 
creat de tine pe Deadeye Dave şi acesta 
îţi va spune numele real al banditului. 
Acum trebuie să afli cum ajungi la casa 
lui. Pentru aceasta trebuie să foloseşti 
mecanismul de pe tejgheaua lui Dave. 
Cele 5 faţete ale rotiţelor reprezintă ini¬ 
ţialele numelui spus de Dave astfel: 
prima imagine (începând cu iepurele) 
literele A-D, a doua E-H, a treia I-M, a 
patra N-S şi ultima T-Z. Cum numele ban¬ 
ditului se schimbă de la un joc la altul, 
va trebui să-l descoperiţi singuri. Dacă 
ai reuşit, vei obţine o foaie pe care scrie 
cum să ajungi la casa banditului. Pentru 
a te aventura în mlaştină vei mai avea 
nevoie şi de un ceas. 

Mergi în port şi ia-o la stânga până 
întâlneşti doi piraţi jucând şah. Vorbeşte 
cu ei şi încearcă să le distragi atenţia 


astfel încât să ajungă să se certe (pentru 
asta trebuie ca amândoi să greşească o 
mutare). Acum poţi să le iei ceasul de 
şah şi să mergi în mlaştină. Pune ceasul 
pe plută. Navigarea este destul de uşoa¬ 
ră dar mănâncă mult timp. Trebuie doar 
să te uiţi cât indică ceasul şi apoi verifici 
pe foaia cu indicaţii în ce direcţie trebuie 
să o iei la acea oră. La un moment dat o 
să te întâlneşti cu tine însuţi (un Guy- 
brush viitor) care îţi va da o cheie şi niş¬ 
te obiecte (ţine minte ordinea în care ţi le 
dă). Vorbeşte cu el şi ţine minte şi ce 
număr rosteşte. Cu cheia deschide poarta 
şi continuă-ţi călătoria. Te vei întâlni din 
nou cu Guybrush, dar de data aceasta 
tu vei fi Guybrush cel viitor. Dă cheia lui 
Guybrush din trecut şi restul obiectelor 
exact în aceeaşi ordine. Apoi răspunde-i 
la întrebare cu numărul memorat. Dacă 
ai greşit, vei fi teleportat la începutul 
mlaştinii şi trebuie să o iei de la început. 
Dacă în schimb ai făcut totul bine, vei 
ajunge la casa lui Pete. 

Furişează-te la fereastră şi ascultă 
discuţia dintre Pete şi Ozzie. După ce 
Ozzie pleacă, foloseşte untura de pui pe 
covoraşul de „welcome" şi apoi aruncă 
raţa pe geam în casă. Şi uite aşa te alegi 
cu un bandit capturat. Bineînţeles că 
inspectorul tot nu e convins de nevino¬ 
văţia ta, mai trebuie să recuperezi şi bu¬ 
nurile furate. Mergi la Ozzie acasă, spu- 
ne-i că ştii de înţelegerea lui cu Pete şi 
păcăleşte-1 că ştii unde este comoara (nu 
contează unde-i spui că este). Se va duce 
repede să investigheze, iar tu îl vei urmări 
uşor datorită urmei de rumeguş lăsate 
de bastonul lui infestat acum cu termite. 

Odată ajuns în laguna secretă, vezi de 
unde iese Ozzie ca să poţi localiza intrarea 
secretă. Pătrunde în cavernă, mergi spre 
masă şi apasă butonul roşu. Perdeaua se 
va da la o parte pentru a dezvălui o peşteră 



subacvatică în care se află lucrurile 
furate. Ieşi afară şi sari în apă. Sub apă 
este foarte întuneric... Cu ajutorul Scup- 
per Ware container în care ai deja 
momeală pusă capturează unul din peştii 
fosforescenţi care se plimbă prin zonă. 
Acum ai şi lumină şi poţi vedea intrarea 
în peşteră. Intră în cavernă, recuperează 
lucrurile furate şi nu uita să iei de jos şi 
şurubul. Ieşi din apă şi du-te la închisoare. 
Dă-i inspectorului şurubul şi priveşte 
secvenţa cinematică de încheiere a 
actului. Acum te poţi întoarce cu tot 
echipajul pe Melee Island. 

Melee Island - din nou 

Mergi acasă şi dă-i lui Elaine veştile 
bune. Apare Charles L. Charles doar 
pentru a-şi arăta adevărata faţă. E timpul 
să cauţi acel artefact misterios, The Ulti- 
mate Insult, pe care toţi şi-l doresc. 

Prima vizită la International House 
of Mojo, casa cu multe făclii din oraş. 
Odată intrat examinează masa din centru 
(care arată ca o mână) până dai de un 
deget care arată „altfel". Foloseşte-1 şi 
va apărea misterioasa doamnă Voodoo, 
care l-a mai ajutat pe Guybrush şi în ver¬ 
siunile anterioare. Când îi vei spune de 
moştenirea primită, Voodoo Lady va 
scoate din ladă trei obiecte cuprinse dc 
magia Voodoo, o pereche de cercei, un 
colier şi un stilou şi-ţi va spune că mai 
există şi un al patrulea obiect care se află 
sigur pe Melee Island, dar trebuie să-l 
găseşti singur. 

Mergi spre SCUMM Bar, care a 
suferit ceva transformări. Cum nu mai are 
grog trebuie să mergi în port la vechiul 
automat de groguri. Verifică orificiul 
automatului şi vei găsi o monedă. O in¬ 
troduci în aparat, care, după o serie bună 
de pumni şi şuturi, îţi va oferi câteva cutii 
de grog. Culege una dintre ele. Acum 
du-te să-ţi vizitezi un mai vechi amic, 
Meathook. 

Mergi la el acasă şi vorbeşte cu el pen¬ 
tru a afla cât mai multe despre pasiunea 
lui de a picta cu ceară. Vei afla că el a 
pictat o hartă pentru Grandpa Marley ce 
trebuia să fie oferită lui Elaine drept 
cadou de nuntă. Exact al patrulea obiect. 
Numai că Meathook a pictat peste hartă 
un peisaj şi a vândut tabloul. După ce ai 
cules pensula din găleată întoarce-te la 
SCUMM bar, acum LUA Bar. Aşează-te 
la bar şi comandă-i chclneriţei ceva de 
mâncare, ceva gătit. Aşteaptă până când 
va apărea un vaporaş cu comanda ta (în 
flăcări). în timp ce se apropie, scoate din 
Inventory pensula şi pregăteşte-o pe 
„Jam the Paintbrush in the Underwater 
Mechanism". Când vaporaşul se apro¬ 
pie de tablou foloseşte pensula pentru a 
bloca mecanismul. Dacă ai nimerit atunci 
vaporaşul se va opri exact sub tablou şi 

ceara se va topi. Bucătarul va ieşi repede 
din bucătărie să vadă ce se întâmplă. 
Acum trebuie să fugi repede în bucătărie 
şi să foloseşti grogul pe boiler. Acum 
mecanismul se va opri definitiv. Ceara 
dc pe tablou se va topi toată, iar bucă¬ 
tarul supărat ţi-1 va oferi. Acum 
mergi în port. Ajuns la vapor, 
foloseşte în ordine cerceii, 
colierul, stiloul şi harta pe 
figurina de lemn de pe 
vapor. Acum ai aflat pe 
ce insulă se ascunde 
artefactul; de ase¬ 
menea, vei obţine şi 
o schiţă a acestuia. 

După ce apare 
Elaine şi îi vei retur- 
na Gubernatorial 
Symbol-ul, poţi na¬ 
viga spre alte zări. 

Jambalaya 
Island 

Imediat ce ai ajuns pe insulă, intră în 
prima casă de pe stânga, după care în- 
dreaptă-te spre Planet Thrccpwood. 
Chiar la intrare vei avea parte de o reîn¬ 
tâlnire plăcută cu Murray, craniul cel 
„evil”. Apoi mergi spre statuia lui Elaine 
şi vorbeşte cu turistul de acolo. 

Următoarea destinaţie este Star Bu- 
cancer’s unde, înainte de a intra, exami¬ 
nează cana de cafea din geam. Odată in¬ 
trat, ia „empty groggocin mug” din spa¬ 
tele plantei şi apoi vorbeşte cu turista de 
la suveniruri. Dacă îi examinezi geanta, 
vei observa un „Star Bucaneer’s souve- 
nir mug^. După ce îi distragi atenţia, poţi 
schimba cele două căni. Mergi până la 
casa de marcat, ia una dintre ofertele 
gratuite de „Schmear Whiz” şi vorbeşte 
cu funcţionarul pentru a obţine o reum- 
plere gratuită a cănii de groggocino. 
Acum trebuie să te întorci la statuia din 
centru pentru a discuta din nou cu turis¬ 
tul care îţi va da câteva informaţii preţioa¬ 
se. După ce îi arăţi schiţa artefactului, vei 


afla că pălăria ce 
lipseşte statuii e 
unul dintre obiec¬ 
tele de quest. 
Mergi apoi spre 
Microgroggery 
unde te vei întâlni 
cu Caria, vorbeşte 
cu ea şi cu barma¬ 
nul. Cerc un grog, 
vei primi un Grog 
Jr., deoarece nu vei 
putea să-i arăţi nici 
o formă de 1D. 

întoarce-te la 
docuri şi mergi pe 
insula unde locu¬ 
ieşte fiul lui Tiny 
LaFeet (despre care ţi-a povestit turistul 
de la statuie). Foloseşte pluta publică şi 
vei ajunge pe insulă după o scurtă 
întâlnire amicală cu Admirai Casaba. 
Ajuns acolo, mergi la spectacolul dc 


păpuşi şi vorbeşte cu fiecare dintre ele. 
Când ajungi la păpuşa Guybrush cere să 
discuţi cu păpuşarul. Cere acest lucru 
până când păpuşarul va apărea. Când îi 
vei arăta schiţa artefactului, acesta va 
fugi înspăimântat, uitând de păpuşile 
sale. 

Mergi acum la 
şcoală şi înscrie-te 
şi tu la cursuri. 

Mergi la exa¬ 
menul final unde 
va trebui să răs¬ 
punzi la trei între¬ 
bări cu răspunsu¬ 
rile cele mai proas¬ 
te posibile. Bineîn¬ 
ţeles, vei primi un 
dunce cap şi vei fi 
exmatriculat. Acti¬ 
vează alarma de 
incendiu pentru ca 
profesoara să fugă 


din şcoală şi tu să te poţi uita în lada cu 
lucruri de pirat confiscate. Din ladă vei 
obţine „pirate trading cârd’’ şi „parrot 
whistle”. Cum profesoara se va întoarce 
repede va trebui să repeţi operaţiunea 
de două ori pentru a lua ambele obiecte. 

Coboară spre ţărm şi treci pe lângă 
casa din dreapta plutei. Vei întâlni doi 
piraţi discutând. Când te apropii dc ei, 
femeia pirat va fugi şi vei afla că dacă trei 
sau mai mulţi piraţi sunt văzuţi împreună 
amiralul va trage asupra lor. Vorbeşte cu 
piratul rămas şi afli că el c fiul lui LaFeet. 
Iţi va spune că el a furat pălăria statuii, 
dar că nu mai ştie unde a îngropat-o, 
papagalii lui însă ştiu sigur. Problema e 
că unul c mincinos pe când celălalt e 
onest, însă iarăşi nu se ştie care. Mergi 
acum pe plajă lângă grămada de bolovani 
şi foloseşte fluierul de papagali. Păsările 
vor veni, dă uneia dintre ele să bea Grog 
Jr. Pentru a le ameţi şi a le deosebi mai 
uşor. Acum întreabă-i care este numele 
tău şi din răspuns îţi vei da seama 
care e mincinosul şi care nu. 
Va trebui să găseşti bo¬ 
lovanul potrivit. Când 
papagalii aterizează pe 
un bolovan întreabă-i 
dacă acela e bolovanul 
sub care e ascunsă 
pălăria. în funcţie de 
pasărea pe care o 
întrebi şi de răspun¬ 
surile obţinute vei 
putea afla care este 
bolovanul buclucaş. 
Scoate păpuşile şi fă 
un mic spectacol ad- 
hoc. Fă-le să se certe 
punându-1 pe LeChuck să 
zică ceva urât despre Guybrush. 
în urma unei secvenţe cinematice, bolo¬ 
vanul va fi distrus iar tu poţi culege din 
crater pălăria dc bronz a statuii. 

Acum trebuie să te întorci înapoi pe 
Jambalaya Island. 

Urcă dealul pentru a ajunge la Stan’s 
Time Share de unde vei lua Time Share 
Brochure şi o sticlă dc lipici. Tot de la 
Stan poţi obţine un „Mega Monkey 

Mug Meal Cupon”, dacă foloseşti 
groggocino pe tine înainte de a-i cere lui 
Stan un mic serviciu de trei ore. Acelaşi 
cupon îl mai poţi obţine folosind lipiciul 
pe maşinăria de la Microgroggery pe care 
o vei călări apoi vreo două ore. 

După aceea mergi spre interiorul 
insulei la concursul de sărit de la tram¬ 
bulină. Vorbeşte cu Marco de Polo şi 
provocă-1. Mergi la judecători pentru a 
obţine certificatul de săritor cu care te vei 
întoarce la Marco. Va trebui să faci minim 
trei sărituri. 

Prima: sari pur şi simplu, după care 
mergi la arbitrii şi întreabă-i de cele mai 
slabe scoruri. Unul dintre arbitri va 
mărturisi că a fost mituit. Verifică Time 
Share Brochure şi vei descoperi poza 
acelui arbitru cu o blondă. Folosind 
această informaţie îl vei convinge să fie 
mai corect în aprecieri. Ceilalţi doi arbitri 
îţi vor da indicaţii preţioase. Va trebui să 
copiezi fidel săriturile lui Marco, sărituri 
ce vor fi anunţate la început. Săriturile 
constau într-o combinaţie de patru 
mişcări şi anume: 

Keelhaul (tasta SUS) 

Rum Barrel (tasta JOS) 

Alpha Monkey (tasta STÂNGA) 
Spinning Swordsman (tasta 
DREAPTA) 

In colţul stânga sus se vor afla trei 
statuete de aur, dacă la sfârşitul combi¬ 
naţiei toate trei vor sta în picioare, atunci 
ai executat o săritură perfectă. 

Pentru săritura de departajare mergi 
în cort şi pune Schmear Whiz în sticluţa 
de Baby Seal Oii. Vei sări primul şi poţi 
face orice combinaţie doreşti. Marco va 
pierde oricum. Acceptă-ţi trofeul bine¬ 
meritat, care, surprinzător, este al doilea 
obiect de quest. întoarce-te la Planet 




Sosirea în Lucre Island. 


Threepwood şi vorbeşte cu chelneriţa. 
Fă comanda şi plăteşte cu cuponul obţi¬ 
nut fie de la Stan, fie de la Microgrog¬ 
gery. Chelneriţa îţi va aduce băutura într-o 
cană sub formă de cap de maimuţă. Mergi 
la piratul cel vesel şi roagă-1 să-ţi dese¬ 
neze o caricatură a ta ţinând cana în mână. 
Acum combină caricatura cu lipiciul, iar 
rezultatul cu Star Bucanner’s Souvenir 
Mug. Când nu se uită nimeni fa schim¬ 
barea şi pleacă cu Mega Monkey Mug. 
întoarce-te la docuri şi pleacă spre Me- 
lee Island unde vei fi întâmpinat de noul 
guvernator al insulei. Bineînţeles, vei fi 
exilat, unde altundeva decât pe Monkey 
Island. 

Monkey Island 

După ce vei fi întâmpinat cum se cu¬ 
vine de către Timmy, citeşte anunţul şi 
examinează bananele din bananier. Mergi 
spre interiorul insulei şi opreşte-te în ta¬ 
bără. înainte de a intra în tabără citeşte 
anunţul şi ia nuca de cocos. Mergi şi dis¬ 
cută cu personajul din spate pentru a 
constata că este una din mai vechile tale 
cunoştinţe. 

Vorbeşte cu el cât mai mult, până îţi 
dai seama că este amnezic. întreabă-1 care 
este ultimul lucru pe care şi-l aminteşte. 
Cum acesta este o nucă de cocos, aruncă 
nuca spre el. Subit îi va mai reveni în 
memorie, ceva despre o sticlă de lapte 
lângă un teren acoperit de lavă. Mergi 
spre Vista Point şi coboară pe cărăruia 
ce duce spre canion. 

La intrarea în mină, lângă un cactus 
vei găsi un „banana picker”. întoarce-te 
pe plajă şi culege bananele cu ustensila 
recent obţinută. Hrăneşte-1 pe Timmy cu 
bananele şi astfel te-ai făcut cu un cama¬ 
rad. Mergi din nou la mină având grijă 
să-l hrăneşti pe Timmy când e nevoie. 
Chiar la intrare mai dă-i o banană şi apoi 
intră în mină. Mergi spre uşa de metal şi 
deschide uşiţa de jos, aruncă o banană 
prin ea şi Timmy o va urmări. închide 
repede portiţa, apoi foloseşte o banană 
pe orificiul de sus pentru a-1 determina 
pe Timmy să deschidă uşa. Scoate-1 pe 
Timmy afară, după care explorează noul 
pasaj. Odată ajuns în încăperea cu maşi¬ 
nării foloseşte „banana picker” pentru a 
culege „weed Whipper” dintre obiectele 



Un bandit la conservă. 


din mijloc. E timpul să ieşi din mină acum. 

Mergi spre câmpul de lavă, unde vei 
descoperi sticluţa cu lapte, tocmai când 
Timmy o va „expedia” într-un loc mai 
inaccesibil. Intră în castel. Examinează 
craniul şi foloseşte banana picker-ul pentru 
a obţine un scut. Traversează podul şi 
vorbeşte cu preotul fantomă. Cere-i un test 
al câmpului de lavă, de două ori. După 
ce ai terminat călătoria pe lavă, intră în 



labirint. E destul de complicat pe aici, 
dar, în principiu, alege pe cât posibil rutele 
spre stânga, dacă vreunul e blocat de 
vreun bolovan, poţi să-l împingi. 

Când ai ajuns la capăt foloseşte din 
nou banana picker pentru a culege sticla 
de lapte şi apoi întoarce-te la castel. Nu 
înainte de a remarca la un moment dat, o 
zonă plină de ierburi. înapoi în tabără şi 
foloseşte sticla de lapte pe Herman, iar 
memoria acestuia va mai indica un 
acordeon. 

La capătul canionului se află o gră¬ 
madă de pietre. De acolo vei culege pro¬ 
iectile pe care le vei arunca în cele trei tu- 
nele. E un pic mai complicat. Când piatra 
aruncată atinge rădăcinile, e momentul să 

Casa Ororilor... 



Nici Bond nu putea interpreta mai bine. 


En garde, mon cher! 



arunci următoarea piatră în următorul tunel. 
Dacă totul este executat perfect, unul din 
bolovani va pica în râul de lava, schim- 
bându-i traiectoria. întoarce-te la castel şi 
cere-i preotului încă o călătorie pe râu. 
La bifurcaţie ia-o la stânga spre lăculeţ. 
Coboară şi loveşte copacul pentru a crea 
o punte peste râpă. 

Mergi acum la zona de ierburi obser¬ 
vată mai devreme şi foloseşte pe ea weed 



whipper-ul. Treci puntea şi mergi spre 
nord, la intersecţie continuă spre nord 
spre Monkey Town. Când ajungi în loca¬ 
litate vorbeşte cu JoJo, liderul maimu¬ 
ţelor. întâmplător, el poartă unul dintre 
Tabelul 2. 


obiectele de quest, o pălărie. Pentru a o 
obţine, trebuie să-l învingi într-o con¬ 
fruntare de Monkey Combat. Plimbă-te 
prin sat până găseşti o maimuţă ce cântă 
la un acordeon. Foloseşte scutul (care 
este mai mult un ţambal). Maimuţa va 
arunca acordeonul (pe care-1 vei lua tu) 
şi va fugi cu ţambalul tău. Foloseşte 
acordeonul pe Herman pentru a-i readuce 
complet memoria şi a afla că el este 
bunicul lui Elaine, fostul guvernator al 
Melee Island. 

între timp, Elaine este capturată. 
Pentru a o elibera, trebuie să realizezi un 
Ultimate Insult mai puternic decât cel 
folosit de Ozzie. 

Pentru aceasta vei lua Gubemato- 
rial Symbol al Monkey Island. Vei mai 
avea nevoie de o pălărie de bronz, o 
statuie de aur şi un cap de maimuţă, 
înapoi în Monkey Town pentru o partidă 
de Monkey Kombat. Pentru ca JoJo 
să-ţi accepte provocarea va trebui să 
învingi mai întâi alte trei maimuţe, printre 
care Brawny Monkey. 

Monkey Combat 

Este poate cea mai dificilă porţiune 
a jocului. Monkey Combat are cinci po¬ 
ziţii: Anxious Ape (AA), Bobbing Ba- 
boon (BB), Charging Chimps (CC), 
Drunken Monkey (DM) şi Gimpy Gib- 
bon (GG). Fiecare dintre aceste poziţii 
învinge alte două. Care pe care se va 
schimba mereu de la joc la joc, astfel încât 
va trebui să le descoperiţi singuri luptân- 
du-vă cu maimuţele. Pentru uşurarea 
muncii tabelul de mai jos (tabelul 2) v-ar 
putea fi de real folos. 

Tranziţia dintr-o poziţie în alta se 
face ejectând o serie de trei înjurături mai- 
muţeşti, care sunt: Ack, Eek, Ooop şi 



Chee. La fel, combinaţiile de insulte se 
modifică de la un joc la altul şi va trebui 
să descoperiţi singuri care este necesară 
pentru transformări. 

Odată aflată o transformare, treceţi-o 
în tabel, laolaltă cu victoriile obţinute 
pentru a vă fi de folos în confruntarea 
cu JoJo. Ca o ultimă indicaţie, insulta care 
te va transforma din Anxious Ape în 
Bobbing Baboon va efectua şi tranziţia 
inversă. în luptele cu maimuţele loviturile 
vor afecta sănătatea combatanţilor, 
sănătate reprezentată printr-un şir de 
banane. Fiecare victorie va adăuga 
câteva banane în contul lui Guybrush, 
de aceea e recomandabil să vă luptaţi 
cu cât mai multe maimuţe înainte de a 
ajunge la JoJo. 

Odată ce l-ai învins pe JoJo, poţi să-i 
iei pălăria. Ieşi din Monkey Town şi 
mergi spre Capul Gigantic de Maimuţă. 
Pune pălăria pe capul maimuţei şi 
foloseşte banana picker-ul cu nasul mai¬ 
muţei pentru a deschide uşa. Intră în ca¬ 
mera de comandă, foloseşte Gubemato- 
rial Symbol la locul potrivit şi maimuţa 
robot va fi activată. 

Şi ajungi din nou pe Melee Island, 
la timp pentru a afla că Ozzie vrea să-şi 
folosească Ultimate Insult-ul pentru a 
demoraliza toţi piraţii. Ia scândura şi 
foloseşte-o pe turnul cel mai mic. Urcă 
în turn şi foloseşte din nou scândura pen¬ 
tru a crea o trambulină ce te va propulsa 
în turnul principal. Activează întreru¬ 
pătorul. 

Şi va începe Ultimate Monkey 
Comand în care protagoniştii sunt Guy¬ 
brush conducând robotul şi Ozzie con- 
ducându-1 pe LeChuck. Lupta se va da 
pe acelaşi sistem folosit în confruntarea 
cu JoJo, numai că de data asta nimeni nu 
poate câştiga (sănătatea se reface la 
amândoi mai repede decât poate fi scă¬ 
zută). 

Scopul luptei este să obţii un egal, 
lucru uşor de realizat dacă intri exact în 
poziţia în care este şi LeChuck. Dacă ai 
reuşit trei egaluri, LeChuck pierde practic 
lupta, este distrus, iar Elaine este salvată. 
JoJo pleacă spre Monkey Island cu ro¬ 
botul, Grandpa îşi reia îndatoririle de gu¬ 
vernator, iar tu cu Elaine redeveniţi piraţi. 
HAPPYEND! 

Ook-Eek 

Console 





C u alte cuvinte, după un morman 
de Crash Bandicot -uri şi alte 
producţii cu „Crash’’ în titlu şi 
cu vietatea cu blană roşcată, despre care 
unii spun că e vulpe, iar alţii că e coiot 
(animalul, nu altceva), în centrul acţiunii, 
ne izbeşte „la ochean” o nouă producţie 
lucrată cam pe acelaşi calapod. Crash 
Bash poate fi foarte pe scurt catalogată 
ca „o chestie-n patru”. Fără gânduri cu 
triunghi roşu, vă rog! 

Cvartet de lăzi 
în bum major 

(pentru lădoi, navetă şi baxuri). Dra¬ 
gilor, sintagma cu „o chestie-n patru” nu 
trebuie bătută-n cuie. în schimb, covoa¬ 
rele trebuie bătute, să curăţăm mizeria 
de după chefurile de sărbători. Am im¬ 
presia (şi nici măcar nu sunt impresar) 
că se poate juca şi în mai puţini. Dar mo¬ 
dul de joc rămâne acelaşi. Şi anume arun¬ 
catul cu lăzi. Care poate naşte talente. 
Dintre care cele mai mari cred că sunt 
reprezentate de băieţii care încarcă şi 



descarcă lăzile de apă minerală la alimen¬ 
tara de la parterul blocului meu într-un 
camion care nu opreşte motorul niciodată 
(pentru că şoferul „nu are baterie”), şi 
care pot trezi un întreg cartier fără eforturi 
prea mari. 

Dar să lăsăm puţin deoparte viaţa 
„mondenă” şi să analizăm producţia în 
cauză. Şi cum putem face mai bine acest 
lucru, decât prezentându-vă desfăşu¬ 
rarea acţiunii respective. 

Aşadar: avem la dispoziţie o „ciurdă” 
de personaje care mai de care mai haioase, 
animale, monştri şi alte vietăţi, mai avem 
la dispoziţie un pătrat (cu laturile egale), 
presărat cu un sortiment variat de lăzi, 
cutii, navete, baxuri şi alte forme de am¬ 
balaj paralelipipedice, care se vrea a fi 
ringul de luptă. 

Patru dintre personajele amintite mai 
sus, controlate de patru butonatori ner¬ 
voşi, vor lupta pentru supremaţie, glorie 
şi independenţă! Să cânte imnul! 

Când te lasă cutia... 
dai şi cu pumnul! 

Deşi „arma” principală din joc este 
reprezentată de aruncatul cu cutia (Nu 
cutia de bere! Nici de conserve!), în mo¬ 
mentul în care aceste arme total necon¬ 
venţionale sunt epuizate, se poate trece 
la o luptă mai bărbătească, şi anume cu 
pumnul. 

Şi dă-i, şi luptă, şi dă-i să zacă, şi 
mare atenţie că se termină timpul şi poate 
câştigă altul, şi ce mai încoa’ şi-n colo, 




debandadă de-o să moară jucătorii de 
distracţie. 

Şi ca să fie tacâmul complet, să pre¬ 
cizăm olecuţă şi cum stă treaba cu lăzile, 
care sunt de mai multe tipuri. 

Unele explozive, altele neexplozive, 
ici o cutie capcană, colea un molotov de 
mere, care ridică doar sănătatea, vedeţi 
voi care-i afacerea că eu nu mai stau, mă 
duc aţă acasă, că vreau să-i prind pe 
băieţii care descarcă apa minerală, să joc 
la ei în camion o partidă pe viu. BRB! 


Dr. Pepper 

/Vn minge! Păi, ce aţi crezut? 

I Că doar noul titlu al celor de 
la Teani Soho este chiar aşa 
de slab calitativ încât să nu merite atenţia 
noastră? Nici pomeneală! Dacă luăm în 
considerare succesul primei producţii a 
seriei, ne dăm seama că acest lucru nu 
este posibil. Este adevărat că în domeniul 
simulatoarelor fotbalistice (chiar şi cele 
ce se adresează posesorilor de console) 
concurenţa este acerbă, şi poate că am fi 
aşteptat ceva mai mult de la This Is Foot¬ 
ball 2, însă mai mult ca sigur că pasionaţii 
genului vor îndrăgi şi această nouă cre¬ 
aţie, care vine cu o grămadă de elemente 
noi menite să-i atragă pe respectivii 
gameri. 

Acesta este fotbalul! 

Şi anume, un joc inventat de un en¬ 
glez care se cam plictisea, şi care a umplut 
o băşică de piele cu paie şi cârpe, a înfipt 
patru beţe în pământ, şi a chemat o ceată 
de nebuni, să alerge după respectiva 
„gâlmă de piele” şi să-i care şuturi. 
Bineînţeles că regulile s-au mai stilizat 
de atunci, dar la bază au rămas cam ace¬ 
leaşi: un teren sau, mai bine, o duzină de 
stadioane modelate fidel după cele reale, 
două echipe (pe care, între noi fie vorba, 
le vom putea alege dintr-un număr de 



peste 350 de echipe din întreaga lume), 
o minge, care este întotdeauna la fel, şi o 
miză, care poate fi de exemplu una dintre 
cele ţ-şpe’ trofee ce pot fi cucerite în jocul 
nostru, sau deblocarea unei echipe sau 
a unui stadion surpriză. Surprize, sur¬ 
prize! Cu duiumul! Spre exemplu noile 
driblinguri introduse pentru a da culoare 
jocului, precum şi cele şase noi strategii 
de joc, cei peste 6500 de jucători reali pe 
care avem ocazia să-i întâlnim (e mult sau 
puţin?), un sistem de pase refăcut total, 
care oferă o varietate mult mai mare de 
faze şi de ocazii de joc, comentarii pentru 




toate gusturile, realizate de către o mână 
de profesionişti, un Al super lucrat, care 
dă savoare meciurilor disputate în modul 
single-player, şi care poate fi observat 
mai ales în cazul portarului care va fi un 
adevărat Lobonţ în zile mari (1 Decem¬ 
brie, de exemplu). Toate acestea sunt atu- 


urile necesare unei producţii din dome¬ 
niul fotbalistic pentru a avea lipici la ga¬ 
meri. Cum arată toate aceste caracteris¬ 
tici ale jocului în realitate şi în ce măsură 
schimbă ele aspectul general al jocului 
faţă de cel cu care ne-a obişnuit prima 
producţie a seriei? Depinde de gusturile 
fiecăruia! Tocmai de aceea nu mă voi lan¬ 
sa în comentarii legate de acest aspect. 
Personal, cred că This Is Fooîball 2 este 
un titlu pe care cei pasionaţi de fotbal 
trebuie să-l parcurgă. 

Pe teren 

Din punct de vedere al graficii, titlul 
celor de la Team Soho se prezintă aşa 
cum este normal să se prezinte un nou 
membru al unei familii de jocuri, adică, 
mai pe scurt, arată mai bine decât prede¬ 
cesorul ei. în măsura în care se poate 
aşa ceva la un simulator fotbalistic. Per¬ 
sonajele, în speţă jucătorii, arată mai bi¬ 



ne, sunt mult mai detaliaţi, terenul este 
prezentat şi el mai în detaliu, avem parte 
şi de secvenţe cinematice realizate cu en- 
gine-ul jocului, care subliniază cele mai 
importante momente ale jocului, sistemul 
de reluări este mult mai complex, ofe- 
rindu-ne posibilitatea de a analiza atent 
toate fazele importante ale jocului. 

Sound-ul jocului este specific genu¬ 
lui, adică un amalgam de încurajări şi flu¬ 
ierături sau huiduieli, la care se adaugă 
şi câteva zgomote scoase de contactul 
dintre minge şi diverse obiecte, şi din 
când în când câte un „tril arbitricesc”. 
Peste toate un comentariu suculent. 

Suportul pentru multiplayer oferă 
posibilitatea desfăşurării unor meciuri 
încrâncenate, aspre, în care se vor în¬ 
cleşta talentele fotbalistice. Toate aceste 
elemente, realizate ca la carte, constituie 
reţeta pentru un adevărat simulator fot¬ 
balistic. Succesul lui This Is Football 2 
pare certitudine. Am dreptate? 

Dr. Pepper 



THIS IS FOOTBALL 2 


Simulator în care 
dai cu piciorul... 

in Review 

... sau unul din cele mai serioase motive 
de a face ochii cât cepele! 


Î ncă de la o vârstă fragedă, am fost 
atras cum nu se poate mai mult de 
documentarele ştiinţifice de la tele¬ 
vizor. Iar când, pe vremea lui Ceau, la 
televizor a început să se dea numa’ Ceau, 
am avut marele noroc ca un coleg de-al 
meu să fie odrasla unei mândreţe de no- 
menclaturist. Care se dovedea a fi un om 
de oarece deschidere, căci a avut grijă 
să-şi aprovizioneze fiul, nu se ştie pe ce 
căi, cu cele mai recente, pe atunci, nume¬ 
re ale extraordinarei reviste National Geo¬ 
graphic. Şi uite cum, prin ricoşeu, nici eu 
nu am rămas un troglodit, având în 
această revistă o excepţională sursă de 
informare, dar şi un nesecat izvor de satis¬ 
facţii estetice. Pentru că, pe lângă artico¬ 
lele de o ţinută ştiinţifică şi reportericeas¬ 
că ireproşabilă, sunt fotografiile, cele¬ 
brele fotografii din National Geographic. 
Mi s-a întâmplat ca în faţa frumuseţii 
unor astfel de imagini să rămân ore în şir 



cu ochi ca ai lui Jar Jar Binks (din articolul 
alăturat), cu imaginaţia complet zbu¬ 
rătăcită către ţări mai calde, sau, dimpo¬ 
trivă, mult, mult mai reci. 

Drept este, şi acum, la cinşpe ani de 
atunci, m-aş mai holba într-un National 
Geographic, da’ voi ştiţi cât costă? Aşa 
că am tras un uşor răcnet de bucurie 
atunci când am primit la redacţie un CD 

1 

multimedia ce conţine colecţia pe între¬ 
gul an 1999 al celebrei reviste. Da, totul 
este acolo, toate articolele şi, bineînţeles, 
toate imaginile din ’99!! Adică, în aproa¬ 
pe 1800 de pagini (ce includ şi reclamele 
din revistă, uneori la fel de interesante 
în text şi imagine ca şi articolele), veţi 
găsi mai mult de 90 de articole, cu peste 
1800 de imagini (pe bune, zău, chiar atâ¬ 
tea!). Interfaţa prezentării multimedia 
este bine concepută, permiţând căutarea 
articolelor pe diverse criterii, funcţii de 



zoom şi de printare a imaginilor. Iar preţul 
CD-ului ce conţine această colecţie este 
de multe ori mai mic decât cel al „omo¬ 
loagelor” din hârtie şi cerneală. Fapt 
pentru care mă bucur că distribuitorul 
acestui CD mi-a comunicat că are CD-uri 
cu colecţii National Geografic şi din alţi 
ani. Pe care, este limpede, vi le recomand 
mai mult decât călduros. Dar, cred că este 
cel mai bine să las imaginile să grăiască. 
Mai puţine vorbe, mai multe poze. Zău 
că merită. National Geographic rulez! 

Marius Ghinea 

^ rSVENTURE BQo ^ 


Forţa fie cu mintea ta! 


A ăăă, adică, nu vreau sa spun că 
vă urez să aveţi şi un braţ gros 
şi vânjos, pe lângă brazdele îngus¬ 
te, adânci şi dese ale circumvoluţiunilor 
de pe creierul vostru. Nu, în acest caz 
este vorba despre salutul cavalerilor Jedi 
din foarte cunoscuta serie a filmelor Star 
Wars. Deci, nu încape îndoială că avem 
de-a face cu un produs multimedia des¬ 
tinat minţilor, ba chiar minţilor cele mai 
tinere („ages 4 & up” scrie pe cutie), al 
cărui scop este tocmai acela de a ajuta la 
„aratul” cu circumvoluţiuni pe creierele 
celor mici, prin diverse activităţi şi exer- 
ciţii amuzante. Producătorii, Lucas 
Learning, afirmă în acest sens că Star 
Wars Jar Jar s Journey va dezvolta urmă¬ 
toarele abilităţi ale copiilor: cititul, rezol¬ 
varea de probleme, exersarea memoriei, 
creativitate, coordonarea ochi/mână, vo¬ 
cabularul, ascultarea (nu obedienţa, to¬ 
varăşi părinţi, nu supunerea, ci audie¬ 
rea), identificarea vizuală, precum şi 
foarte importantele aptitudini de lucru 
cu computerul. 

Cu ochii pe poveste... 

Să nu vorbeşti de exoftalmie în casa 
subacvatică a personajului principal al 
Star Wars Jar Jars Journey\ Aceasta 
pentru că este vorba de simpaticul Jar 
Jar Binks, gunganul mereu neîndemâna¬ 
tic şi buclucaş ce îi însoţeşte pe cei doi 
cavaleri Jedi pe care i-am cunoscut în 
Star Wars Episode I The Phantom Men- 
ace. De fapt, Star Wars Jar Jar s Journey 
este tocmai povestirea acestui episod al 
Star Wars , de către mai multe din perso¬ 
najele care participă la acţiunea filmului. 
Deci, copiii pot să dea un simplu clic pe 
un anumit buton, şi vor asista la adapta¬ 




rea in imagini animate a 
filmului, povestită pe 
rând ba de Jar Jar Binks, 
ba de Regina Amidala sau 
de micul Skywalker. în to¬ 
tal sunt 14 scene animate 
în care sunt descrise aven¬ 
turile ce se ţes în jurul 
încercării de cucerire a pla¬ 
netei Naboo, tentativă de 
jucată de cavalerii Jedi, ajutaţi 
de bravul Jar Jar Binks şi de cel 
ce va fi cunoscut în viitor sub numele 
odios de Darth Vader. 

Cânta, dicţionare, 
cânta! 

Una din cele mai haioase facilităţi 
oferite de Star Wars Jar Jar s Journey 
este aceea că, în textul povestirii apar cu¬ 
vinte marcate prin culoare sau subliniere, 
ce pot fi explicate printr-un simplu clic. 
Dar „explicaţia” nu este una obişnuită, 
ci constă într-un cântecel amuzant al 
cărui text lămureşte cuvântul cu pricina, 
în mai multe stiluri, şi cu voci diferite ce 
intepretează respectiva explicaţie, aceas¬ 
tă găselniţă a producătorilor mi se pare 
foarte inspirată şi, mai ales, atractivă. 
Apoi, mai există cuvinte care, printr-un 
simplu clic, pot fi schimbate pe rând cu 
sinonimele lor. Important este faptul că 
lectura textului respectiv de către per¬ 
sonajele povestirii este reluată şi cu noile 
cuvinte, pentru audierea de către copil 
şi înţelegerea lor în context. 

La joacâ 

Foarte interesant mi se pare faptul 
că mare parte a scenelor din povestirea 
Episode I sunt legate de şase jocuri pen¬ 
tru cei mici, ce se adresează unei aptitu¬ 
dini anumite ce poate fi dezvoltată prin 
joacă. Spre exemplu, în „C-3PO’s Picture 
Match” va trebui să reţineţi şi să potriviţi 
imaginile anumitor personaje. în „Jar 
Jar’s Colouring Centre” veţi descoperi 
că aveţi la îndemână o adevărată carte 
de colorat, în care veţi putea colora după 
pofta inimii personaje şi scene din Star 
Wars Episode I. „Jar Jar’s Bongo Maze” 


este un joc clasic de tip labirint, în care 
va trebui să treceţi cu submarinul Bongo 
prin centrul planetei Naboo, pentru a 
ajunge la Regina Amidala, ce trebuie 
avertizată asupra pericolului ce o pân¬ 
deşte. Apoi, în „Fode & Beed’s Crazy 
Creatures” veţi putea combina elemente 
de la diverse personaje, pentru a obţine 
cele mai ciudate creaturi. 

Dar, pentru a exersa ochiul şi urechea 
zău că nu se poate găsi un joc mai bun 
decât „R2-D2’s Flashing Lights”. Vă veţi 
găsi în compartimentul generatorului 
câmpului de protecţie al navei regale a 
Reginei Amidala, încercând să-l ajutaţi 
pe celebrul butoi metalic pe roate R2-D2 
să repare generatorul defect. Sarcina 
voastră este de a repeta seriile de lumini 
şi sunete pe care le vedeţi/auziţi, până 
când veţi genera prin acest procedeu 
suficientă energie pentru câmpul de 
protecţie al navei regale. 

Deşi creaţiile anterioare ale celor de 
la Lucas Learning ( Pitdroids , Gungan 
Frontier, Droidworks şi Yodas Chal- 
lenge) ne-au demonstrat deja că în do¬ 
meniul amuzamentului educaţional 
aceştia sunt mereu la înălţime, simt ne¬ 
voia să vă reamintesc acest lucru. Mai 
ales că Star Wars Jar Jar s Journey nu 
este cu nimic mai prejos faţă de prede¬ 
cesorii săi, atât la grafică, sunet, dar şi la 
posibilităţile de distracţie educativă. 

Marius Ghinea 


Producător: 

Lucas Learning 

Distribuitor: 

Ubi Soft 

Ofertant: 

Ubisoft Romania 

Tel: 

01-2316769 

Fax: 

01-2316766 

. Snowboards 



Plăcerea de a aluneca liber 


D acă aţi crezut că această rubrică 
nu va avea nici un viitor în re¬ 
vista noastră, ei bine, daţi-mi 
voie să vă dezamăgesc şi prin „catâreas- 
ca"-mi îndârjire voi încerca de acum 
încolo să iau câte un sport specific ano¬ 
timpului în care ne aflăm, prczentându-1 
atât cât este nevoie ca fiecare dintre 
cititorii noştri să-şi facă o idee cam cu ce 
se mănâncă (şi se bea)! 

Nu degeaba am intitulat articolul din 
numărul de ianuarie „Alternativele 
Peţeului", pentru că aceste sporturi, ex¬ 
treme sau nu (cum vreţi voi), sunt o altă 


modalitate de a vă relaxa mânuţele voas¬ 
tre fragile, chircite de atâta strafe de 
Quake , sau ochişorii voştri atât de soli¬ 
citaţi de un SC în reţea! 

Ce să mai spun de maniacii de single 
player pe care îi uită Dumnezeu în faţa 
calculatorului (da, ce te uiţi aşa de lung la 
aceste rânduri, este vorba despre tine!). 

Multiplayer-iştilor! Trebuie să 
recunoaşteţi că am în vedere că jocurile 
în reţea îţi mai dau cât de cât un contact 
cu realitatea: mai ieşi cu Gigi de la trei la 
un suc sau la un film după ce l-ai umilit cu 
super-mega-săriturile tale cu rocket- 


launcher-ul. Dar nici vouă nu vă strică un 
pic de relaxare. Deci, la treabă! 

Nu vreau să vă prezint nici o istorie 
a acestui sport, pe noi ne interesează 
doar prezentul şi, bineînţeles, viitorul. 
Cert este că la noi în ţară acest sport a 
prins foarte bine la tinerii între 14 şi 25 
de ani şi a cunoscut o dezvoltare extra¬ 
ordinară. îmi aduc aminte că prin anii ’92 
când vedeai vreun turist cu o „placă" 
rămâneai un pic interzis. Astăzi, snow- 
board-urile au ajuns să fie întâlnite mai 
la tot pasul, avem şi campionat naţional 
de snowboard, ce mai... suntem gata să 
intrăm în Europa! 



Tombola LEVEL Şi 

ROSSIGNOL 

începem în acest număr o serie de tombole 
organizate împreună cu Rossignol. La debut, 
oferim ca premii o pereche de mănuşi, o şapcă 
şi o pălărie Rossignol. 


Câte feluri de plăci sunt prezentate în 
articolul de mai sus? 


A) 5 B) 3 C) 1 


Tombola LEVEL 

Răspundeţi la întrebarea alăturată, 
decupaţi talonul şi trimiteţi-l pe adresa 
Vogel Publishing SRL, OP 2, CP 4, 
2200 Braşov. 

ROSSIGNOL 


2/01 


Nume, Prenume: 

Nr. Bl. Sc. 

Ap. 

Telefon: 

E-mail: 

Pe scurt, că timpu-i şi mai scurt. Exis¬ 
tă trei categorii de plăci, fiecare din ele 
fiind axată pe un anumit aspect al acestui 
sport. 

AIR (soft) 

- trambuline amenajate 

- sărituri artistice 

- placă uşoară şi elastică, cu coada 
mai rigidă, pentru aterizări mai bune 

POWDER (soft) 

- pentru zăpadă proaspătă, neatinsă 

- faţa plăcii este mai lată, pentru o 
mai bună stabilitate 


FREERIDE-ALPIN 

(soft-hard) 

- plăci direcţionale, rigide pentru o 
mai marc stabilitate la viteze mari 

- pentru carving şi bordercross 

- competiţie, slalom special, uriaş şi 
super G 

Pentru cei mai curioşi din fire, iată şi 
două intervale de preţuri (echipament 
complet - placă, legături şi bocanci): 

Soft - Minim 7.000.000 - Maxim 
13.000.000 

Hard - Minim 9.000.000 - Maxim 
14.000.000 

După cum vedeţi, aceste „scule” 
ajung cam la preţul unui PC de dotare 
medie, şi, cine ştie, poate că am reuşit cu 
acest articol să vă bag „microbul” la 
câţiva dintre voi. 

Ne-om vedea pe pârtie! 

K’Shu 




Tombola 


LEVEL 

Sony 





Puteţi câştiga unul din cele 10 jocuri Crash 
Bash dacă răspundeţi corect la întrebarea de 
mai jos! 

7 Care este numărul maxim de personaje care se pot 
„duela” în Crash Bash? 

A) 8 B) 2 C) 4 

Răspunsul îl găsiţi în articolul dedicat jocului din acest număr. 


Tombola level Sony 

Răspundeţi la întrebarea alăturată, 

decupaţi talonul şi expediaţi-l pe i 

adresa redacţiei: O.P. 2, C.P. 4 / 

2200 Braşov. 2/2001 - 

„Impactul a avut loc la 3.15 
p.m. Prima maşină a fost 
ruptă în două şi trimisă în 
două direcţii diferite. A doua 
maşină cu pasageri a fost 
strivită şi târâtă aproape 120 
de metri. Resturile au fost 
răspândite pe o suprafaţă de 
un kilometru şi jumătate. 118 
persoane şi şapte membri de 
echipaj erau în trenul de 
pasageri... Există un singur 
supravieţuitor.” 

C e aţi spune dacă ar exista oameni 
care scapă în permanenţă de cele 
mai îngrozitoare accidente, care 
nu se îmbolnăvesc niciodată sau care nu 
au avut vreodată o zgârietură sau o vâ- 
nătaie? Probabil doar că sunt... indes¬ 
tructibili! 



Unul din aceste personaje ne este 
prezentat de către M. Night Shyamalan 
în noul său film Unbreakable. Bruce 
Willis îl întruchipează pe David Dunn, 
singurul supravieţuitor al unui accident 
feroviar violent. Samuel L. Jackson, cu 
misterul său, joacă rolul lui Elijah Price, 
un străin ciudat, care oferă o explicaţie 
bizară asupra salvării miraculoase a lui 
David, o explicaţie care ameninţă însă 
să schimbe destinul acestuia. 

Filmul prezintă totodată un om cu 
probleme şi emoţii ca oricare altul dintre 
noi. David Dunn nu se simte împăcat cu 
propria sa viaţă. Pur şi simplu nu s-a 
integrat şi nu ştie care este rolul său pe 
această lume. Nu este fericit nici în 
postura de soţ şi tată, şi nu este mulţumit 
nici de slujba sa. 


în urma accidentului, David începe să 
privească cu alţi ochi viaţa.Totodată, 
începe să audă din nou vocile pe care le-a 
ignorat dintotdeauna. Şi, întâmplătoare 
sau nu, întâlnirea cu Elijah îl conduce la 
o adevărată introspecţie în viaţa sa şi la 
descoperirea trecutului. Elijah joacă ro¬ 
lului unui adevărat profet, care îi arată 
lui David care sunt drumurile între care 
poate alege, însă, în acelaşi timp, îi indică 
direcţia cea bună. 

Unbreakable nu este numai un thril- 
ler. împletirea elementelor de suspans cu 
cele fantastice şi cu accentele dramatice, 
vor face din el fără îndoială un adevărat 
succes. 

Distribuit de Glob Com Media 
Data apariţiei pe marile ecrane: 
mijlocul lunii februarie 




U n film de acţiune emoţionant, în 
care acţiunea nu este reprezen¬ 
tată de focuri de armă, urmăriri 
cu maşini şi explozii. De data aceasta, cea 
mai înficoşătoare este natura. 

Liniştea deplină, zăpada, frigul şi limi¬ 
tele umane sunt elementele care alcătuiesc 
suspansul. Filmul prezintă povestea tână¬ 
rului căţărător Peter Garrett (în rolul cămia 
îl putem vedea pe Chris O’Donnell), care 
trebuie să organizeze o expediţie de sal¬ 
vare de pe K2, al doilea vârf al lumii. Pe¬ 
ter îşi riscă viaţa pentru a o salva pe sora 
sa Annie (Robin Tunney) şi echipa sa 


de căţărare (Bill Paxton şi Nicholas Lea). 
Cu ani în urmă, cei doi fraţi au fost impli¬ 
caţi într-un accident de alpinism zgudu¬ 
itor. Pentru a se salva, Peter şi Annie au 
trebuit să taie frânghia de care era ancorat 
tatăl lor şi să-l condamne astfel la moarte. 
După acel accident Peter a devenit un 
fotograf izolat de lume, iar Annie doreşte 
să împlinească visul tatălui ei. 

K2, cel mai neîndurător munte din 
lume, unde au pierit peste 50 de alpinişti 
de-a lungul timpului, i-a prins în ghearele 
sale şi pe Annie şi echipa sa. Pentru sal¬ 
varea acestora, Peter organizează o expe¬ 


diţie (formată din şase persoane care de 
care mai ciudate), care are pe lângă peri¬ 
colele ridicate de munte şi un alt inamic: 
timpul. 

Cei trei pot rezista doar câteva ore în 
crevasa de gheaţă de la 8.000 de metri în 
care au căzut, deci echipa lui Peter va 
trebui să facă imposibilul pentru a-i salva. 
Filmul este plin de suspans şi vă va ţine 
atenţia încordată până la sfârşit. 

Distribuit de InterComFilm 
Romania 

Data apariţiei pe marile ecrane: 

9 februarie 

locul anului 

Gamer’s Choice Awards 

în numărul din luna decembrie a anului 2000 am introdus 
în paginile revistei un chestionar care să ne ajute la 
întocmirea unui clasament pe categorii al jocurilor apărute 
în respectivul an. Foarte mulţi dintre voi aţi răspuns pro¬ 
vocării noastre de a vă exprima referinţele şi iată şi rezultatele! 


Real-Time Strategy (RTS) 
Câştigător: RED ALERT 2 
Exemplul perfect al zicalei „cei din 
urmă vor fi cei dintâi”, ultimul RTS im¬ 
portant apărut în 2000 a câştigat admiraţia 
cititorilor LEVEL. Având în spate succe¬ 
sul seriei Command&Conquer, producă¬ 
torii de la Westwood au demonstrat încă 
o dată că îşi merită pe deplin faima. 

Turn-Based Strategy (TBS) 
Câştigător: SHOG UN: TOTAL WAR 
Unul dintre TBS-urile care au plăcut 
mai ales datorită atmosferei extrem de 
bine create. Puternicul iz japonez ce a 
însoţit acest extrem de bine realizat TBS 
a propulsat Shogun: Total War pe primul 
loc în preferinţele cititorilor noştri. 

First Person Shooter (FPS) 
Câştigător: SOI JMER OF FORTUNE 
Se pare că în ultimul timp cele mai 
populare FPS-uri s-au dovedit au fost 
cele ce au reuşit să se apropie cât mai 
mult de realitate. Nu este, deci, nici o 
surpriză că Soldier of Fortune a fost cel 
mai apreciat FPS din acest an. 

Menţiune specială: DEUS EX 
Foarte aproape de Soldier of Fortune 
în topul cititoriilor s-a aflat superbul Deus 
Ex. Complex, susţinut de o poveste acapa- 
rantă, un gameplay fără prea multe minu¬ 
suri şi având o puternică tentă RPG, Deus 
Ex a câştigat definitiv admiraţia gamerilor. 

Role Playing Game (RPG) 

Câştigător: DIABLOII 
Mai mult ca sigur, câştigătorul la 
categoria RPG nu surprinde pe nimeni. 
Unul dintre cele mai aşteptate jocuri din 
ultimii ani este cu siguranţă unul dintre 
cele mai „butonate” jocuri în România. 
Tocmai de aceea, deşi noi am fi zis altfel, 
Diablo II este RPG-ul preferat al 
cititoriilor LEVEL. 

Menţiune specială: BALDUR’S 
GATE 2: SHADOWS OF AMN 
Deşi nu a ameninţat nici măcar o clipă 
supremaţia Diablo Il-ului, Baldur’s Gate 
2 (un joc care se apropie mai mult de 
definiţia de RPG decât DiabloII) a reuşit 
să câştige admiraţia a suficient de mulţi 
jucători de pe la noi. Bravo! 


Adventure 

Câştigător: 

THE LONGEST JOURNEY 

Cel mai „gustat” adventure al anului 
2000 s-a dovedit a fi The Longest Jour- 
ney, unul dintre cele mai bune jocuri din 
ultimii ani care a câştigat respectul atât 
al cititorilor cât şi al redactorilor LEVEL. 

Menţiune specială: ESCAPE FROM 
MONKEYISLAND 

Ce mai dură luptă s-a dus cu 
siguranţă la categoria Adventure. Deşi 
pe ultima sută de metri The Longest Jour- 
ney a reuşit să câştige, Escape from 
Monkey Island rămâne un titlu de 
referinţă. 

Action 

Câştigător: DELTA FORCE: 

LAND WARRIOR 
Fără milă, DF3 a reuşit să anihileze 
orice concurenţă în domeniul său. 
Multiplayer-ul este cu siguranţă cel care 
a prins cel mai mult la public, dar ne 
gândim că altul ar fi fost rezultatul dacă 
am fi propus în top, să zicem, Counter- 
Strike. 

Simulatoare zbor/spaţiale 
Câştigător: FLANKER 2.0 
Deşi nu ne aşteptam, cititorii LEVEL 
au ales ca cel mai bun simulator de zbor 
al anului jocul Flanker 2.0. Punctul forte 
al acestui joc este, cu siguranţă, 
realismul, mult mai accentuat decât în 
majoritatea celorlaltor simulatoare. Să fie 
primit! 

Menţiune specială: 

CRIMSON SKIES 
Microsoft a reuşit să acapareze joy- 
stick-urile naţiunii de gameri printr-un 
simulator în care pe primul loc se află 
factorul FUN. Mai adăugaţi grafica 
excelentă şi o să înţelegeţi de ce Crim- 
son Skies s-a aflat aproape de a câştiga 
categoria Simulatoare zbor/spaţiale. 

Simulatoare sportive 

Câştigător: FIFA 2001 
Sportul rege din viaţa de zi cu zi a 
românilor reuşeşte să ocupe tronul şi pe 
calculator. Cu o grafică mult îmbunătăţită 
şi un gameplay rapid şi acaparant, FIFA 


2001 câştigă titlul de cel mai bun Simula¬ 
tor Sportiv. 

Simulatoare auto 

Câştigător: NEED FOR SPEED: 

PORSCHE 2000 

Excelenta serie Need For Speed nu 
se lasă mai prejos nici în anul 2000 şi 
continuă seria succeselor cu superbul 
Porsche 2000. Un procentaj de voturi 
care nu lasă loc de discuţii ne convinge 
că aţi vrea cu toţii nişte Porsche-uri. 

Simulatoare 

Câştigător: THE SI MS 

Jocul care a readus în actualitate 
genul Sim. O idee inovatoare şi un joc 
extrem de plăcut au propulsat jocul The 
Sims pe primul loc nu numai la categoria 
Simulatoare. 

Add-on 

Câştigător: AGE OF EMPIRESII: 

THECONQUERORS 

Un add-on adevărat care merită 
primul loc cu care l-au fericit cititorii 
LEVEL. O grafică mai bună, o poveste 
mai acaparantă şi un feeling mai intens, 
iată atuurile lui Age of Empires II: The 
Conquerors. 

Cel mai original joc al anului 
THE SIMS 

Intr-adevăr cel mai inovator şi mai 
de succes joc din ultimii ani. Ideea din 
The Sims este una ce nu a mai fost 
exploatată până acuma, iar cei care au 
avut curajul să o transforme într-un joc 
(Maxis/EA) au fost răsplătiţi din plin de 
cititorii Level, primind titlul de „Cel mai 
original joc al anului”. 

Cea mai mare dezamăgire a anului 
MDK2 

Urmaşul extraordinarului MDK a fost 
aşteptat cu sufletul la gură de mai toţi 
cititorii LEVEL. Speranţe mari şi o 
dezamăgire uriaşă. MDK2 nu a reuşit să 
recreeze succesul primului MDK, astfel 
încât primeşte din partea voastră titlul 
de „Cea mai mare dezamăgire a anului”. 

De remarcat: DIABLOII 

Ei da, deşi a fost considerat cel mai 
bun RPG şi cel mai bun joc al anului, 
Diablo II a fost extrem de aproape de a fi 
şi cea mai mare dezamăgire a anului. 
Atenţie Blizzard! 

Cel mai bun joc al anului 
DIABLOII 

Rezultatul întâmpinat cu suspiciune 
şi nedumerire de către redactorii LEVEL, 
reprezintă totuşi părerea cititorilor LEVEL. 
Astfel, Diablo II primeşte din partea 
voastră titlul de „Cel mai bun joc al 
anului”. Să-l poarte sănătos! 



Jocul anului 


Patch 





A mai trecut o lună, am mai primit o sumedenie 
de mail-uri de la voi, din care am selectat câteva. 

Cred că tocmai am dat de o nouă definiţie a concep- lată şi un demo foarte pretenţios 

tului „sigur 100%”! imagine primite de la Florin imagine primită de la Dan Clâudiu Dragoş 




Totuşi, îi mulţumim calculatorului că ne-a adus 
aminte că nu are nici o eroare 
imagine primită de la Leprikorn 


Nici nu vreau să mă gândesc dacă toate acele 
butoane ar fi început, printr-o minune, să strige 
„press me!” - imagine primită de la Infinity Guy 



Nu vreau să intru într-un clişeu, 
dar cei care sunt de gen „other” 
să facă un pas în faţă 
- imagine primite de la Florin 

Delete Previous 


Fiom: 

Sender Unjpedfied 


Date: 

1 ianuarie 1601 02:00 


To: 

none 


Subject: 

Welcome To Hotmail Offhne Support From Outlook Express 


0 

Message unavailable while 
offline 

— 


Outlook Express is unable to display this 
message when you are not connected to 
the Internet. 


După cum spuneai şi tu, probabil 
că l-a trimis Mihai Viteazu (la 
Şelimbăr, în loc de bardă avea un 
notebook şi uite-aşa azvârlea cu 
el în turci!) - imagine primită de 
la Liviu loniţă 



Probabil că el nu ştie că de fapt 00 
înseamnă 2000 - imagine primită 
de la Ştefan Aldea 


Installei Informat 



You must restart your system for the configuratlon 
changes made to VirusScan to take effect Clck Yes to 
restart now or No If you plan to restart later. 


"•-•^-^-•1 a° I 

Calculatorul meu se simte mai 
uscat, mai protejat! Toate bune 
până aici, dar unde-i YES-ul?- ima¬ 
gine primită de la Petre Sacrieru 


Ne puteţi trimite capturi de ecran, scanări, fotografii pe adresa redacţiei (OP 2 CP 4 Braşov 2200) sau la cristian_caşcaval@level.ro 
(cu subiectul Pt. PATCH). Imaginile trebuie să fie surprinse de voi (asupra faptului!) iar formatul lor: BMP, PCX sai TIFF (eventual 
compresate cu ZIP, ARJ, RAR). Trucajele nu vor da bine la nota finală, deci nu vor fi publicate. Nu se dă nici un premiu (doar 
recunoaştere naţională şi internaţională)! Câştigătorul (stimei noastre nemărginite) din acest număr este: Florin. 

II poţi găsi la chioşcul de unde 
iti cumperi revista de jocuri 
preferata si in magazinele 
specializate din oraşul tau ! thrustmaster 

împărtăşească din experienţele lui cu 5 astfel de „roţi”. 


I ată, deci, că pc biroul meu au poposit 
pe rând cinci volane, destinate testă¬ 
rii în probe hotărâtoare de viteză şi 
anduranţă. în acest scop am folosit mai 
ales excepţionalul Need For Speed 
Porsche 2000 (deşi prefer forma cu „(7/7- 
leashed"), şi pe alocuri interesantul 
Grund Prix 3. NFS PU mi s-a părut ideal 
pentru acest test pentru că oferă în primul 
rând cea mai realistă modelare fizică a 
comportamentului unui automobil, ce a fost 
până în acest moment realizată într-un joc. 
Apoi, în joc apar, tot excelent redate sub 
aspectul realismului, mai multe tipuri de 
teren din categoria acelora care pun 
probleme piloţilor auto: zăpadă, gheaţă, 
macadam, noroi. Dar cred că este cazul să 
trec rapid în revistă şi unele din elemen¬ 
tele pe care le-am luat în considerare pe 
parcursul acestor teste. 

Primul lucru pe care îl faci cu un vo¬ 
lan este să îl fixezi de masa sau biroul pe 
care obişnuieşti să te joci. Am fost deci 
atent cât de simplu se poate face această 
operaţiune, şi cât de stabilă şi sigură este 
poziţia volanului. Apoi, am pus mâna pe 
volan şi am încercat să văd: este recoman¬ 
dabil să-ţi laşi greutatea ambelor mâini pe 
el? Pentru că, într-un GP3 la care ai de făcut 
câteva zeci de ture, este bine să îţi poţi lăsa 
mâinile pe volan ca să nu ţi se contracte 
musculatura, sau să apară dureri în braţe. 
Testul cu lăsarea mâinilor cu toată greuta¬ 


tea pc volan este unul subiectiv, şi ţine de 
impresia de soliditate a construcţiei pe care 
ţi-o face volanul, prin felul în care este mon¬ 
tat în consolă, dar şi consola, prin siste¬ 
mul său de prindere de masă. 

Oricât aş părea de tipicar, simt nevoia 
să fac aici o mică teorie a pedalelor cu care 
sunt dotate astfel de volane, pentru a 
lămuri felul în care le-am apreciat. Vedeţi 
voi, am observat de-a lungul timpului că 
există mai multe feluri de a folosi aceste 
pedale, în funcţie de preferinţa diferiţilor 
utilizatori. 

Unul din motivele de disconfort la 
folosirea pedalelor pentru picioare este 
faptul că partea pe care îţi aşezi călcâiul 
este aderentă, având tendinţa de a-ţi ţine 
călcâiul pe loc. Dar, de cele mai multe ori, 
pedalele sunt făcute la rândul lor în aşa fel 
încât să nu-ţi lase talpa să alunece pe ele. 
Rezultă de aici că, la apăsarea unei pedale, 
ori călcâiul trebuie să alunece pe consola 
suport, ori talpa trebuie să alunece pe 
pedală. Ceea ce, dată fiind aderenţa la 
ambele, va fi dificil. Dacă eşti încălţat, vei 
fi clar incomodat de această problemă. Cea 
mai bună soluţie ar fi să porţi numai 
ciorapi, care vor aluneca lejer pe orice 
pedală. Dar, acest lucru nu este posibil în 
orice situaţie. 

Apoi, unii dintre noi preferă să folo¬ 
sească pedalele la un singur picior, cel drept, 
pentru a se feri de posibilitatea „ameţirii” 


controlului asupra maşinii prin apăsarea 
simultană, cu ambele picioare, a frânei şi 
acceleraţiei. Mai există un motiv pentru 
care este de preferat să-ţi aşezi consola 
pedalelor într-o parte, spre folosire numai 
cu piciorul drept. Acest motiv este simplu 
de sesizat de către domnii care au picioa¬ 
rele mai solide în partea lor superioară, şi 
nu şi le pot apropia prea mult fără anumite 
inconveniente... 

Numai că, la folosirea unui singur 
picior pentru pedale, problema cu aderenţa 
tălpilor la pedale şi la consola suport devine 
şi mai neplăcută. Soluţia este să stai cu 
piciorul suspendat în aer, fără a-ţi sprijini 
călcâiul pe consolă. Dar cele mai multe 
dintre consolele cu pedale nu rămân „lipi¬ 
te” pe podea, sau alunecă pe aceasta, din 
cauza arcului puternic al pedalelor. Până la 
urmă, o idee bună este să ţii cu celălalt 
picior apăsată marginea consolei, astfel 
încât să o menţii pe loc. Oricum, la atâtea 
probleme cu consolele pedalelor, vă daţi 
seama că am încercat să descopăr care ar fi 
cel mai bun mod de folosire a fiecărui volan 
în parte. 

Un aspect care mi s-a părut demn de 
luat în seamă a mai fost cel al dotării vola¬ 
nului cu software de configurare şi con¬ 
trol, pentru că astfel de utilitare îşi dove¬ 
desc nu o dată folosul în exploatarea opti¬ 
mă a volanului. 

Marius Ghinea 



Microsoft SideWinder Force- 
Feedback Wheel 

Un prim element care m-a impresionat în bine la acest volan 
produs sub numele Microsoft a fost extraordinara uşurinţă cu 
care acesta poate fi fixat pe masă. Un simplu şurub, solid, dintr-un 
material plastic special, completat de o clapă, rezolvă rapid şi 
foarte sigur poziţionarea volanului pe masa de joc (masa de joc!... 
mai lipseşte postavul verde...). Construcţia volanului este 
excepţional de solidă, Microsoft SideWinder Force-Feedhack 
Wheel trecând cu surle şi trâmbiţe testul lăsării mâinilor pe volan 
cu toată greutatea. Pur şi simplu, acest volan inspiră încredere. 
Un plus mi s-a părut şi dimensiunea mică a consolei volanului, 
foarte compactă, care ocupă un spaţiu redus pe masă, lăsând lejer 
loc şi tastaturii PC-ului. Acest lucru nu este deloc de neglijat. 


deoarece îţi lasă tastatura la îndemână pentru momentele când 
devine necesară în joc. 

Pe volan se află şase butoane, trei la stânga şi trei la dreapta. 
Pentru schimbarea vitezei există două clape în poziţia clasică, în 
spatele volanului, câte una de fiecare parte. Un buton mare, cen¬ 
tral, aflat pe butucul volanului, este dedicat comutării pe mod de 
funcţionare force-feedback sau încetării folosirii acestei funcţii. 
Designul volanului pare orientat spre utilizarea lui în jocuri de 
formulă, în care mâinile rămân mereu în poziţia fundamentală. Acest 
lucru este sugerat şi de faptul că singurele porţiuni din volan 
acoperite cu plastic cauciucat sunt tocmai cele laterale. Există 
însă o problemă. Cursa volanului este foarte marc, de aproape 
260°, ceea ce este nefiresc pentru un volan de formulă. Mai mult, 
din cauza faptului că volanul este destul de gros, iar clapele de 
schimbare a vitezelor sunt de dimensiuni mai mici şi aşezate mai 

aproape de axa volanului, vă va fi foarte 
dificil să schimbaţi viteza în momentul unui 
viraj în care volanul este rotit aproape de 
maxim. Ori, acest lucru poate deveni ne- 
cesar în momentul în care doriţi să imprimaţi 
maşinii o tendinţă supraviratorie prin folosirea frânei de motor. 
Mai mult decât atât, din cauza grosimii volanului, este dificil să 
ajungi cu degetele mari la toate butoanele aflate pe volan. Practic, 
numai două din acestea, câte unul pe fiecare parte, vă vor fi în 
mod normal accesibile. 

Pentru a uşura schimbarea vitezelor în curbe ce necesită 
rotaţii mari ale volanului, putem folosi setările de deadzone ale 
jocurilor care oferă o asemenea posibilitate de setare. în NFS 
se poate reduce unghiul de rotaţie a volanului. Dar acest lucru 
poate fi făcut cu Microsoft SideWinderForce-Feedback Wheel 
numai la modul virtual, deoarece volanul nu se va opri la 
capetele noului unghi maxim de rotaţie setat din joc. Deci, 
chiar dacă reduci unghiul maxim de rotaţie, nu ştii foarte clar 
când eşti la capătul rotaţiei efective a volanului, aşa cum este 
aceasta executată de joc. Iar, în situaţia în care virajul necesită 
o accentuare a sa, ai tendinţa să roteşti în continuare, inutil, 
volanul, pentru că nu ştii dacă acest lucru mai are efect sau nu. 
Ceea ce te poate dezavantaja, căci, în loc să foloseşti frâna de 
motor sau chiar frâna de mână, tu învârti de pomană din volan. 
Din păcate, nici software-ul de control al Microsoft SideWinder 


Force-Feedback Wheel nu îţi poate fi de folos în această 
situaţie, deci, nu îţi rămâne decât să te bazezi pe instinct şi 
învăţarea prin exerciţiu a folosirii volanului. Pe de altă parte, 
softul de control al acestui volan este excelent, permiţând mul¬ 
tiple setări de configurare, pornind de la diverse tării ale forţei 
de acţiune a force-feedback-ului, până la setări de deadzone 
central si sensibilitate a volanului. Un punct în plus este acela 
că SideWinder oferă posibilitatea ca volanul să aibă tendinţa 
de revenire la poziţia centrală, cu posibi¬ 
litatea reglării vitezei acestei reveniri. O 
componentă excelentă a volanului de la 
Microsoft este consola de pedale. 
Aceasta are o suprafaţă mare, iar forţa 
necesară pentru apăsarea pedalelor nu 
este prea mare, fapt pentru care acestea 
pot fi acţionate lejer cu piciorul nespri¬ 
jinit pe consolă, atunci când sunteţi încăl¬ 
ţaţi, iar aceasta fără a fi nevoie să „ţineţi” 
consola cu piciorul stâng. Cu piciorul 
drept desculţ (dar „înciorăpaf’), veţi pu¬ 
tea să vă sprijiniţi călcâiul de consolă, 
aceasta fiind foarte stabilă. Un element care măreşte confortul 
utilizării este subţirimea consolei pedalelor. Pedalele sunt 
diferenţiate numai ca formă, dar foarte puţin, în timp ce forţa pe 
care o opun la apăsare nu diferă deloc. Cursa pedalor este 
suficient de mare pentru a permite un control foarte fin al 
acceleraţiei şi frânei. Cu riscul de a părea repetitiv, afirm încă o 
dată că SideWinder Force-Feedback Wheel are probabil cea 
mai comodă consolă de pedale pe care am avut până acum 
ocazia a o folosi. 

în concluziune, pot spune că Microsoft SideWinder 
Force-Feedback Wheel este un volan robust, cu un force- 
feedback bun, dar cu unele scăpări în design care îl recomandă 
pentru jocurile în care acurateţea şofatului contează mai puţin 
decât spectacolul, în care o pondere importantă o are force- 
feedback-ul reuşit. Ca dovadă, în pachetul Microsoft Side¬ 
Winder Force-Feedback Wheel veţi găsi şi versiunea inte¬ 
grală a cunoscutului joc Monster Truck Madness 2. Adaug 
convingerea pe care o am, ca utilizator de doi ani al unui 
joystick SideWinder, că şi volanul cu acelaşi nume va dovedi 
o fiabilitate de excepţie. 




Thrustmaster 360 Modena Pro 


Ei bine, la prima aruncătură de ochi asupra acestui model de 
la Thrustmaster am rămas cu privirea lipită de acesta. Motivul 
este unul justificat: acest volan este copia fidelă a unui design 
Ferrari original (does Modena ring a beli?). Dar, cum s-a ajuns 
ca monştrii sacri de la Thrustmaster să-şi lipească în centrul 
volanului produs de ei căluţul Ferrari? Simplu, Thrustmaster 
au devenit o componentă a Guillcmot International. Ori, aceştia 
au o înţelegere mai veche cu firma 
Ferrari... 

Dar, să o luăm de la fixarea de 
masă a consolei volanului. Aceasta 
se face prin metoda clasică la 
Thrustmaster, cu nişte cleme cu 
pârghie. Ia ceva timp la prima 
montare, dar apoi totul se montează 
şi se demontează de pe masă foarte 
rapid şi simplu. Totuşi, în cazul în 
care masa pe care îl fixaţi este mai 
subţire, va fi nevoie să mai puneţi 
ceva care să îi mărească grosimea. Eu, la biroul de gros de fix 1,5 
cm am mai pus două bucăţele de cauciuc groase şi volanul s-a 
prins bine. Cu toate acestea, Thrustmaster 360 Modena Pro nu 
a trecut testul lăsării ambelor mâini pe volan cu toată greutatea. 


Iar asta pentru că, deşi foarte robust construit, 
atât senzaţia pe care ţi-o lasă fixarea volanului 
în consolă cât şi fixarea consolei de masă m-a 
determinat să nu aplic o greutate prea mare 
asupra volanului. 

Cred însă că aici se opreşte lista criticilor pe care le am de 
adus acestui model, şi voi trece la lucrurile bune. înainte de 
toate, la Thrustmaster 360 Modena Pro mi-a atras atenţia 
materialul cu care este acoperit ÎN ÎNTREGIME volanul. Este un 

cauciuc de foarte bună calitate, texturat fin, care pur şi simplu nu 
îţi lasă mâinile să transpire pe volan. Pe butucul volanului sunt 
amplasate la stânga şi la dreapta câte un buton şi câte un hat (!) 
cu patru direcţii. Acestea sunt perfect accesibile pentru degetele 
mari, dacă mâinile se află în poziţia fundamentală. 

Modelul clapelor din spatele volanului dedicate schimbării 
vitezelor este preluat, din fericire, de la volanele Guillemot. Asta 
înseamnă clape mari, foarte uşor de acţionat în orice poziţie a 
volanului, dar şi arcuri mai puternice decât la vechile volane 
Thrustmaster , la care aceste clape păreau gata să zdrăngăne în 
locaşurile de prindere. Dar, suipriză, sub clapele de schimbare 
a vitezelor se află, simetric, clape destinate frânei şi acceleraţiei. 
Acestea au acţiune proporţională, adică asemănătoare cu a 
pedalelor. Deşi pare o configuraţie exotică, după câteva ture 
de antrenament m-am obişnuit lejer şi cu acest mod de control 
al maşinii. Numai că, pe lângă aceste controale, Thrustmaster 
360 Moderni Pro oferă şi un schimbător de viteză la mâna 
dreaptă. Acesta are o construcţie solidă, care permite sprijinirea 
mâinii în timpul cursei. Pedalele sunt diferenţiate, atâta ca lun¬ 
gime a deplasării maxime (frâna este mai scurtă), dar şi sub 


aspectul formei şi al forţei de apăsare necesară (frâna este mai 
„tare”). Cursa maximă a acceleraţiei este suficient de lungă 
pentru controlul fin al vitezei în viraje. Ambele pedale au arcuri 
puternice, iar consola în care sunt montate nu are nici greutatea 
şi nici suprafaţa suficient de mari pentru a permite acţionarea 
pedalelor cu piciorul nesprijinit. Dar atât suprafaţa consolei 
cât şi cea a pedalelor sunt foarte aderente, deci, recomand la 
acest model folosirea piciorului drept tară sprijin, în timp ce cu 
piciorul stâng apăsaţi consola pedalelor pentru a o fixa de 
podea. Dotat şi cu software-ul de configurare adecvat, 
Thrustmaster 360 Modena Pro este un volan de excepţie, cu 
o construcţie îngrijită, a cărui fineţe deosebită se reflectă şi 
asupra funcţionalităţii sale. 

Recomand Thrustmaster 360 Modena Pro tuturor celor 
care au un stil de pilotaj bine gândit şi echilibrat, cu execuţii 
de măiestrie, în care de mare importanţă este smulgerea câte 
unei fracţiuni de secundă oriunde în traseu este posibil. Iar 
faptul că există două feluri de controale atât pentru frână/ 
acceleraţie cât şi pentru schimbarea vitezelor va acoperi prefe¬ 
rinţele oricăruia dintre voi. 


Genius Speed Wheel Formula Lite 

Iacătă un volan cu un design aparte! în primul rând, am 
observat că nu este dotat cu pedale, ceea ce explică menţiunea 
„Lite" din numele său. în al doilea rând, acceleraţia şi frâna se 
află pe consola volanului, sub forma unei manete identice cu 
cele de gaz de la joystick-urile evoluate destinate simulatoarelor 
de zbor. Pe această manetă sunt amplasate patru butoane, în 
timp ce pe volan se află şase butoane. în spatele volanului nu se 
află clape de schimbare a vitezei. 

Deci, este limpede cum am procedat - maneta pe post de 
acceleraţie şi frână, iar două din butoanele de pe manetă pentru 
schimbarea treptelor de viteză. Sistemul funcţionează, şi se pot 
chiar obţine oarece performanţe în această configuraţie. Practic, 
Genius Speed Wheel Formula Lite demonstrează destul de 
convingător faptul că pedalele nu sunt neapărat necesare. 

Volanul, care nu este deloc cauciucat, are un diametru mai 
mare decât al majorităţii device-urilor de gen pe care am avut 
ocazia să-mi pun mânuţele până acum. Totuşi, modul în care am 
simţit fixarea volanului în consolă nu mi-a inspirat suficientă 
încredere, fapt pentru care am evitat să-mi sprijin ambele mâini cu 
toată greutatea pe acesta. în schimb, sistemul de prindere al 
consolei de masă este foarte simplu şi practic, asigurându-i 
acesteia o stabilitate perfectă. 

Observaţia mea este că Genius Speed Wheel Formula Lite 
are o construcţie care îi arată preţul. Adică, nu lasă senzaţia de 



robusteţe, şi impresia cu care rămâi este că nu excelează prin 
fiabilitate, lucru pe care l-am remarcat la Genius şi în ceea ce priveşte 
gama lor de joystick-uri de preţ scăzut. Dar în cazul Genius Speed 
Wheel Formula Lite , pot spune că preţul este în perfect acord cu 
calitatea produsului. 

Acest volan nu vine decât cu drivere, nu şi cu software de 
configurare. Recomand Genius Speed Wheel Formula Lite celor 
care nu doresc să cheltuiască sume mari pentru un device destinat 
jocurilor, şi caic nici nu au pretenţii în ceea ce priveşte perfonuanţele 
lor în jocurile auto ce presupun o marc acurateţe a pilotajului. 



Logitech WingMan Formula GP 


Un prim lucru care mi-a atras atenţia la acest volan este 
faptul că arată prietenos. Probabil că la această impresie au 
contribuit consola volanului, care este foarte mică, ocupând 
puţin spaţiu pe masă, şi lăsând loc 
berechet pentru mouse şi tastatură. 

Apoi, tot la capitolul „friendly de¬ 
sign” este plasticul cauciucat de 
culoare galbenă cu care este 
acoperit volanul în zona mâinilor, 
în poziţia lor fundamentală. 

Consola volanului este uşor de 
montat pe masă, dar necesită o gro¬ 
sime destul de mare a acesteia. 

Astfel încât am recurs la acelaşi 
artificiu pe care l-am folosit şi pentru 
Thrustmaster 360 Modena Pro - am pus două bucăţi de cau¬ 
ciuc care au mărit grosimea mesei, şi consola s-a fixat perfect 


de masă. De altfel, soliditatea volanul mi-a 
inspirat suficientă încredere pentru a-mi 
sprijini ambele mâini cu toată greutatea pe el. Totul a fost 
OK, Logitech WingMan Formula GP a dovedit că este mic 

dar robust. Pe volan se află patru butoane, două dintre ele 
fiind extraordinar de inspirat aşezate, astfel încât printr-o 
deplasare scurtă a degetelor mari să poată fi acţionate în 
orice poziţie a volanului. 

De fapt, mi-am pus „schimbătorul de viteze” pe aceste 
două butoane, deoarece şi Logitech WingMan Formula GP 
suferă de aceeaşi problemă ca şi SideWinder- ul de la Micro¬ 
soft. Adică, are un grad de rotaţie mare, pe la 240°, dar spre 
capetele acestui unghi este foarte greu să acţionezi cele două 
clape de schimbare a vitezei. însă, şi aici accentuez, butoanele 
de care vorbeam au rezolvat elegant această problemă pentru 
Logitech WingMan Formula GP , permiţând schimbarea lejeră 
a vitezelor în oricare poziţie a volanului. 


Pedalele acestui volan au fost pentru mine o sursă de 
încântare. Designul lor este atât de inspirat încât, deşi 
suprafaţa şi greutatea consolei pedalelor sunt mici, aceasta 
poate fi folosită lejer cu picioarele nesprijinite. Cele două 
pedale sunt diferenţiate atât ca formă, cât şi sub aspectul 
forţei de apăsare. 

Cursa acceleraţiei este suficient de lungă pentru a per¬ 
mite controlul de fineţe al acceleraţiei. 

Deşi acest volan nu vine cu nici un fel de software de 
configurare, nu am avut dificultăţi în exploatarea sa. Apre¬ 
ciez Logitech WingMan Formula GP ca o soluţie echilibrată 
calitate/preţ, ce va oferi satisfacţii tuturor pasionaţilor de 
jocuri auto. 




Thrustmaster 360 Modena Racing 
Wheel 


Acesta este fratele mai mic al versiunii Pro, sub aspectul 
preţului şi al anumitor funcţionalităţi. în primul rând, însăşi consola 
volanului este de dimensiuni mai mici, ocupând mai puţin spaţiu 
pe masă. Sistemul de fixare de masă este unul moştenit de la 
volanele Guillemot, şi asigură suficientă stabilitate, datorită căreia 
Thrustmaster 360 Modena Racing Wheel a trecut 
cu succes testul lăsării mâinilor pe volan, cu toată 
greutatea. 

Volanul este acoperit cu cauciuc numai în zona 
poziţiei fundamentale a mâinilor. Asemănător cu 
versiunea Pro, şi acest volan are un unghi de maxim 
de rotaţie de aproximativ 190°, suficient de mare, dar 
şi suficient de mic pentru a putea avea acces lejer la 
clapele de schimbare a vitezelor. La care, întocmai 
ca la versiunea Pro, se adaugă două clape destinate 
acceleraţiei şi frânei, cu acţiune proporţională. Pe 
butucul volanului se află două butoane. Cât despre 
pedale, acestea sunt identice cu cele de la versiunea Pro, aşa că 
citiţi acolo despre ele. 


Venit cu software de configurare şi con¬ 
trol, Thrustmaster 360 Modena Racing 
Wheel are o construcţie robustă, la care se 
adaugă fineţea controalelor. Dacă aveţi 
pretenţii mari de la volanul vostru, Thrustmaster 360 Modena Rac¬ 
ing Wheel vă va mulţumi pe deplin, în orice condiţii de pilotaj. 


Producător 

Thrustmaster 

Thrustmaster 

Microsoft 

Logitech 

Genius 

Model 

360 Modena 
Racing Wheel 

360 Modena 
Racing Wheel 
Pro 

Sidewinder Force- 
Feedback Wheel 

WingMan 
Formula GP 

Speed Wheel 
Formula Lite 

Tip conexiune la 
PC 

USB/gameport 

USB 

USB 

gameport 

gameport 

Acoperire 
cauciuc la volan 

parţială 

completă 

parţială 

parţială 

n/a 

Clape schim¬ 
bător viteză 

2 

2 

2 

2 

n/a 

Clape de acc/ 
frână 

2 

2 

n/a 

n/a 

n/a 

Manetă schimbare 
viteză 

nu 

da 

nu 

nu 

da 

Butoane 

2 

2 

6 

4 

10 

Hat-uri 

2 

2 

n/a 

n/a 

n/a 

Pedale 

da 

da 

da 

da 

nu 

Force-feedback 

nu 

nu 

da 

nu 

nu 

Distribuitor 

UbiSoft Romania 

UbiSoft Romania 

Flamingo 

Computers 

Flamingo 

Computers 

Flamingo 

Computers 

Telefon 

012316769 

012316769 

012225041 

012225041 

012225041 

FAX 

012316766 

012316766 

012225041 

012225041 

012225041 

Preţ USD (fană TVA) 

48 

63 

127 

59 

20 



Hardware 





























Troubleshooting 




Service Autorizat 


Iată că 3dfx nu mai există, şi singura 
opţiune serioasă pentru gameri au 
rămas plăcile produse de cei de la 
N VI DI A. Poate că u nora le place, poate 
că altora, nu. Oricum, dacă stau să mă 
gândesc nu este un lucru foarte bun 
pentru că nu o să mai existe o 
concurenţă reală, dar sper că totul o 
să fie bine şi să avem şi noi, gamerii 
de rând, ceva de câştigat. 

In contrast, preţurile la procesoare 
(unde concurenţa există), scad pe zi ce 
trece. Acum, un procesor AMD Duron 


la 800 MHz se poate cumpăra cu mai 
puţin de 100 USD. Un lucru extra¬ 
ordinar. 

întrebările şi nedumeririle voas¬ 
tre sunt în continuare aşteptate pe 
adresa redacţiei (cu menţiunea „Pentru 
Service Autorizat” pe plic), pe adresa 
de e-mail service_autorizat@level.ro. 
Vizitele pe forumul LEVEL de pe site- 
ul nostru www.level.ro pot şi ele să vă 
rezolve anumite probleme, acolo există 
rubrica Software/Hardware. 

toshy 


Probleme din „Micul Paris”. 

Oprea Teodor Niculea 

„ Pentru jocuri calculatorul trebuie să 
aibă toate componentele performante, asta e 
clar, dar, după parerea mea, cea mai impor¬ 
tantă pentru jocurile actuale este placa 
grafică. Am I right? " 

în principiu, aşa este. Placa grafică este 
un lucru foarte important, dar o placă grafică 
nu poate face mare lucru dacă nu este ajutată şi 
dc un procesor bun şi de o memorie rapidă. 
Procesorul trebuie să îi furnizeze acesteia destule 
informaţii despre ce şi cum trebuie să facă, iar 
dacă aceste informaţii nu sunt acolo la timp 
atunci nu mai merge aşa de bine. Altă chestie 
importantă este şi tipul jocului. Dacă jocul 
foloseşte mult procesorul, atunci procesorul 
este pe primul plan, dacă este doar un joc care 
trebuie numai să afişeze nişte imagini frumos 
colorate, atunci, da, ai dreptate. 

„intre un monitor Philips 15" 1280x960 
(150 USD) şi un AOC 17" 1280x1024 (169 
USD), ce aţi alege? De ce monitoarele AOC 
sunt aşa de ieftine?" 

Nu îmi dai destule informaţii despre cele 
două monitoare, deci nu pot să îţi zic care este 
cel mai bun, dar se zice „bigger is better”, şi eu 
mi-aş lua modelul de 17” chiar şi numai pentru 
dimensiune. Orice joc arată mai bine pe un 
monitor mai mare decât pe unul mai mic. 

Ca peste tot, există lucruri ieftine şi lucruri 
scumpe. De aici nu trebuie să tragi concluzia că 
lucrurile ieftine sunt proaste. In cazul mo¬ 
nitoarelor, în preţul final la două monitoare 
de acelaşi fel, intră o mulţime de factori. După 
ce monitoarele sunt fabricate există personal 
specializat care testează şi reglează produsele. 
Numărul de ore pe care acele persoane le petrec 
în faţa lor, încercând să le regleze se reflectă în 
preţ. în rest totul este cam la fel. 

„Ţinând cont de fraza „în lumea calcu¬ 
latoarelor singura constantă este schimbarea ", 
cam cât fine un sistem K7 700 MHz, 256 MB 
SDRAM PCI33, GeForce 2 GTS, Quantum 
LM 20,4?" 

Cât vrea muşchii tăi! Depinde la ce şi cum 
îl foloseşti. Probabil că acest sistem peste 100 
de ani (asta dacă mai trăim noi atunci sau dacă 
nu l-a mâncat rugina), o să poată fi folosit fără 
probleme la editare de texte sau pentru a juca 
Quake3 sau Unreal Tournament. După cum 
spun producătorii, durata de viaţă (bine, asta 
înseamnă de fapt când vor ei să le cumperi 



următoarea generaţie de produse) este cuprinsă 
între 6 şi 18 luni, la produsele la care se produc 
schimbări majore (gen plăci video şi proce¬ 
soare), dar după cum spuneam nu este necesar 
dacă totul merge OK şi mulţumitor să schimbi 
ceva în sistem. 

„ Cam ce fei de sistem ar trebui să ai pentru 
a avea performanţe bune, calculatorul fiind 
legat la televizor? In afară de placa grafică 
cu TV-Out, mai am nevoie de ceva plăci, 
cabluri, televizor cu anumite opţiuni, pentru a 
folosi televizorul? " 

Orice sistem este bun pentru un televizor. 
Trebuie să ştii, totuşi, că există anumite limite, 
impuse de televizor. Rezoluţia televizorului este 
destul de mică în comparaţie cu cea folosită la 
monitoarele pentru calculatoare. Cablurile ne¬ 
cesare sunt de obicei livrate împreună cu placa 
respectivă (cea cu TV-Out), necesar fiind doar 
ca televizorul tău să dispună de acel tip de intrare 
pe care placa îl poate furniza. 

„Cum este cu memoria de tip RDRAM? 
Mai este destul până apare şi pe la noi, nu?" 

Acest tip de memorie există de mult timp, 
dar relativ recent Intel a adoptat acest tip de 
memorie pentru plăcile de bază pentru anumite 
procesoare (de exemplu Pentium 4). Tehno¬ 
logia este asemănătoare cu memoria folosită 
în primele PC-uri, dar funcţionează la o viteză 
mult mai mare. RAMBUS există şi pe piaţa 
românească ceva vreme, dar preţul ei este 
foarte ridicat - şi nu numai la noi - pentru 
performanţele pe care le oferă şi nu este multă 
lume care îşi poate permite aşa ceva. Oricum, 
este o afacere destul de proastă. 

Voodoo2 pe GeForce2 MX 

Octavian Manolescu 

„Am cumpărat un calculator Hewlett 
Packard cu processor PUI la 750 MHz, cu 
128 MB care a venit cu Windows 2000 Profes- 
sional gata instalat. Şi ca să fie totul complet 
am adăugat o placă video GeForce2 MX. La 
acestă configuraţie mi s-ar părea normal să- 
mi meargă toate jocurile, dar se pare că nu-i 
tocmai aşa (majoritatea jocurilor nu recunosc 
placa video). Mi s-a spus că poate fi din cauza 
plăcii video, care nu este compatibilă cu 
sistemul, aşa că am încercat o placă Voodoo2. 
Da, într-adevar era şi din cauza plăcii, Jiindcă 
am reuşit să joc câteva jocuri, dar numai 
câteva, celelalte nu mergeau deloc sau în loc 
de culoarea normală, verde sau gălbui, apare 
culoarea gri (jocul cu pricina fiind Delta Force 



3). Am vrut să instalez Windows 98 (care, 
chipurile, este compatibil cu placa GeForce2) 
dar mi s-a spus că nu este convenabil, deoarece 
Windows 2000 Professional pe care îl am insta¬ 
lat pe calculator este cu licenţă. Ce pot face? " 

Interesantă problema ta. La configuraţia 
hardware pe care o ai, bineînţeles că este necesar 
să meargă toate jocurile actuale, mai bine sau 
mai rău. Windows 2000 nu este un sistem de 
operare conceput pentru jocuri, dar Microsoft 
a reuşit mai bine sau mai rău să facă şi jocurile 
să meargă pe el. Problema ta sunt driverele 
plăcii grafice. Pentru a rula jocurile, trebuie să 
recunoască placa cumva, iar acest lucru este 
făcut prin intermediul driverelor. Driverele 
trebuie să fie cele special făcute pentru Win¬ 
dows 2000. Pe acestea le poţi lua de pe site-ul 
de FTP al celor de la NVIDIA - la data când am 
răspuns la această scrisoare, ultima versiune 
este 6.31 şi adresa de la care le poţi lua este 
ftp://ftp 1 .detonator.nvidia.com/pub/drivers/ 
english/detonator3/w2k-631 .zip. Dacă, după ce 
ai instalat aceste drivere problema persistă, 
atunci placa ta grafică s-ar putea să fie defectă. 

Windows 98 nu este „chipurile” mai 
compatibil cu plăcile GeForce decât este Win¬ 
dows 2000. Dacă ai licenţă doar pentru Win¬ 
dows 2000 nu este legal să instalezi Windows 
98, decât dacă l-ai cumpărat. 

Celeronu' bată-1 vina... 

Alex Csibi 

„Am un Celeron la 500 MHz, 64 MB, 
HDD 10,5 GB, NVIDIA Van ta 32 MB şi câteva 
probleme: am avut Windows 98, care îmi 
dădea o eroare la multe jocuri. Când intram 
într-un joc îmi apărea ecranu' albastru şi îmi 
zicea nu-ştiu-ce de VMM sau VCACHE, şi nu 
mai mergea nimic. Am şters tot de pe hard şi 
am instalat Windows Millenium Edition care 
îmi face acelaşi lucru. Cum rezolv problema? " 

Poate este o problemă de drivere şi la 
tine, cu toate că o eroare de VCACHE este 
foarte ciudată. Eu îţi recomand să reinstalezi 
Windows-ul clean, după care (fără să instalezi 
alte programe de tweaking şi tuning) să instalezi 
ultimele drivere corespunzătoare componen¬ 
telor pe care le ai în sistem pe rând, DirectX- 
ul, şi să vezi dacă problema mai apare. 

„Am un Gamepad Genius Game Hunter 
cu 8 butoane (fără drivere de instalare). Win¬ 
dows îmi recunoaşte numai 4. Cum fac să le 
recunoască pe toate?" 

Ia uite ce am eu aici pentru tine: http:// 
www.geniusnet.com.tw/ftp/game/ghunter.exe. 
Acum merg toate cele opt butoane de care ai 
nevoie? 

„Am o versiune a jocului Unreal Tourna¬ 
ment. După ce îl instalez, tre ' să-i dau rebuild 
(are el un programei care converteşte sunet uf 
şi texturile). La un anumit loc se resetează 
calculatorul. Am încercat la un prieten şi i-a 
mers. Pe fostul meu calculator a mers. Am mai 
încercat la un prieten şi nici lui nu i-a mers. De 
ce se resetează şi cum rezolv problema? " 

Pentru început ar fi o idee extrem de bună 
să cumperi Unreal Tournament, tu ai evident 
o versiune nu tocmai legală. Acest superb joc 
este distribuit la noi în ţară de Best Distribuţion. 
După ce o să îl cumperi, pun pariu pe ce vrei tu 
că nu o să se mai blocheze în acel loc. 

„Am o placă de sunet Creative Audio PCI 
128 care nu merge prea bine (se agaţă sunetul 
la începutul jocurilor). Dar când aveam Win¬ 
dows 98, mergea fără probleme" 

Poate să fie din cauză că ai uitat după ce 
ţi-ai reinstalat sistemul să setezi transferul la 
harddisk-uri pe DMA. Acest lucru poţi să îl 
faci din System Properties. 

Mere şi reţele 

‘'‘ " ' HeTT T an 1 " 


„ Care este diferenţa între o placa de reţea 
de 10 şi una de 100? Unde se vede diferenţa 
asta? ” 


Din nume se poate vedea diferenţa. Plăcile 
de 10 au o rată de transfer de 10 megabiţi pe 
secundă pc când cele de 100 au rata de transfer 
de 100 megabiţi pe secundă. Diferenţa se poate 
vedea, evident, la transferul datelor prin reţea. 
Pentru a beneficia de o rată de transfer de 100 
mega biţi pe secundă, reţeaua trebuie să suporte 
acest standard - cealaltă placă de reţea, şi 
probabil hub-ul sau switch-ul. 


Mai puţin, mai mult sau deloc. 

^" p ^^ETvTcTrîr^5uTTTr*™ , *™"""*"^ , *“ 

„Sistemul meu este un Pentium II 233 
MHz, 96 MB, Windows 98 SE, placa video 
este un accelerator 3D Voodoo Banshee cu 16 
MB, produsă de firma Gigabyte. DirectXS 
instalat. Când am încărcat Delta Force 3 
demo, de pe ultimul CD-LEVEL, la pornire, 
jocul a acceptat placa video şi şi-a configurat 
automat celelalte setări, şi-a încărcat 
configurarea de instrucţiuni pentru prima 
misiune, pentru ca apoi, bmsc, să iasă înapoi 
in Windows fără nici o explicaţie. Am citit la 
readme-ul jocului se recomandă 32 MB de 
memorie. Asta să fie explicaţia?” 



„ Calculatoarele de la Apple (Mucurile) 
sunt mai performante decât PC-urile 
obişnuite? (în sensul că aş vrea să ştiu ce 
diferenţă este intre un G4 la 400 MHz şi un P2 
la 400) ” 

Calculatoarele Mac au fost concepute 
diferit faţă de PC-uri, cel puţin procesoarele 
lor au fost. Apple-urile sunt în continuare, 
datorită modului în care au fost făcute, mai 
bune decât PC-urile pentru prelucrarea video 
şi de sunet în general. 

Un G4 este un procesor destul de puternic 
comparabil cu un procesor de clasa Pentium 3- 
urilor, dar, după cum cred că ştii deja. aplicaţiile 
pentru acestea nu sunt compatibile cu cele de 
pe PC, şi invers. 

E iarnă iar... în calculator. 

Mirci Ciprian 

„De curând am schimbat cooler-ul 
procesorului Celeron, iar după aceasta a 
început temperatura să crească de la 39 de 
grade înainte la 47-48. Care poate fi cauza? 
Cooler-ul nou este un alt model faţă de cel 
vechi. Cel vechi având pe el o pastă albă iar 
cel nou nu o are, dacă pasta este problema de 
unde o pot lua? PC-ul este stabil şi în aceste 
condiţii? ” 

Coolerele sunt un domeniu foarte com¬ 
plicat. Modelul nou poate să nu disipe^ aşa de 
bine căldura precum cel vechi o facea. în acest 
caz îţi recomand să treci înapoi pe cel vechi 
deoarece cu cât este mai cald procesorul, cu 
atât este mai mare riscul ca acesta să devină 
instabil sau să se ardă. 

Pasta albă pe care ai remarcat-o pe vechiul 
cooler se numeşte vaselină siliconică şi, datorită 
proprietăţilor ei termoconductoare, este 
folosită pentm a face mai bine contactul între 
procesor şi cooler, şi pentru a facilita transferul 
de căldură. Este recomandat ca între procesor 
şi cooler să fie pusă o picătură din această 
soluţie. în România, vaselina siliconică este 
destul de greu de găsit, dar sunt sigur că la orice 
firmă serioasă de calculatoare poţi găsi această 
„soluţie magică”. 

„Am o placă de bază Matsonic cu sunet 
integrat CMI 8378. De sărbători am cumpărat 
un TV tuner a cărui ieşire audio (line out) 
vine conectată la placa de sunet a PC-ului 
(line in) pentm a asigura şi captura sunetului, 
reglare volum, dar line in-ul nu reacţionează 
în nici un fel. Am verificat cablurile. în 
manualul MB-ului dar nimic. Este arsă o parte 
din circuit? Acum stau cu două seturi de boxe 
unul la line out în TV tuner şi unul in line out 
la CMI8378. ” 

Nu ştiu dacă ai încercat programul de con¬ 
trol al volumului din Windows să vezi dacă nu 
cumva respectiva intrare este setată pe „mute”. 
Altă problemă - s-ar putea să fie cablul cu care 
tu încerci să conectezi tuner-ul la placa de bază. 
Dacă placa ta de bază are în spate o intrare 
jack normală, un cablu jack-jack conectat la 
out-ul tuner-ului şi la intrarea respectivă poate 
rezolva situaţia. 



Dacă ai deja 96 MB de memorie, nu cred 
că dacă mai scoţi ceva memorie din calculator 
ca să ajungi la 32 MB cât recomandă readme- 
ul respectiv o să rezolvi ceva. De obicei, demo- 
urilc dc la jocuri sunt scoase înainte ca jocul 
final să apară şi ele conţin o mulţime de bug- 
uri. Poate, în cazul tău, jocul full ar rezolva 
problema. Dacă ţii morţiş să joci demo-ul. 
încearcă să închizi eventualele programe ce 
pot mia în background şi, normal, să instalezi 
ultimele drivere. Instalarea DirectX 8, personal 
nu o recomand, pentm că nu aduce îmbunătăţiri 
la jocurile actuale şi, în plus, poate face sistemul 
să ruleze mai încet decât cu o versiune mai 
veche, de exemplu DirectX 7.0a, versiune pc 
care şi eu o folosesc. 

Cu televizorul, am... 

Max Damage 

„ Vreau să îmi cumpăr un tuner, dar, dat 
fiind că nimeni din cei cunoscuţi de mine nu a 
avut vreodată aşa ceva. nici eu nu sunt la 
curent cu prea multe lucruri. Deci, vreau să 
îmi spuneţi dacă merita achiziţia. Cât de bună 
este calitatea imaginii (am monitor de 17", 
cu rezoluţia de 1600 x 1200), cât de bine se 
face înregistrarea, atât la TV cât şi la radio pe 
FM, în ce formate o pot face. dacă îmi trebuie 
o placă video (TNT2) sau de sunet (Yamaha 
724) specială. Este adevărat că pot avea şi 
teletext? " 

Dacă petreci mult timp în faţa calcu¬ 
latorului. achiziţia merită. Calitatea imaginii 
este, din păcate limitată la standardul TV, care 
nu este foarte bun, şi la o rezoluţie mare nu vei 
observa nici o diferenţă, dar pe un monitor de 
17" se va vedea destul de bine. Plăcile ieftine 
nu au ele nişte posibilităţi foarte bune de captură 
TV, dar sunt acceptabile, apoi formatul în care 
vrei tu să stochezi secvenţele video poţi să îl 
comprimi tu cu un program de prelucrare video, 
dar acesta foloseşte foarte mult procesorul şi 
sunt destul de încete. înregistrarea FM se face 
şi ea la o rată destul de mică, transmisiile FM 
fiind făcute cu 22.100 Hz, deci nu se va auzi la 
fel de bine ca un CD. Pentm placa video, o 
placă care suportă funcţia dc ovcrlay este OK, 
la fel ca orice placă de sunet care are o intrare 
audio. De asemenea sunt modele de TV tunere 
care suportă teletext, şi acesta, cel puţin la 
modelele pe care eu le-am văzut funcţionează 
acceptabil. 

Din trecut direct în prezent. 

— mmm wmm — — .————■ — 

Andrei aka Fifa 

„Am un AMD K6 II la 400 MHz şi o 
placă de bază 5ALI61. Vreau să vă întreb şi pe 
voi dacă este adevărat faptul că nu pot să-mi 
schimb procesorul cu un K7, bineînţeles, fără 
să-mi schimb placa de bază 

Nu este adevărat. Poţi să încerci, dar îţi 
trebuie destulă forţă şi îndemânare să reuşeşti 
asta. Procesoarele K6 folosesc Socket 7 iar 
procesoarele K7 folosesc Slot A şi noile ver¬ 
siuni Socket A. Ele nu sunt compatibile nici 
eledtric nici ca arhitectură cu versiunile mai 
vechi de procesoare de la AMD. 




Overclocking la OpenGL 

Busuioc Alexandru 

„Am un amărât de Celeron 266 MHz pe 
o placă de bază cu chipsel Intel 440LX. In 
manualul motherboard-ului scrie că se poate 
modifica CPU Clock Ratio (multiplicatorul) 
din BIOS, fără să fie nevoie de setarea 
jumperilor pe placă. Aş putea să fac over¬ 
clocking în acest mod?” 

Bineînţeles. Dacă procesorul tău nu are 
multiplicatorul blocat, această soluţie este po¬ 
sibilă. 

Tot în manual spune că placa suportă 
procesoare Celeron intre 233 şi 333 MHz. Dacă 
aş face overclocking la 300 MHz. credeţi că 
mi-ar ajunge actualul cooler? ” * 

Dacă reuşeşti să faci lucrul ăsta. coolcml 
ar putea fi suficient. Oricum, un mic ventila¬ 
tor peste sau un cooler mai mare nu strică 
niciodată. Trebuie să încerci, să vezi dacă merge. 

„Există vreo şansă ca printr-un update 
de BIOS motherboard-ul să suporte şi Celeron 
la 333 sau la 466 MHz?” 

Şi acest lucru este posibil, cu toate că nu 
cred că ai nevoie de un upgrade de BIOS pentm 
ca placa ta de bază să funcţioneze şi cu aceste 
procesoare. Pur şi simplu, cred că la data apa¬ 
riţiei plăcii tale de bază nu existau procesoare 
la viteze mai mari de 333 MHz. 

„Am un TNT2 M64 PRO 32 MB RAM. 
Problema este că nici un joc nu merge pe 
OpenGL. De câte ori încerc să pornesc un joc 
în acest mod fie merge puţin apoi se 
blochează. Pe Direct3D merg perfect toate. 
De ce? ” 

De ce îţi trebuie ca jocurile să meargă pe 
OpenGL. Jocurile suportă OpenGL pentru 
plăcile care nu ştiu altceva decât OpenGL. 
Pentm plăcile care ştiu Direct 3D nu arc nici 
un rost să rulezi jocurile în OpenGL acestea ori 
nu vor merge (cum este cazul tău), ori vor 
merge mult mai prost decât în Direct 3D. Cu 
OpenGL nu câştigi absolut nimic, decât, 
probabil, nervi când vei vedea că respectivele 
jocuri nu merg. 

Probleme existenţiale / jy 

lonuţ aka The Lame IceMan ir 

„ V-am scris vouă pentru că sunteţi cei 
mai tari la toate capitolele. ” 

Nu pot decât sa mă simt flatat, nu numai 
eu personal, cât şi întreaga echipă LEVEL. 

„Am mai multe nelămuriri şi aş vrea să 
ştiu şi părerea voastră. Cât ar ajunge un procesor 
K6-2 500 MHz (dacă se mai găseşte prin vreun 
magazin) şi ce placă de bază îmi recomandaţi 
pentru el. Aş vrea să-mi spuneţi şi una A T şi 
una ATXşi aş prefera şi sunet on-board. ” 

Această întrebare a fost fără îndoială cea 
mai dificilă dintre cele primite în această lună. 
Un procesor K6-2 ar ajunge câtva timp, dar nu 
foarte mult. Mai mult ca sigur că acest model 
de procesor poate fi găsit la orice magazin 
care aduce noutăţi în domeniu. Pentm acest 
model al companiei AMD îţi recomand o placă 
dc format NLX sau o placă ATX 12V pentru a 
beneficia de cea mai bună performanţă posibilă, 
şi va fi fără îndoială cea mai interesantă ex¬ 
perienţă din domeniul calculatoarelor pe care 
ai avut-o până acum. 

„Prin luna iunie-iulie se vor mai găsi plăci 
de bază pentru K6-2 in magazine? ” 

Dacă acestea vor apărea, ele se vor găsi 
cu siguranţă. 



Troubleshootina 

în contul nr. 50691099507 deschis 
la Trezoreria Braşov 


□ VA, doresc un ABONAMENT la revista LEVEL, pe: 

J 6 luni, la preţul de 180.000 lei 
-I 1 an, la preţul de 360.000 lei 


începând cu luna: 

Am plătit.lei în data de 

cu mandatul poştal / ordinul de plată nr. .. 

Am mai fost abonat, cu codul. 

□ DA, doresc 


Atentie! : 

înainte de a efectua plata 
vă rugăm să telefonaţi la redacţie; 
pentru a vă asigura că mai există ; 
în stoc revistele solicitate. qjP 
(068/415158,418728) K 

■ 

Nu expediem reviste ramburs! j 

Taloanele care nu sunt insolite de dovada plătii ; 

NU VOR FI LUATE ÎN CONSIDERARE! : 

■ 

Plata se face cu mandat poştal pe adresa J 
Ioana Bădescu, OP 2 CP 4, 2200 Braşov l 
sau prin ordin de plată în contul Vogel J 
Publishing nr. 264100060476 deschis la ■ 
ABN AMRO BANK Braşov. ; 


Revista 

Preţ Bucăţi Total 

CHIP Special 

Linux Red Hat 7.0^ 

45.000 lei 

CHIP nr. 1-6/2000 

20.000 lei/buc. 

LEVEL nr. 1-6/2000 

20.000 lei/buc. 


Firma: 


Nume, Prenume: 


Str. 


Nr. 


Bl. 


Sc. 


Loc. 


Cod 


Judeţ 


Telefon: 


E-mall: 


Am plătit. 


. lei în data de.cu □ mandatul poştal nr. 




Tombola LEVEL? 1 BBS 

Continuăm tradiţia concursurilor organizate împreună cu 
Ubi Soft. Vă oferim ca premiu un joc 
action-adventure: In Cold Blood. 


1 


.. 

Tombola LEVEL Şi 


Răspundeţi la întrebarea alăturată, 
decupaţi talonul şi expediaţi-l pe 
adresa redacţiei: O.P. 2, C.P. 4 
2200 Braşov. 


Cine este preşedintele statului Volgia? 

A) James Bond B) John Cord C) Dmitri Nagarov 

Răspunsul îl găsiţi în articolul dedicat jocului din acest număr. 

Nume, Prenume: 

Str. 

Nr. 

Bl. Sc. 

Ap. 


Loc. 

Cod 

Judeţ 








Telefon: 

E-mail: 

















































































Chatroom 



Sei'lsâi'l 


discuţii aprinse şi probleme ce trebuie 
rezolvate. 




E 3:30 spre dimineaţă şi tocmai am terminat de răspuns la scrisori, aşa că las 
la o parte introducerea şi trecem direct la subiect. A, să nu uit, puteţi să trimiteţi 
scrisori şi pe adresa de mail mitza@level.ro. Astea fiind zise, ţin să mulţumesc 
tuturor celor ce ne-au scris pentru că pentru ei ne străduim să facem o revistă cât 
mai bună iar orice idee, critică sau laudă este binevenită. 


Cristian Nutâ 

i 

[...] Acum, cu voia voastră aş dori 
să vă fac unele sugestii ori să vă întreb 
diverse chestii: 

1. Fiindcă e tare de tot gagica Cate 
Archer din jocul „No One Lives For- 
ever” atât ca personaj cât şi ca model 
(Mitzi Martin), ce spuneţi de organiza¬ 
rea de către voi a unui concurs de sosii 
nu numai pentru Cate Archer, dar şi 
pentru personaje gen Lara Croft, Julie 
Străin, Rvnn (Drakan). Văd că vă citesc 
tot mai multe fete şi mă gândeam că 
printre ele ar fi vreuna care aduce cât 
de cât cu Leeloo (The Fifih Element) ori 
cu Tanya (Red Alert) şi poate că acea 
cititoare ar dori s-o vedem şi noi în pos¬ 
tura unui personaj feminin din jocuri 

[...] 

8. Voi aţi făcut un sondaj printre 
gameri în legătură cu ceea ce se joacă 
în România? N-aş prea crede din mo¬ 
ment ce insistaţi cu publicarea în revistă 
a tot felul de sim-uri economice, mana¬ 
gere de fotbal, formula 1 etc. Nici măcar 
genul RPG nu prea este gustat la noi în 
ţară cu excepţia lui Diablo II. 

Gamer-ul român (se) joacă în gen¬ 
eral shootere, action-uri, sim-uri auto, 
RTS-uri şi din când în când câte un sim 
de fotbal. A, şi Diablo II! 

9. De ce nu aveţi în revistă o pagină 
(doar una) dedicată organizării (inter¬ 
medierii) schimbului de jocuri între 
gameri? Ştiu că o să-mi răspundeţi că 
nu este treaba voastră să faceţi aşa 



ceva, că nu este legal dat fiind faptul 
că marea majoritate a gamerilor au 
copii pirat ale jocurilor! Ei bine, pagi¬ 
na se poate face legal pe răspunderea 
celor care dau anunţurile, dacă sunt 
prinşi de autorităţi că fac schimb de 
copii ilegale este numai vina lor [...] 

1. Hehe, cred că e cea mai bestială idee 
peste care am dat din toate scrisorile de 
până acum. Am fi extrem de foarte onoraţi 
şi vizibil impresionaţi dacă s-ar prezenta 
azi-mâine la redacţie câteva „sosii” cele¬ 
bre. Slabe şanse însă.... Apropo, am risca 
să ne sară în cap câţiva părinţi de cititori 
fără buletin (vezi Julie Străin). 

8. Hmmm, problema stă altfel. în 
fiecare lună trebuie să facem review la o 
poală de jocuri, în jur de 13-15, ceea ce 
înseamnă că trebuie să jucăm cam TOT 
ce apare pe piaţă în acea lună. Vezi deci 
că nu e vina noastră că nu băgăm mai 
multe FPS/RTS/RTT-uri, ci a producăto¬ 
rilor, a căror decizie chiar că nu o putem 
schimba. „A, şi DiabloII”, afinnaţia asta 
spune mai multe decât pare. Gamerul ro¬ 
mân (se) joacă mai mult la săli de jocuri 
şi se axează (e şi normal) pe jocuri ce 
tind mult spre FUN, jocuri on-line, jocuri 
care nu îi dau prea multă bătaie de cap. 
Şi pe mine unul asta mă deranjează... Ar 
fi de-a dreptul frumos dacă chiar prin 
faptul că punem accentul (în revistă) pe 
jocuri mai grele, care îţi mănâncă mai mult 
timp, am reuşi să schimbăm mentalitatea 
gamerului român, să-l ajutăm să treacă la 
un nivel mai... uhhh ... „profesional” (su¬ 
nă aiurea, dar asta e!) 


9. Am mai explicat asta într-un număr 
anterior. E imposibil din cauză că timpul 
care se scurge între momentul în care ne 
vine scrisoarea şi momentul în care apare 
revista pe piaţă este foarte mare (aproape 
o lună) şi asta din cauza tipografiei. Dar 
cum o astfel de rubrică este oarecum vi¬ 
tală pentru cititorii noştri am hotărât ca 
măcar cei care au acces la Internet să se 
poată bucura de ea. Astfel, la site-ul nos¬ 
tru (www.level.ro) poţi găsi o rubrică de 
Buy&Sell, sper eu, pe gustul tău. 


Oitiba lunii 


Sasu Victor 


[...] Nu mi-aţi răspuns la scrisoarea 
trecută, aţi preferat să tăceţi mâlc şi să 
nu răspundeţi criticilor, probabil nu v- 
a păsat sau nu aţi avut răspunsuri po¬ 
trivite. Sunt curios cum o să arate vii¬ 
torul articol nardware-video, noile pre¬ 
zentări de plăci grafice. Dacă o să fie 
la fel de jalnice ca cel de acum câteva 
numere, precis că nu o să-l citesc, din 
motive pur obiective. 

La capitolul scrisori, cele mai „in¬ 
teresante ” specimene ce umplu aproa¬ 
pe 4 pagini din revistă se referă la tipul 
de întrebare super specializat pentru 
tipul de mamifer HOMMO SAPIENS 
PIMVROSUS. LEVEL nu edistribuitor 
de jocuri, este revistă de jocuri, între¬ 
bări de genul „cât costă jocul X” sunt 
pur şi simplu inutile, nu văd de ce sunt 
atât de „ interesante ”, ele apărând de 
la un număr la altul. Umpleţi spaţiul 
cu întrebări şi răspunsuri vagi şi în ace¬ 
laşi timp vă plângeţi că nu aveţi loc în 
revistă. 

Totuşi, analizând scrisorile, rar 
dacă văd una reuşită ce să nu fie scrisă 
de un gamer rigid şi bătut în cap ce o 
ţine numai cu poster-ul, cu jocul fiull şi 
alte lucruri de genul ăsta. [...] 


Constantinescu Sorin 

[...] Nu ştiu de ce, dar de o vreme 
încoace Chatroom-ul (care era până 
nu demult una din rubricile mele 
preferate şi prima pe care o citeam când 
deschideam revista) a început să mă 
irite nespus de tare. Nu dau vina pe voi, 
ci pe cei (şi mulţi îs) care scriu propuneri 
propuse (???) de sute de ori, în sute de 
numere, întrebări răsîntrebate, critici 
supracriticate, fraze prea tipice, totul 
dă senzaţia de deja vu. Clasicele cheat- 
uri în revistă, vreau joc ful! că am avut 
da era naşpa, concursurile pe o pagină 
faţă&spate (oare unii nu îşi dau seama 
că ar trebui să dea cu banii ’ sau să facă 
ceva de genul: luna trecută am jucat la 

concursul de pe prima faţă, luna asta 
joc la celelalte), mai multe concursuri, 
totul cred că vă plictiseşte la culme 
dacă trebuie să citiţi de 2-3-4 ori mai 
multe chestii decât publicaţi, lună de 
lună, an de an. A ajuns să mă 
plictisească şi pe mine. [...] 

Primul lucru pe care l-am făcut când 
am ajuns la LEVEL a fost să cer Chat- 
Room-ul pentru mine. Pur şi simplu nu 
îmi plăcea cum era scris înainte, cam prea 
pueril pentru gustul meu. 

La început m-am bucurat enorm pen¬ 
tru că eram primul care dădea cu ochii de 
feedback-ul cititorilor. Mai apoi au urmat 
însă scrisorile care puneau aceleaşi între¬ 
bări şi povesteau aceleaşi chestii. Plus că 
s-au supărat câţiva pe mine pentru felul 
în care le răspundeam. Mi s-a reproşat că 
de ce răspund pe numere (1. 2. 3. etc). 
Cum aţi vrea să răspund la o scrisoare 
care enumeră nişte întrebări? Să încep 
să povestesc răspunsurile? Neah! 

Dar uite că tocmai luna asta, când 
am primit primele scrisori care mă luau 
pe sus şi mă faceau cu ouă şi cu oţet am 
observat o îmbunătăţire. Pe lângă mal¬ 
dărul de scrisori aproape identice am reu¬ 
şit să găsesc şi câteva cât de cât mai ră¬ 
sărite. Oricât de mult m-ar critica unii, 
iată totuşi că stilul meu a dat rezultate... 
împăcaţi-vă cu ideea! 

Constantinescu Sorin 

Multe greeting-uri! 

[...] Ar mai fi „problema” game- 
riţelor. Problemă e un fel de a spune, 
pentru că văd că de câteva luni încoace 
toată lumea se ceartă pe această temă. 
Pentru ei am două sfaturi: 1) Dacă nu 
le suportaţi, asta pe baza faptului că vi 
se pare inimaginabil ca o fată să vă 
bată la Quake , sau Heroes, sau mai ştiu 
eu ce, trebuie să vă resemnaţi, există în 
lume gameriţe să vă bată la orice joc 
vrea muşchiuleţul vostru. 2) Dacă le 
încurajaţi, bine faceţi. 

Pe această cale mulţumesc (mamă 
ce sună ăsta a citat dintr-un discurs de 
la xxx-yyy Awards) Da cian ei, care le-a 
arătat băieţaşilor ce buni sunt, de scri¬ 
sorile lor toate la un loc au fost mai 
neinteresante decât a ei. Să creşti mare! 

Mă voi lipsi de critici la adresa re¬ 
vistei. Dacă nu am nimic de criticat asta 
nu înseamnă că îmi place tot. Sunt ru¬ 
brici pe care nu le agreez, cu toate astea 
le citesc şi încerc să mă obişnuiesc cu 
ele, spre deosebire de cei care spun 
„nu-mi place Playstation. De ce nu-l 
scoateţi?!” Doamne fereşte! Asta e re¬ 
vista voastră şi a cititorilor, iar dacă 
unul spune că nu-i place... ţeapa lui. 

Ar mai fi ceva de zis despre PC 
Party-ul de anul ăsta. îmi pare rău pen¬ 
tru voi băieţi, şi cu toate că la început 




vroiam să vă propun ca următorul să 
fie la Bucureşti, cred că pericolul să se 
repete ce s-a întâmplat anul ăsta e prea 
mare. Bucureştiul nu duce lipsă de ga- 
meri dar cam prea mulţi nu cred că ar 
renunţa la un tnlRC numai de dragul 
Quake-ului, sau mai ştiu eu cărui joc. 
Se desfăşoară prea multe concursuri de 
joace în Bucureşti ca să mai fie careva 
interesat de altceva decât mIRC gratis. 

Păi, cam asta ar fi. Cred că noaptea 
dinaintea tezei la mate (întâmplător 
chiar cea în care au fost scrise aceste 
rânduri) s-a dovedit plină de inspiraţie. 

Ar mai fi un lucru minor: nu pot să 
vă iert că nu aţi făcut un review la Coun- 
terStrike. 

Pe mai în later! 

Problema asta cu gameriţele s-a dis¬ 
cutat atâta prin revistă încât am început 
şi eu să mă plictisesc de ea. Aşa că sfatu¬ 
rile tale sunt binevenite şi recomand tutu¬ 
ror celor care mai au dubii în legătură cu 
problema asta să le urmeze cât mai 
curând posibil. 

E adevărat că unele rubrici nu sunt 
agreeate de unii cititori dar pe de altă 
parte, sunt alţii care pentru asta cumpără 
revista. încercăm să fim pe gustul tuturor, 
dar, în acelaşi timp, să nu facem compro¬ 
misuri. îţi dai seama că dacă nu ar fi fost 
nimeni interesat de Playstation, rubrica 
aia nu ar mai fi apărut în revistă, deci... 

Uf, IRC-ul... o sabie cu două tăişuri 
aş zice eu. Pe de o parte, tocmai din cauza 
acestui IRC devine din ce în ce mai c- 
unoscut Intemetul pe la noi, pe de altă 
parte însă, lumea tinde să fie interesată 
numai de el şi de nimic altceva. Plus că 
discuţiile care se poartă prin intermediul 
IRC-ului rar trec de stadiul „asl?’\ Dar vorba 
ceea „tot răul spre bine”, să sperăm... 

Ah! CounterStrike... Să îţi spun de 
ce nu a apărut nici un review la el în re¬ 
vistă (lucru pe care nici noi nu ni-1 iertăm). 
E vina netrebnicului ăluia de Delta Force: 
Land Warrior care se joacă în draci prin 
redacţie. Adaugă la asta lenea noastră 
care nu ne-a lăsat să ne apropiem de CS 
când aveam deja DF3- ul frumos instalat 
pe hard. Ghinionul nostru până la urmă, 
da ce să-i fac dacă DF3- ul a ajuns mai 
rapid la noi. 

Guguianu Gabriel 

[...] vă felicit pentru rezistenţa voas¬ 
tră pe baricade şi pentm minunatele ore 
de lectură în compania revistei LEVEL, 
ore pe care ni le oferiţi de atâţia ani. Aş 
prefera ca aceste ore să fie mai multe şi 
un eventual sfat sarcastic de genul „ci¬ 
teşte şi tu mai încet ” nu cred că ar des¬ 
creţi frunţile multora dintre noi. Ştiu 
prea bine că trăim într-o societate unde 
concurenţa în acest domeniu începe să 
îşi facă simţită prezenţa însă dacă aţi 


pune 200 de pagini de aceleaşi dimen¬ 
siuni ale revistei PC Games (bine că nu 
faceţi şi voi ca cei de la Xtrem PC, care 
pun asterix în locul numelui arătând ast¬ 
fel teamă faţă de concurenţă) şi aţi face 
revista 80.000, tot s-ar vinde şi ne-aţi 
mulţumi şi pe noi, devoratorii de „ga- 
mez” şi, evident, de reviste de speciali¬ 
tate. 

Referitor la unele rubrici din revistă, 
am câteva mici comentarii: 

News - mult mai multe ştiri, chiar 
dacă glandele noastre salivare nu vor 
mai fi bune de nimic după ce vedem ce ni 
se pregăteşte... 

Preview - aici, oricât de obiectivi 
încercaţi să fiţi, nu veţi reuşi, aşa că daţi 
frâu liber imaginaţiei. 

Review - nota zece pentm abordarea 
fiecărui articol (am început să mă obiş¬ 
nuiesc cu umorul vostru de mai bine de 
3 ani de când vă citesc, cu toate că aţi fi 
luat 10+fără el. Da părerea mea nu con¬ 
tează, nu? Sau da?) 

Walkthrough - pe CD de urgenţă, 
asta dacă nu are hărţi edificatoare, alt¬ 
fel sunt 4 pagini irosite. 

Console - hmmm... şi ei sunt ai noştri. 

LifeStvle - este o idee bună, chiar de 
nota 10, dacă ar fi prezentat mai multe 
evenimente gameristice, care din păcate 
nu se prea desfăşoară la noi în ţară. 

Hardware - din ce în ce mai neinte¬ 
resant, şi totuşi fără ea nu se poate (nişte 
teste mai „violente” între giganţi ...să 
se lase cu condensatori sparţi, circuite 
arse şi cabluri sfâşiate că asta vrea să 
citească publicul... cred). 

Chatroom - de chatroom numai de 
bine, atâta numai să nu mă mai faceţi 
praf încă o dată cum s-a întâmplat când 
v-am criticat la acea vreme cu „jurnp to 
the next level”. 

Aveaţi un cititor care v-a cerut 
Gorgons Alliance. Publicaţi vă rog u- 
dresa asta de mail gabi_mistic@usa.net 
fiindcă eu îl am în original de la un 
prieten din State şi am terminat tot ce 
se poate face pe Expert la el şi vreau 
să-l „mărit ” acum. Este un joc FANTAS¬ 
TIC din toate punctele de vedere, chiar 
şi cu bug-urile din timpul luptelor first 
per son. [...] 

Mulţumim pentru aprecieri... 

Rubrica de News a fost dintotdeauna 
preferata mea la orice revistă de profil, 
pur şi simplu nu poţi găsi ceva mai bun 
decât câteva ştiri proaspete despre ulti¬ 
mele jocuri condimentate cu ceva poze... 
yummy! 

în rest, ţinem cont de ceea ce spun ci¬ 
titorii noştri, chit că sunt critici (Walk¬ 
through, Playstation, Hardware) sau bă¬ 
tăi prieteneşti pe spate (News, Review, 
Preview, LifeStyle, Chatroom). 

Apropo de rubrica de LifeStyle, mă 
bucur că ţi-a plăcut. Mi se pare o rubrică 




Chatroom 


Chatroom 




binevenită pentru orice om cât de cât 
normal care se mai scoală din când în 
când din faţa calculatorului (uite cine 
vorbeşte...). 

Cornel Mihai 

Doamnelor (... deşi nu am văzut nici 
una printre redactorii revistei) şi Dom¬ 
nilor LEVEL-işti (ari, arzi, oi, ...) 

Am încercat de multe ori să vă scriu, 
dar am găsit (inventat) diverse motive să 
amân această acţiune, ... până acum. 

Sunt un împătimit al calculatorului 
de multă vreme (cca. 23 de ani) şi am 
parcurs un drum destul de sinuos până 
astăzi: Independent şi Felix (în facultate), 
Cobra (construcţie proprie), HC, PC 286, 
386, 486, Pentium ..., oprindu-mă la un 
DTK „promoţia 1997”, cu îmbunătăţiri: 
AMD K6-2 la 450 MHz, 64 MB RAM, 
NVIDIA TNTM64/16 MB RAM. 

Deşi drumul a fost lung (şi sigur 
sfârşitul lui nu a venit încă, probabil va 
coincide cu sfârşitul meu), sunt multe, 
foarte multe lucruri pe care nu le ştiu, 
despre această mirifică lume a calcula¬ 
torului, acest Univers Paralel al nostru, 
al iubitorilor jocurilor, utilitarelor, lim¬ 
bajelor de programare, aplicaţiilor cele 
mai diverse şi nu în ultimul rând ai Inter- 
netului. 

De aceea vă rog să-mi iertaţi igno¬ 
ranţa şi să acceptaţi să vă întreb, uneori, 
în scris sau pe chat, câte ceva. 

Dacă veţi avea timp să-mi răspundeţi 
este foarte bine şi vă mulţumesc, dacă nu, 
eu tot vă mulţumesc pentru că existaţi. 

După acest preambul,, de suflet şi din 
suflet ” vă rog să acceptaţi aceste 3 între¬ 
bări : 

1. care este dotarea minimă obligato¬ 
rie pentru a juca, un anume joc, online ? 

2. care sunt deosebirile dintre un joc 
cu facilităţi de multiplayer şi un joc 
online? 

3. care sunt principalele caracteris¬ 
tici ale unui portal Internet, prin care 
acesta se deosebeşte de un site cu link-uri. 

Vă mulţumesc 

Să vă răspund mai întâi la întrebări: 

1. Un joc online are nevoie înainte 
de toate de o conexiune „ţapănă” (a se 
citi stabilă şi cu o rată de transfer undeva 
pe la 2-3 k/s) la Internet. Sistemul cerut 
de un joc online variază de la joc la joc, 
exact ca la oricare alt joc 

2. Jocul multiplayer include şi jocul 
online, multiplayer însemnând „mai mult 
de un jucător”, nu-i aşa? Asta înseamnă 
că poţi da un joc multiplayer şi printr-o 
reţea LAN şi pe Internet. 

3. Un portal este de obicei un site în 
care producătorul îşi propune ca acest 
site să fie punctul tău de lansare spre 
Internet (ştiri, shopping, e-mail, aplicaţii, 
motor de căutare) şi câteva link-uri 


(acestea nefiind punctul forte al site- 
ului!). Pe scurt, un portal, în varianta ide¬ 
ală, ar trebui să ofere unui Intemaut (na¬ 
vigator pe Internet?) toate ustensilele pe 
care el le foloseşte! 

în încheiere, nu pot să fiu decât 
încântat că printre cititorii noştrii fideli 
se numără şi persoane ce au luat con¬ 
tact de la început cu domeniul IT. Sunt 
de acord cu tine când spui că odată luat, 
nu mai scapi de microb... asta e, să 
profităm cât putem de pe urma lui! 

Miron Alex 

Stimată redacţie LE VEL, 

My name is Alex, Miron Alex din 
Piatra Neamţ. Dacă acum câteva luni 
de zile rubrica de chatroom era inte¬ 
resantă, ba chiar distractivă (vremea 
când Snake făcea faţă scrisorilor mai 
mult sau mai puţin idioate din partea 
unor ga meri mai mult sau mai puţin 
idioţi), astăzi această rubrică lasă de 
dorit din cauza seriozităţii excesive a 
domnului Mihai Sfrijan şi datorită 
absenţei marelui Bogdan Drăgan (wild 
Snake). Observaţi singuri diferenţa: 
„dragii şarpelui!” — „să vedem ce aţi 
mai scris”. Asta este, chat-ul merge 
înainte!! [...] 

Nu mi-a plăcut: 

1) Omul de la scrisori: Mihai Sfrijan 
(Mitza) 

2) De atitudinea cu privire la mana- 
ger-uri: FA Football Manager 2001 = 79 
iar CM200I=83??? Nu c-a făcut impre¬ 
sie bună chelia lui Zidane??? 

Aţi prezentat FI FA2001 şi nu-mi 
aduc aminte eu?? îl joc de o lună!! 

Mitza ne face pe noi gamerii, voalat, 
proşti? „de când mă ocup eu de chat¬ 
room ” - de parcă ar fi de mult timp (2 
poate 3 luni??) - „nu am primit nici 
măcar o singură scrisoare în care să 
găsesc un articol scris de un cititor”. 

Voi încerca în cele ce urmează să-l 
conving pe dl. Mitza că nu toţi suntem 
idioţi. Voi încerca un preview la FIFA- 
2001: 

Să începem cu istoria. Primul fi fa 
de care m-am atins a fost Fi fa94 fugeam 
de arbitni... blocam portarul la dega¬ 
jare... In 7 ani de zile concernul EA Sports 
a devenit cel mai mare specialist de simu¬ 
latoare din lume. Fi fa 2001 e ultimul hit 
al gigantului. 

Pe scurt ... 

Grafia este magnifică, Zidane e chel, 
Iaksson e blond, Beckam e chel, 
Prorrato are plete etc... Introducerea de 
milioane ($$) inspirată din Fifa 98. 

Sunet, tribune, comentariu cu Andi 
Grey, John Motson, Mark Lorenson 
foarte colorat ce se repetă rareori. 

Gameplay: 

Legea avantajului e interpretată la 


fix, pasa printre funcţionează cu ade¬ 
vărat ; un minus mare (-) la portar odată 
ajuns singur cu acesta încarci şut-ul. A.I.- 
ul aproape uman: în postura de ultim 
apărător fundaşul pc-ului te faultează 
de n-are taine (exemplu). 

Nota alex preview 
Grafica: 20/20 
Sunet: 15/15 
Gameplay: 30/30 
Feeling: 20/20 
Multiplayer: 04/05 
Impresie: 10/10 
[...] 

Ahem! Seriozitate excesivă alături de 
numele meu... chiar nu credeam că o să 
văd vreodată aşa ceva. Dacă nu aş reuşi 
să fiu serios după anumite scrisori 
(hmmm) probabil că nu aş avea curajul 
să public răspunsul meu în revistă. Am 
spus de la început că Chatroom-ul nu o 
să mai fie ca pe vremea Snake-ului, aşa 
că ajungem tot la vorba ta „chat-ul merge 
înainte”. Nu spun mai multe pentru că 
am mai discutat problema asta pe aici pe 
undeva. 

Dacă aş face pe cineva prost, stai tu 
liniştit că i-aş spune-o verde în faţă şi nu 
voalat... şi este adevărat că nu am primit 
nici un articol de la cititori care să fie 
publicabil, ăsta este crudul adevăr (dar 
nu disperaţi, mai trimiteţi!). 

Acuma să vedem ce ai reuşit tu să 
demonstrezi (şi nu înţeleg de ce tot spui 
„noi, gamerii”, eşti unul sau mai mulţi? 
te-a ales careva şef peste toată suflarea 
gamericească, sau cum?). Prima greşeală, 
este vorba despre un review, nu despre 
un preview, nu? şi oricum, un preview 
nu va primi niciodată notă, sau poate mă 
înşel... Las la latitudinea cititorilor să 
judece (p)review-ul tău care nu prea în¬ 
ţeleg ce vrea să fie (3 paragrafe în care 
descrii jocul care te-a acaparat atât de 
mult... probabil că nu ţi-ai găsit cuvintele, 
de emoţie). 

Să te judece deci colegii tăi, cititorii! 

Fix Alexandru 

I am Angry! 

S-au produs multe schimbări în 
revistă şi mie nu-mi plac, deci: 

1. Ce s-a întâmplat cu Şarpele? 
Unde a plecat şi din ce motive? 

2. A cui a fost stupida idee cu „ buba 
lunii”? Eu dacă mi-aş găsi scrisoarea 
sub un semn cu „buba lunii” aş începe 
să-i înjur pe toţi cei din redacţie de ai 
rămâne mască la ce am scris şi imediat 
aş cumpăra altă revistă de jocuri. 
Scrisorile de la Bubă: nu înţeleg ce au. 
Sunt scrisori ca oricare alta. 

[...] 

5. Dacă vreţi să publicaţi o scri¬ 
soare publicaţi-o întreagă nu bucăţi. 
Cum v-aţi simţi voi da[...j 

Eşti nervos? Imaginează-ţi atunci 
cum mă simt eu acum... 

Chiar nu ştiu cum de ţi-ai dat seama 
că s-au făcui schimbări în revistă, din 
moment ce nu ai reuşit să citeşti până la 
capăt scrisorile de la „Buba lunii” şi răs¬ 
punsul meu la aceeaşi bubă. 

Dragă domnule, departe de mine 
gândul de a face un top cu cele mai 
proaste scrisori ale lunii. „Buba lunii” se 
referă la nimic altceva decât la cea mai 
omni-prezentă problemă apărută în 


scrisorile voastre în luna respectivă. Că 
te-ai grăbit, te înţeleg, dar chiar nu îmi 
place tonul scrisorii şi nu cred că ai dori 
ca şi eu să îţi răspund în acelaşi fel (deşi 
am facut-o deja parţial, şi, cu toate că ai 
încercat să strecori o scuză pe la sfârşitul 
scrisorii... ah, scuze, n-a mai intrat şi 
partea aia). 

De ce se mai taie din scrisori ici şi 
colo? Pentru a face loc unor pasaje mai 
interesante din alte scrisori şi pentru că 
dacă nu aş recurge la soluţia asta, oare¬ 


cum drastică, jumate din rubrica Chat- 
room ar fi umplută de aceleaşi probleme, 
cereri, aprecieri etc. 

Şarpele... cred că într-o zi o să-i fac o 
poză şi o să o pun la Chatroom numai să 
vedeţi că nu l-au răpit extratereştrii, că 
nu i-am făcut noi felul şi că e bine mersi. 
Motivele pentru care a plecat sunt la fel 
de vagi şi pentru mine cum sunt şi pentru 
voi având în vedere că eu am venit DU¬ 
PĂ ce Bogdan a plecat. Dar trăieşte, 
serios!!! 



Popescu Ion Petru 

Nu pot să înţeleg... 

... de ce atâtea englezisme (pe care le 
folosiţi din belşug). înţeleg că suntem 
bombardaţi de engleză pe unde ne uităm 
şi oriunde ascultăm, mitul francezilor de 
„cultură superioară "fiind în cele din urmă spulberat de dragii şi 
iubiţii noştri (amen!) americani, ce vor da năvală peste noi cu 
supertehnologia lor, ne vor umple de dolari pănă-n gât, ne vor 
face reforma şi vor munci în locul nostru, iar românaşu ’ va sta „la 
umbra nucului bătrân "şi va vedea capitalismul aşa cum l-a visat 
şi nu cum este el de fapt. Ne este greu să nu ne „englezim ", mai 
ales că au intrat în română o serie de termeni intraductibili precum: 
rnouse, pad, software, dar totuşi prefer o invazie declarată stil 
RĂII uneia în stil japonez, care te subjugă din toate punctele de 
vedere: cultural, economic, politic iar de militar ce să mai vorbim, 
nelăsându-ţi nici o cale de întoarcere. Eu, de pildă, sunt la o 
clasă de engleză intensiv şi nu folosesc engleza decât atunci 
când trebuie, pe când alţii dau din ei a fară engleza precum plasma- 
gun-ul din Qlll (na, săcl). Nu spun, există motouri, replici, cuvinte 
indispensabile care traduse ar suna ilar, dar fiind rostite în engleză 
au o altfel de sonoritate, sunt gândite altfel. Dar totuşi, nu folosiţi 
limba lui Shakespeare pe unde puteţi şi pe unde îi vine pixului a 
scrie (valabil şi pentru epistolarii voştri). Stau şi mă gândesc şi 
nu îmi explic acest fenomen decât prin faptul că folosiţi aceste 
cuvinte ca să fiţi mai aproape de cititorii din România (gamer 
înseamnă şi jucător de bambilici şi jucător de orice - acesta este 
motivul pentru care folosesc şi eu echivalentul în română fără 
alte adăugiri, precum „pe calculator", să vedeţi că şi noi suntem 
la fel de breji ca ei). 

Gata! Să vă mai şi laud: consider că sunteţi cea mai tare 
revistă de acest gen din România, iar aşa-zisa concurenţă nu 
cred că face la un loc vânzări cât faceţi voi singuri. Nu merită să 
faceţi prea multe compromisuri cu hardware-ul şi nici cu sofi-ul, 
rezumăndu-vă doar la teste care implică jocurile şi aria lor de 
desfăşurare (plăcigrafice, de sunet etc.). Românul este de la natură 
superficial şi puţin zgârcit şi probabil de aceea mai cumpără şi 
hibride (ştiţi voi care reviste). Păi fraţilor, dacă vreţi hardware 
cumpăraţi CHIP şi dacă jocuri vreţi, cumpăraţi LE VEL (nu con¬ 
test titlul englezesc, deoarece LE VEL este o revistă internaţională). 

îmi place şi maniera deschisă cu care abordaţi scrisorile şi 
articolele din revistă iar eu, personal, vă sfătuiesc să nu încercaţi 
să copiaţi revistele occidentale, deoarece românul are alt tempe¬ 
rament decât occidentalul şi consider că niciodată nu va citi cu 
plăcere un articol sec sau pentru reduşi mintal care, vă spun din 
proprie experienţă, în clasa a IX-afac ce facem noi într-a cincea. 

Să ne întoarcem la oile noastre. îmi place că sunteţi la curent 
cu jocurile, abordând cele mai noi apariţii, dar aveţi şi câteva 
scăpări, spre exemplu jocul „ Vampire: The Masquerade " a avut 
un test în revistă cu mult după ce acesta se juca intensiv. Totuşi, 
„review "-ul m-a satisfăcut, dar ţin să adaug că aţi fost subiectivi 
cu el. Poate v-a plăcut „Diahlo II" mai mult, dar este real când 
vine peste tine un balaur cât casa, cu o tulpină de copac în mână, 


îţi dă una în cap (da degeaba) şi tu, cu un 
amărât de arc cu săgeţi, îi muşti două şi 
gata... hmmm. Mie mi-a plăcut şi „Diablo ", 
dar totuşi! Iarăşi nu înţeleg cum unora nu 
le place,, Thief'II ’ ’ care cred că merită toate 
laudele din foarte multe de vedere. Veţi 
spune poate că „gusturile nu se discută ", 
dar eu vă spun „luaţi, jucaţi şi vă bucuraţi... ". 

Voi încheia cu o idee care ameninţă să devină obsedantă, 
dar sper să nu se ajungă niciodată la aşa ceva: anul acesta precum 
şi anul trecut am avut de-a face cu o profundă criză de idei pe 
piaţa jocurilor, producătorilor parcă li s-au astupat creierii. Eu 
unul, când făceam rost de un nou joc, mult mediatizat, îl instalam 
cu nerăbdare, jucam cu sârg şi... în două ore gata, mă plictiseam 
de moarte şi asta nu de puţine ori. Măi fraţilor, oameni buni şi de 
omenie, trageţi alarma acolo unde trebuie. 

Aş putea continua da vă las că mă cheamă văru-meu la un 
„Imperium Galactica II" aşa că vă las. 

Hai noroc şi la mai mare! 

Foarte interesantă problema pe care tu încerci să o abor¬ 
dezi. E adevărat că suntem asaltaţi de englezisme şi americă- 
nisme, dar jocurile sunt un domeniu în care chiar nu ai ce să faci. 
Asta cel puţin la noi. Deh, suntem mai săraci, nu ne permitem să 
cumpărăm jocuri originale şi până în momentul în care cumpărarea 
unui CD pirat va deveni ceva de domeniul trecutului nu vom 
avea parte de jocuri traduse integral în română (cu speech şi cu 
tot tacâmul). Tot ceea ce putem să facem până atunci este să nu 
abuzăm de aceste englezisme, deşi este foarte, foarte greu. 
Românul e un animal ciudat, odată ce a văzut că dacă ştie foarte 
bine engleza i se deschid multe uşi până atunci inacesibile, va 
încerca să folosească cât mai mult noua limbă, chit că asta 
înseamnă trecerea limbii de baştină pe locul doi. Şi asta e foarte 
grav... Nu sunt deloc împotriva limbii engleze (chiar nu ai nici o 
şansă fără ea), dar sunt de părere că de aici până la a o folosi 
frecvent şi în situaţii în care chiar nu ai nevoie de ea e un pas 
prea mare care nu trebuie în nici un caz făcut. 

Apropo de review-ul la Vampire. Am mai spus-o şi am să o 
mai spun cred de o mie de ori de acum încolo: în momentul în 
care revista a apărut pe piaţă noi deja avem următorul număr 
terminat în proporţie de 80% (întârziere cauzată de tipografie) 
şi cu toate că nici nouă nu ne place ca revista să apară cu o 
asemenea întârziere, chiar nu avem ce face. Ah, şi DiabloII e 
un joc slăbuţ, părerea mea... 

Uf, criza de idei a developerilor de jocuri. Chestia e că 
jocurile nu mai sunt de mult timp o afacere micuţă, în care 
producătorii se concentrează pe calitatea produsului. în in¬ 
dustria jocurilor se învârt deja sume enorme care dictează tot. 
Vezi exemplul Looking Glass, o echipă ce a încercat să facă 
jocuri de calitate, dar a dat greş tocmai din cauza banilor. Nu 
contează dacă o mână de oameni excepţionali vor considera 
jocul extraordinar, dacă acesta nu e pe placul marelui public. 
Mai există însă destui game-designeri cu ceva idei în cap aşa 
că, după mine, viitorul e destul de roz. 

Ne-au mai scris: 

Cip din Vaslui, Gabriela Tănase din 
Galaţi, Marinescu O. din Timişoara, Nadolu 
Valentin din Bucureşti, Wintincher Andrei 
din Bucureşti, Şerban Alin-Răzvan din 
Bucureşti, Nicolau Tudor Dan din 
Bucureşti, Petculescu Liviu-Cristian din 
Bucureşti, Luminam Adrian Victor din 
Târgu-Jiu, Feher Andrei din Baia-Mare, 
Feher Anamaria din Baia-Mare, Judge din 
Cluj-Napoca, Teodorovici Vlad din 
Suceava, Dragomir andrei din Bucureşti, 
Gugu Vlad aka VED din Oneşti, las Diana 
Nicoleta din Bucureşti, Cemat Cornel din 
Ploieşti, Grebişan Pctru-Daniel din Târgu 
Mureş, Horia Ţundrea din Iaşi, Daciana 


din Petroşani, Killer-ul din Craiova, Tremu din 
Bucureşti, Popescu Râul din Braşov, Cosmin 
Gurgău din Bucureşti, ăla din Bistriţa, Conan 
Mihai de undeva, Nistor Radu din Ploieşti, 
Tănasie Bogdan din Slatina, Agape andrei- 
Vlăduţ din Tomeşti, Gălvan Costin din Râmnicu 
Vâlcea, DR. B@mse din Bucureşti, Simon 
Zoltan Lehel de undeva din Braşov, 
Tărăboanţă Radu din Iaşi, Moraru Rareş din 
Iaşi, Loghin Florin din Bucureşti, Fotu Florian 
din Bucureşti, Marus Elvis din Iaşi, Iliescu Alin 
din Piteşti, Stănuţă Alexandru-Paul din 
Constanţa, Biro Andrei din Segarcea, Albu 
Cristian din Galaţi, Toader Vlad din Bucureşti, 
Berechet Liviu din Bucureşti, Gabrian Marian 
din Buftea, Cotinghiu Gheorghe, Nicolae Radu 
din Bucureşti, Iosif Matei din Bucureşti, Ciopei 


Viorel Dănuţ din Bucureşti, Boscu 
Mona din Lugoj, Speranţă Ştefan din 
Iaşi, Ionel Victor din Bacău, Joker de nu 
ştiu unde, Bălan Adrian din Râmnicu 
Vâlcea, Cemega Vlad din Bucureşti, 
Majaru Mădălin din Bucureşti, Boicea 
Marius Cristian din Bucureşti, Black 
Keeper, Alina din Cluj-Napoca, Alex 
Pintea din Bucureşti, Orion din 
Târgovişte, Golden Boit din Bucureşti, 
George Pogăcean Andrei din Cluj- 
Napoca, Rădulescu Dragoş din Deva, 
Radu Alexandru din Mangalia, Voicu 
Cosmin din Bucureşti, Banu Costin din 
Moreni, Vicea Marian din Bucureşti, 
Gălvan Costin din Râmnicu Vâlcea, DII 
Sorceress din Buzău, Anca Vlad dan 
din Cluj-Napoca, Radu Costan din Cluj- 
Napoca, Popoescu Constantin Daniel 
din Bucureşti, Tudorache Andrei- 
Alexandru din Călăraşi, Iliescu Marius 
din Oradea, Florina din Constanţa, 
Manole Sorin din Galaţi, Dumitrescu 
Bogdan din Târgovişte, Petre Vlad 
Andrei din Bucureşti, Barbu Marius din 
Chitila, Miricescu Vlad din Craiova, 
Barbu Cristian din Bucureşti, Radu 
Mihai din Piteşti, Cojocarii Theodor din 
Botoşani, Steiciuc Constantin din 
Suceava, AutchKinsen, Ţăranu Lucian 
din Constanţa, Neacşu Constantin 
Adrian din BucureştiDorin Paul Mircea, 
Anghel Alina Ramona Bucureşti, 
Popescu Râul din Braşov, Toma Ştefan 
din Bucureşti, Bogdan din Cluj, Penciu 
Andrei din Bucureşti, Colibaba Dan- 
Ioan din Gura Humorului, Petrescu 
Alexandru din Râmnicu Vâlcea, Erros, 
Trufaşu Alexandru din Bucureşti, 
Cristescu Silviu din Timişoara, Anto- 
nescu andrei din Bucureşti, Mike din 
Prahova, Strătilă Ionuţ din Botoşani, 
Ap03D din Târgu-Jiu, Lupu Lucian din 
Iaşi, Constantinescu Alex din Bârlad, 
Moanţă Alex-Florinel din Brăila, 
Coşoreanu Sergiu din Galaţi, Cuzub 
Bogdan din Tecuci, Ghioc Marius din 
Bacău, Ghepeş Dom Nicolae din Bistriţa, 
The Judicator, Oprea Teodor Niculae, 
din Bucureşti, K-Bom & R.I.P. 

